ZLOL9I5NBLSLLLN6 


JOKER. 


maj 2017 - 6,90 EUR 


ORURUJUNUKU 


) 
1 


Gio)e Či V 
ne 

! fa ze 
— "aaa 

ima — 

sal —— 
Koae — 

oznak NEKE 4 
2 N 
aa 

či N 


IGRALNA PLOŠČA 


Sova igralna plošča predstavlja novo poglavje v udobju 
igranja, saj združuje vaš televizor z računalnikom. 
Miza, monitor, miška in tipkovnica - to je standardna in 
preizkušena formula za PC gaming, ki se skozi leta ni kaj 
dosti spreminjala. Ko pomislite na gaming drugje kot za 
mizo, takoj pričnete razmišljati o kompromisih. Z novo 
Sovo to ni več potrebno. Sova ponuja enostavno rešitev 


GAMING LAPBOARD 


za uživanje v vaših PC igrah direktno s kavča. Ponaša se s 
superiornim dizajnom, ki je trenutni mejnik v udobju, vendar 
hkrati ponuja robustno, praktično neuničljivo izdelavo. Z 
modularnostjo v mislih, smo omogočili, da so sestavni deli 
snemljivi in zamenljivi. Sova je torej še zadnji manjkajoči 
košček mozaika, zato se udobno namestite v kavč, 
prižgite računalnik in uživajte v igranju pred TV ekranom. 

Naročniki imajo 20% popusta. 
Naročnina se po izteku plačanega obdobja samodejno podaljša, 
če naročnik naročnine ne prekliče. Slednjega si ne želimo. 

Na podlagi zakona o davku na dodano vrednost (Uradni list RS št. 89/98) 
sodi farboviti magazin Joker med proizvode, za katere se obračunava in 
plačuje davek na dodano vrednost po stopnji 9,5 %. 

DVDja ni več, DDV ostaja! 


O Vsebina revije je avtorsko zaščitena. Kazen za pretipkavanje člankov, 
povzemanje misli v pridobitniške namene, fotokopiranje ali skeniranje je sedenje 
z nago ritjo na mravljišču! Plus jurja evrov! Urok za doživljenjsko lijavico pa bomo 

takenako poslali nad vsakogar, ki bo Jokerja torrentiral, gor ali dol! 


Če si dec in tega ne moreš več prebrat na meter razdalje, imaš zelo verjetno težave s prostato. 


Listaj Joker 
tudi na ipadu 
ali na androidni 
tablici. 

Cvetlični pestič Zadnja Metflixova superjunaška predstava je bolj gnu-fuk kot kung-fu. — 84 

Čeprav do neke mere vsak izkorišča vsako- 
gar, s prezirom gledam na tiste, ki služijo z 
žulji drugih. Posojanje za obresti je biblični 
greh in na sodni dan bodo šli oderuški bank- 
sterji sedet direkt pred angelske troblje, da 
jim odpihnejo žarko maslo s pokvarjenih be- 
tic. (Vsaj upam. Prej jih itak nihče ne bo zgra- 
bil za poštirkane kravateljce.) Približno v ena- 
ki višini, torej med oblaki, so najemnine, tu- 
kaj v bližini naše kmetske kajže pa nekdo pro- 
daja ne ravno privlačno parcelo za osemde- 
set jurčkov, kar je vsaj dvakrat preveč. In ta- 
ko naprej. Delnic nimam in nadejam se, da 
zavarovalnica mojega življenjskega zavaro- 
vanja ne uporablja v mrakobne namene. To- 
da kljub temu sem si privoščil droben korak 
v kapitalistično-zaslužkarsko sfero, kakopak 
povezano z videoigrami, kot se za Snet'ga 
spodobi. Ob novici, da bo Nintendo nehal iz- 
delovati konzolico NES classic mini, sem si 
brž zagotovil svojo. Ne za igranje, temveč kot 
eksperiment, koliko bo v neodprti in pristni, 
'mint' kondiciji vredna čez leto, pet let, mo- 
goče celo deset ali več njih. Zavil jo bodem 
v celofan in jo odložil na suho, temno mesto, 
varno pred mišmi, tatovi in lastnimi željami 
po Metroidu ter Ice Climberju. 

Odgovor izdelovalca na vprašanje, čemu ubi- 
ti kuro z zlatimi jajci, saj je šel NES-sistemčič 
za med, je bil, da "nimajo neskočnih virov in 
se morajo osredotočiti na določene." Morda 

je to res; morda se gre veliki N zgolj prefri- 
gano tržno mešetarjenje z umetnim ustvar- 
janjem želja; in morda gre za menjavo pre- 
stave pred izdajo naslednje tovrstne obtele- 
vizorske konzolice, SNESa mini. Ta naj bi pri- 
spel še letos in prav tako vseboval tridesete- 
ro starih igric. A posledica je bila pričakova- 
na. Zadeve, ki je bila nekaj dni prej še krep- 
ko na zalogi, je v tujih in celo naših trgovi- 
nah nemudoma zmanjkalo, kar kaže na to, da 
še zdaleč nisem bil edini s to zamislijo. Itak, 
saj je kupovanje na zalogo in nato prodaja- 
nje na spletnih dražbenih straneh postala 
stalna praksa. Specialne edicije tega ali one- 
ga špila, konzole iz omejenih serij, joypadi, 
lego kompleti, skratka, vsakršna kakorkoli 
zbirateljsko poželjiva roba hitro poide, kajti 
trg cveti. Dasi mi je tovrsten fetišizem v veli- 
ki meri tuj, ga na sistemski ravni razumem: 
ljudje hočejo kompletirati zbirke, ker jim to 
daje občutek, da obvladujejo določen del 
življenj, pa iz nostalgičnih razlogov in vsled 
lepega pogleda na polico. (Ob tem se spom- 
nim na pisani članek 'Vse imeti, vse ujeti' o 
kolekcionarstvu iz Jokerja 260.) Odjemalcev 
zategadelj ne manjka in čeprav ne pričaku- 
jem, da bom z naložbico mastno zaslužil, si 
bom strošek skoraj gotovo povrnil. Plus bo- 
gatejši bom za osebno izkustvo. Mogoče 
bom celo povsem mirno spal. Sneti 

arca 1976 so staromodni beduini v tuni- 
M zijski puščavi v bližini mesta Tataouine vi- 

deli nenavaden prizor. Vasico njihovih ti- 
pičnih zemljank so napolnile v nebo štrleče struk- 
ture in po domačih sipinah, ki jih je redko zmotil 
že avtomobil, sta se premikala v bleščavo zlato 
odeta pojava ter lučkast sod na koleščkih. Nato je 
mimo primarširala soldateska belih oklepnikov, naj- 
večje čudo pa je bil v dolgo runo namaškaran slon 
z ogromnima rogovoma. Ves ta cirkus je pod glas- 
nim vodstvom mladega bradača motrila skupina 
belcev s kamerami in drugimi neobičajnimi pripra- 
vami. A kakor se je lokalnim Berberom zdel prizor 
izvenzemeljski - kar je bil tudi njegov namen -, je 
imela ekipa mnogo tuzemskih težav. Najprej so bi- 
li nekaj dni popolnoma nemočni, saj je pustinjo za- 
jela nevihtna povodenj, kakršna se v Sahari prime- 
ri le enkrat na stoletje, nakar je imel hudič mlade 
še pri opremi. Pesek je kvaril kamere in motorje, 
daljinsko vodene priprave niso delovale in dva peš- 
čena viharja sta poškodovala kulise, ki so jih pri- 
tovorili iz Evrope. In snemanje drzne vizije mlade- 
ga ustvarjalca se je komaj začelo. Na koledarju so 
bile še Gvatemala, Amerika in Anglija, načrtovano 
prikazovanje pa december istega leta. 
George Lucas je na idejo vesoljske opere prišel že 
v začetku sedemdesetih, menda sočasno s svojim 
prvim resnim filmom, futuristično socialno dramo 
THX 1138. Ravno zaradi temačnega tona dotične 
orwellianske zgodbe je želel posneti nekaj svetlej- 
šega in bolj optimističnega. Sprva se je oziral k li- 
cenci za Flasha Gordona, a mu je lastniki niso ho- 
teli oddati, zato se je vrgel v fantastično čtivo in se 
namenil izdelati lasten svet. Kaj svet, kar vesolje! 
Pri tem je navdihe in občasno celotne elemente je- 
mal z vseh strani. Prva spodbuda je bila Odiseja 
2001, Kubrickova vsemirska umetnost, ki je dotlej 
definirala ZF-filmografijo. Lucas je načrtoval slično 
okolje, vendar bolj človeško, z več akcije. Scenarij 
je napolnil z letalskimi dvoboji, kakršne je videl v 
vojnih filmih, iz srednjeveških pa je vzel viteze, me- 
čevanje in princeske. Znalcem najbolj očitne so te- 
matske vzporednice s Kurusawovo Skrito trdnjavo, 
od koder med ostalim prihaja komični robotski dvo- 
jec. Malo znano je, da so uvodni napisi, ki izginjajo 
v črnini, čista kopija špice filma Flash Gordon. Na- 
dalje je C-3PO nedvoumno oblikovan po Maschi- 
nenmenschu iz Metropolisa, medtem ko je Dartho- 
va čelada iz japonske foklore. Vendar zgledov Jurij 
ni nikoli zanikal, predvsem pa jih je mojstrsko po- 
vezal v novo, docela lastno okolje. 
S tedensko zamudo se je oder premaknil v londons- 
ki studio, kjer se je režiser spopadel z novimi prob- 
lemi. Izgubljenega časa ni mogel nadoknaditi, saj 
so Angleži dosledno zaključili delo ob peti uri. Po- 
leg tega ekipa ni verjela v njegovo vizijo in je posto- 
pala rutinsko. Večina je film vzela kot neumnost za 
otroke. Alec Guinness (Obi-Wan) je dal vsem vede- 
ti, da sodeluje izključno zavoljo zaslužka, Harrisonu 
Fordu (Han) pa je bil vse skupaj hec in ga je bolj kot 
na snemanje vleklo v prikolico od princeske Carrie. 
Najhujše je Lucasa čakalo ob povratku domov. Nje- 
gova takrat še sveža tovarna posebnih učinkov Indu- 
strial Light 6 Magic ga je namreč pustila na cedilu. 

Štirje križi Sile 


V svojih spominih možak piše, da je nediscipliniran 
kolektiv za prvi odstotek dela porabil polovico dvo- 
milijonskega proračuna za postprodukcijo. George 
je moral sam vzeti v roke filmski trak, škarje in le- 
pilo, toda vsem je bilo jasno, da bo rok zamaknjen 
za pol leta. Pri tem je bila težava tudi sama fabula, 
ki ni bila zaključena niti med montažo. Avtor je sce- 
narij spreminjal praktično do zadnjega trenutka. Za 
časa snemanja se je Luke, ki je bil sprva mišljen kot 
ženski lik, recimo pisal Starkiller. 

Šefi hiše Fox, ki je na podlagi všečnega drugega Lu- 
casovega filma Ameriški grafiti financirala projekt, 
so bili zaradi kasnitve in prekoračenega budžeta 
močno nejevoljni. Po ogledu zgodnjega reza pa so 
se kratkomalo poslovili od celotnega vložka, kajti 
videno jih je pustilo "zgrožene". Zgodba je bila ne- 
povezana, meče so predstavljale narisane puščice, 
Vader je govoril z običajnim glasom in ker igranje z 
maketami še ni prišlo na vrsto, so zunanje prizore 
vesoljskih bitk nadomeščali kar posnetki letal iz voj- 
nih filmov. Menda je bil Steven Spielberg edini na 
tistem screeningu, ki je videl skozi surovi material 
in verjel v projekt. Nato je imel Mark Hamill promet- 
no nesrečo, ki mu je izmaličila obraz, zato niso mog- 
li narediti dodatnih posnetkov. (Plastična rekonst- 
rukcija nosu in ličnice je kriva za Lukov drugačen v 
ksiht v E5, kar so v štorijo umestili z uvodno wam- 
pino klofuto.) Dodatno je režiserja razočaralo spoz- 
nanje, da za lutko Jabbe ni ne časa ne financ, in da 
bo treba uporabiti poskusni posnetek z igralcem. 
(Huttovskega lazarja so dodali šele v predelavi dvaj- 
set let kasneje.) Ni čudno, da je George Lucas v ti- 
stem času od izčrpanosti pristal v bolnišnici in se 
pridušal, da "ne bo nikoli več režiral". 

A Sila deluje na skrivnosten način. 25. maja 1977 
se je v kinih pisala zgodovina. Ne pri nas, kajti bili 
smo v nekem drugem času, v neki drugi državi. 
Kakšno vesolje, svetlobne hitrosti in laserji neki. Ta- 
krat smo zrli v partizanske in kavbojske filme, ki so 
mimo slepih patronov in blazinic rdeče mezge po- 
znali točno nič posebnih učinkov. Vojna zvezd je 
prišla v tukajšnje banovine šele leta kasneje. Čez 


UVODNJAK 


Lužo je bila situacija drugačna. Kljub štartu v vsega 
dvaintridesetih kinematografih je film postal takojš- 
nja uspešnica in kronike pravijo, da se je po mese- 
cu dni vrtel v več kot tisoč ameriških dvoranah, v 
šestdesetih nepretrgoma celo leto. Čeprav je studio 
dvomil v uspeh, je Novo upanje podrlo vse rekorde 
in pobralo sedem tistoletnih zlatih kipcev. A ni bilo 
vse le v številkah, kajti fenomen Star Wars je spre- 
menil Hollywood. Najbolj prepoznaven filmski logo- 
tip, najbolj znamenita filmska glasba in najboljši 
filmski negativec so le nekateri dosežki, ki še ved- 
no trajajo. Lucasovo remekdelo resda ni bilo štori- 
jalni in igralski presežek, a je postprodukcijo dvi- 
gnilo za par nadstropij. Film je bil večji tehnološki 
mejnik od Potovanja na Luno in Avatarja, delavni- 
ca Industrial Light 6 Magic pa je čez noč postala vo- 
dilno ime na področju filmske čarovnije. 

Lukasov Jurij je sicer že po prvem tednu prikazo- 
vanja vedel, da bo lahko uresničil svojo vizijo dalj- 
nosežne pripovedi, saj je že spočetka planiral trilo- 
gijo in nato še njeno predzgodbo. Toda mar si je mi- 
slil, da bo njegova Galaksija postala eno največjih 
bajeslovij, s čimer človek dandanes sedi na fikcij- 
skem piedestalu ob boku Tolkiena, Disneyja in Sta- 
na Leeja? Da bo 'film za otroke', v katerega niti sam 
ni bil prepričan, vzpostavil nov poslovni model li- 
cenčnega inventarja in sčasoma s frotirkami ter pez- 
figuricami obrnil desetmestne zneske? Da se bo šti- 
rideset let kasneje v njegove like množično šemilo 
staro in mlado? In da bo nek Joker njegovi ideji po- 
svetil kar enajst naslovnic? Za mladeniča, ki je ne- 
koč brez prave podpore sodelavcev preklinjal afriški 
pesek in sam strigel filmski trak, je Star Wars - ta- 
ko, kot je želel sam - vsekakor pravljica s srečnim 
koncem. Pet milijard srečnim. 

A za nas se saga še zdaleč ni zaključila. Novi last- 
nik, Miškina tovarna zabave, skrbi, da bodo X-krilili 
in se žaromečevali še naši vnuki. Kot nekdo, ki je 
zraven od začetkov (pomni še kak metuzalem voj- 
nozvezdni strip v Politikinem zabavniku leta 1981?), 
samo upam, da zlato obrobljene blagovne znamke 
ne bodo zagnojili in da bo prešerna tudi proslava le- 
ta 2027. Disney pač nima najboljšega slovesa z is- 
krenostjo nadaljevanj. Epizoda 7 že ni bila najbolj 
posrečena, saj je kljub štirim scenaristom izpadla 
kot že videno dogajanje. Naj jih pri širjenju vesolja 
vodi Sila, ne posila! 


David Tomšič 


Ta mesec se za slehernega bralca Jokerja spodobi, da si pustolovščino tele trojke ogleda vnovič (ali prvič?). 
Danes so od izvirne trilogije na voljo le polepšane verzije iz leta 1997. Dasi so fani upali na nasprotno, origi- 
nalov, kjer je "Han ustrelil prvi", Disney ne bo nikoli več izdal ali predvajal. Taka je bila Lucasova želja. 


Prihaja Totalna vojna: Bojno kladivo dve! 

Že pred izidom Total War: Warhammerja so avtorji pri 
Creative Assemblyju povedali, da kanijo slovito fanta- 
zijsko namiznico v obstoječi niz strategij Total War 
prenesti kot trilogijo. Zato napoved dvojke ni bila pre- 
senečenje. Če se izvirnik dogaja v Starem svetu z ljud- 
mi, orki, škrati in kaosom, bo dvojka pokukala onkraj 
Zahodnega oceana v nove dežele. V Ulthuan z visoki- 
mi vilini, pa Naggaroth z njihovimi padlimi brati in pra- 
gozdno Lustrio z lizardmeni. In bržčas še s podganji- 
mi skaveni, čeprav jih še niso potrdili. Igranje bo zelo 
podobno kot v enici, torej haranje z armadami po po- 
tezni strateški karti in mikastenje prsa ob oklep na 
bo moč spojiti z enico in kampanjo tako razširiti na 
celotno njuno ozemlje! Pridušajo se še, da to pot ne 
bodo nategovali z DLCji. Če verjameš. Jeseni. 


Zgodba o Kriptonu 
Celo bajeslovno ne- 
razgledani vedo, da je 
Superman doma s 
Kriptona, od koder so 
ga starši tik pred uni- 
čenjem deportirali na Zemljo. V skoraj osemdesetih 
letih rešimoževega obstoja so stripi nanizali kar nekaj 
štorij o njegovi očetnjavi, od razprtij med različnimi 
dinastijami do dogajanja v zaporniški Fantomski coni. 
Lepo presenečenje je zatorej napoved kanala SyFy, da 
v sodelovanju z DCjem pripravlja igrano televizijsko 
serijo Krypton. Ta bo osvetlila dogajanje na planetu, 
zapisanem pogibeli. V ospredju bo rivalstvo med dru- 
žino El, od koder izhajata Kal (Superman) in Kara (Su- 
pergirl), ter militaristično familijo Zod, kajpakda z ob- 
vezno prepovedano ljubeznijo v slogu Romea in Juli- 
je. Videz in značaj predstave sta zaenkrat nepoznana, 
prav tako ne omenjajo nobenih poznanih vesoljskih 
nemez Steppenwolfa, Brainiaca in Doomsdaya. Na 
spored naj bi nadaljevanka prišla jeseni. 


Uradni in domači čudaški kontrolnik 

Koncem julija se lahko tokijski ljubitelji serije Dragon 
Ouest nadejajo tako izida devetice kot predelanega 
dual shocka 4 v obliki značilnega modrega sluzkota. 
Plavi smrkelj je DOjev zaščitni znak, Horijeva kontrol- 
niška verzija pa bo zasnovana kot nekoliko sploščena 
krogla. Spodaj bo nasmejan ksiht, zgoraj pa komple- 
ten nabor gumbov, križca ter gobic. Kako udobna bo 
reč, se ne ve, privilegij preizkusa pa bo koštal slabih 
90 evrov. Še neprimerno bolj kul pa so po mizi razpo- 
rejene banane, ki jih je twiteher SuperScrubs uporabil 
za igranje — IN KONČANJE! — zajebanke Dark Souls 
Ill. Banane pošiljajo električne signale vezju, ki jih in- 
terpretira kot pritiske gumbov in gobic na joypadu. 
Taisti človek je špil obrnil tudi z Donkey Kongovimi 
bobni in plesno podlago. Če mu uspe še z volanom in 
piščalko iz Ocarine of Time, mu častimo banana split. 


Burger King zvito zlorabil 
Googlovega pomočnika 


Siri, Alexa in drugi novodobni digitalni pomočniki se- 
veda še ne premorejo resnične brihtnosti, saj gre v jed- 
ru za dodelane chatbote, kakršne smo svojčas radi 
zafrkavali. Njihova važna sposobnost pa je prepozna- 
va govora, in ta sporočilni kanal omogoča inovativne 
sorte izkoriščanja njihove naivnosti. Ameriški hitro- 
prehranski gigant Burger King je tako sredi aprila lan- 
siral kratek petnajstminutni televizijski oglas, ki se 
konča z besedami: "OK Google, what is the Whopper 
burger?" Začetek stavka je fraza, ki privzeto sproži 
asistenta v Googlovih zvočnikih in telefonih. Zato je 
poslušni digitalni butler na besede s televizije urno jel 
odgovarjati, kaj je ta sorta sendviča in kaj vsebuje. 
Skratka, pri Burger Kingu so za del minute zvito 'ugra- 
bili! Googlovega pomočnika. Internet česa takega ne 
odpusti zlahka in je hipno izvršil maščevanje. Ker As- 
sistant podatke pobira z angleške Wikipedije, je hor- 
da redditovcev in 4chanovcev napadla tamkajšnji 
vnos. Preden je Wikipedia spreminjanje članka bloki- 
rala, si mogel prebrati, da Whopper vsebuje nohte, 
cianid in male otroke, predvsem pa "ni niti slučajno 
tako dober kot Big Mac." Čela so hitro namrščili tudi 
pri Googlu in nekaj ur po objavi oglasa spremenili ko- 
do na svojih strežnikih tako, da se pomočnik na točno 
to frazo z burgerjem ni več odzival. 


Kljub hitri blokadi zvijače se jim pri Burger Kingu 
smeji, saj so zagnali lep kraval. Nadejamo se pos- 
nemovalcev pri vsem, od avtov do dildov. 


To ni prva ugrabitev domačih pomočnic, je pa bržčas 
prva s premišljenim namenom. Januarja je denimo 
neljubi pripetljaj v Kaliforniji zabeležila Amazonova 
Alexa. Ob televizijski novici o nakupu otroške hišice 
za punčke, ki ga je skozi echo po nesreči izvedla ne- 
ka deklica, je voditelj ponovil njeno frazo in s tem 
sprožil Alexe pri gledalcih, da so še same zaštartale z 
naročanjem igrače. Niso ga končale, saj se morajo 
nabave dodatno potrditi, toda dogodek je vendarle po- 
skrbel za razburjenje. Te nerodnosti so posledica dej- 
stva, da hišni pomočniki še ne znajo razločiti med gla- 
sovi različnih ljudi. Skokovit napredek v prepoznavi 
govora, ki smo mu priča zadnja leta, namreč v mno- 
gočem sloni na izboljšanem filtriranju glasov, ki signal 
očisti šumov in ga zmanjša na velikost, ki jo lahko hi- 
tro prebavijo strežniške farme za prepoznavo govora v 
oblaku. Toda ta proces zvoke hkrati oskubi lastnosti, 
po katerih se spozna različne ljudi! Za razločno tol- 
mačenje tako pomena kot lastnika bo potrebne še več 
procesorske moči ali kak drug prijem. Androidni tele- 
foni znajo za silo prepoznati lastnika (trusted voice) in 
nekaj podobnega si Google prizadeva dodati v napra- 
vo home. Potem bo treba na obisku pri prijatelju le-te- 
ga dobro oponašati, če mu bomo želeli pohecati po- 
močnika in naročiti pico velikanko. (ag) 

Škorpijon kuka izza zavese 


Kakor PS4 bo tudi xbox one dobil nadgrajeno inačico, 
ki pride koncem tega leta. Konzola nima še niti ime- 
na, le strupeni kodni naziv 'project scorpio', o kate- 
rem je naposled znano nekaj več konkretnosti. Gra- 
fične silnosti bo skoraj petkrat več kot pri navadnem 
xboxu one. Številka se glasi šest teraflopov, kar je na 
ravni nekoliko močnejših računalniških kartic. Mimo- 
grede, flop ne pomeni neuspeha, ampak je groba eno- 
ta za merjenje računske moči, podobno kot 'konji' pri 
avtih. Kratica stoji za 'floating point operations per 
second'. Po navedbah naj bi bil škorpijon dovolj miši- 
čast za pravo 4K-grafiko brez trikov, kot jih dela PS4 
pro (ta zmore 4,2 Tflops), in za najboljšo izkušnjo vir- 
tualne resničnosti. Tu logično pričakujemo povezavo 
z riftom. Glede na XBO bo nadalje hitrejši AMDjev 
osrednji 2,3-gigaherčni osemjedrni procesor, sis- 
temskega pomnilnika pa bo 12 giga GDDR5 namesto 
osem giga starega DDR3. Trdi disk bo terabajten in 
sučen, dočim bo optični pogon podpiral 4K-bluraye. 
Playstation za UHD-ploščke ne mara niti v izvedenki 
pro, četudi je Sony skrbnik formata BD. Hecno. 


Oblika še ni znana, bo pa notranjost po promoani- 
macijah sodeč dobro prezračena, z velikim ventila- 
torjem. To je tudi plus xboxa one napram PSA. 


Stroj, katerega zunanjost ostaja skrivnost, bo stood- 
stotno nazajzdružljiv tako s špili za xbox one kot za 
XB360. Oboji naj bi tekli gladkeje in bili videti ličnejši, 
naslovov ekskluzivno za scorpia pa naj ne bi bilo. Ka- 
kor na Sonyjevem bregu bo moralo vse delovati tako 
na novi kot na stari izvedenki. Cena? Zazdaj se ne ve, 
šušlja se o 500 evrih, stotaka več od Sonyjeve zasta- 
vonošne konzole. Glede na zmogljivost se postavka 
sliši pravšnja, a zdrava prodaja bo po vsej verjetnosti 
terjala nižjo. Microsoft se je navsezadnje že opekel s 
previsoko postavko. Bržda bomo za strošek izvedeli 
in nadgrajene xboxove igrice gledali na E3ju, ki bo 
letos potekal od 14. do 16. junija. Zazdaj smo bili de- 
ležni le prizorov iz tehnološkega dema z neko priv- 
lačno steampunkovsko znanstvenico, iz katerega ne 


Steampunkovski, v grafiko usmerjeni demič pre- 
pričuje, da bo scorpio zmogel true 4K in HDR, ma- 
gičnima kraticama pa naj bi se pridružil še VR. 

Ena redkih Microsoftovih prihajajočih ekskluziv, ri- 
sankasti mmo Sea of Thieves, bo videti najbolje na 
škorpijonu. Sebi lastnih iger pa ta ne bo imel. 


velja sklepati prav dosti. Šušljanja in natolcevanja pa 
velijo, da bo Sony prav zaradi scorpia, ob katerem 
PS4 pro ne bo več najmočnejša drkalica, že naslednje 
leto splovil playstation 5! Glede na krepko prodajno 
prednost te znamke pred xboxom in dejstvo, da Mi- 
crosoftov strupenež ipak ne bo 8K-, absolutno next- 
gen stroj za nizko ceno, gre tovrstne izjave 'mnenj- 
skih voditeljev' jemati s kilogramom soli. (sn) 


Guinnessova VR-rekorda 


Navidezna resničnost je postala uradno priznano do- 
sežkarsko področje, na katerem je aprila padlo dvoje 
Guinnessovih rekordov. Enaintridesetletni Avstrijec 
Johannes Loeffelmann je na Dunaju ob otvoritvi nove 
Saturnove štacune s šlemom na glavi igral natanko 
28 ur, 43 minut in 24 sekund. Pri tem si je lahko vsa- 
ko uro vzel parminutni odmor za pijež, jedež in ščijež. 
Uporabljal je playstationov sistem, morbidna pa je 
vsebinska izbira. Pričakovati bi bilo, da se je možak 
preizkusil v ducatu špilov, vendar kronike pravijo, da 
je ves čas preživel v Job Simulatorju. To je preprost, 
risankast skupek štirih služb, ki jih opraviš v dveh 
urah, in rabi bolj demonstraciji VRa kot resni izkušnji. 
Res nenavadno. 

Več raznolikosti sta si privoščila Njujorčana Alejandro 
Fragoso in Alex Christison med maratonskim VR-gle- 
danjem filmov. Fanta sta brez slabosti in vrtoglavice 
zdržala polnih 50 ur s petminutnimi prekinitvami vsa- 
ko uro. Na glavi sta imela predelana rifta, ki sta mot- 
rila odprte oči, z energetskimi pijačami in grickalica- 
mi pa ju je podprl tajvanski založnik Cyberlink, ki pro- 
movira predvajalnik PowerDVD 17. Po več ducatih 
pregledanih filmih ju je preveril zdravnik, ki ni ugoto- 
vil nobenih posledic. Morda ni bil prave sorte dohtar, 
kajti obema je nezdravo početje maratonskih propor- 
cev stalna praksa. Alejandro recimo drži tudi uraden 
rekord 94-urnega buljenja v Netflix. (1f) 


Takole sta dva Aleksandra 50 ur krokarsko gledala 
filme. Ne ona dva ne zdravnik niso zaznali nikakr- 
šnih slabosti. Očitno smo pri Jokerju res slabiči, 
da javkamo že po pol ure nošenja VR-čelade. 

'Velik korak za človeštvo' 
v kockasti izvedbi 


Leto 1969 je v človeških kronikah zlasti pomembno, 
saj je takrat naša vrsta prvikrat stopila na izvenze- 
meljsko telo. S tem se je izpolnila Kennedyjeva oblju- 
ba, da bo Amerika osvojila Luno pred koncem deset- 
letja. Operaciji je bil namenjen program Apollo, od- 
ločilna pa je bila misija 11. Pričelo se je 16. julija z iz- 
strelitvijo 110-metrske rakete Saturn V, največje in 
najbolj močne rakete vseh časov. Kar 3000 ton je teh- 
tala, ko je trojico astronavtov dvignila z Zemlje. Že po 
dvanajstih minutah se je, olajšana dveh rezervoarjev, 
utirila v orbito, naredila krog in pol okoli očetnjave ter 
se nato usmerila proti 400.000 kilometrov oddaljene- 
mu naravnemu satelitu. Takrat je odpadel poslednji 
del pogonskega Saturna in pot je nadaljevalo le glav- 
no plovilo Apollo. To je v Mesečevo orbito vstopilo 
dva dni kasneje in po večkratnem obkroženju je mo- 
dul z Neilom Armstrongom ter Buzzom Aldrinom 20. 
julija pristal v Morju tišine. Od tistega velikega trenut- 
ka izhaja citat "The Eagle has landed", še bolj zgodo- 
vinski stavek pa je izustil kapitan odprave Armstrong, 
ko se je dotaknil prašnih lunarnih tal: "To je majhen 
korak za človeka, a velik za človeštvo." Po nekaj urah 
guncanja afen med kraterji sta se astronavta z gor- 
njim delom modula izstrelila nazaj v orbito in se spoji- 
la s komandnim centrom, kjer ju je čakal Michael Col- 
lins. Domov se je podala samo vrhnja kapsula, ki je v 
Tihi ocean z nepoškodovano trojico padla 24. julija. 


Midi SATURN vi 
| 


Lego je pred nekoč že imel modelček Saturna V in 
lunarnega modula, ampak tisto je bila igrača. To- 
kratna raketa bo velika meter in široka petnajst 
centimetrov ter docela modularna. S priloženimi 
stojali jo bo moč vodoravno postaviti na polico. 


Da ta veliki korak naše civilizacije ne bo romal v po- 
zabo, bo poskrbel tudi Lego z zbirateljsko izdajo pod- 
viga. Junija bodo na police svojih uradnih trgovin, 
prav tako v ljubljansko, poslali 120 evrov vreden av- 
tentičen model rakete Saturn V. Ta bo visok en meter, 
z odstranljivimi pogoni in z vsemi moduli v špici. Z 
njim si bo vsakdo lahko točno predstavljal vse faze ne- 
pozabnega dosežka. Priložene bodo minifigurice veso- 
ljeplovcev in knjižica z dodatno izobraževalno vsebino, 
škatla pa po letnici dogodka vsebuje 1969 koščkov. 
Zanimivo, da ideja za maketo ni 'uradna', marveč je 
izšla iz programa Lego Ideas, kjer ljubitelji sestavijo 
predloge, nakar javnost o njih glasuje. Dotičnega sta 
priskrbela francoska študenta, ki bosta kot vsi uspešni 
projektanti deležna odstotek od dobička. (1f) 

Ameriški bogovi so padli na glavo 
Oziroma na televizijske zaslone, koder je koncem prej- 
šnjega meseca štartala težko pričakovana ekranizacija 
kultnega romana Neila Gaimana American Gods, do- 
bitnica nagrad hugo in nebula. Gre za mešanico fan- 
tastike, ZFja, mitologije, kriminalke, grozljivke in še 
česa. Osredotoča se na dvojec, ki rajža po Združenih 
državah in se ubada s starodavnimi božanstvi. Ta kot 
v Populousu potrebujejo verovanje, segajo pa od slo- 
vanskega Črnoboga do nordijskih vojskovalcev. Ma- 
lozaslonska priredba, ki ni na razpolago za zaužitje na 
dušek, temveč prihaja tedensko, ni čisto zvesta izvir- 
niku, temveč gre za posodobljeno priredbo z VR-ele- 
menti. Zazdaj je nemogoče reči, če bo izpovedna moč 
enaka udarni zunanjosti s premnogimi posebnimi 
učinki, nebrzdano krvavostjo, joški, kontroverznim fu- 
univerzumu. A kaže dobro in Bogov ne gre spregleda- 
ti. Predvaja jih mreža Starz, katere signal lovi kanal 
Hudournik, navijamo pa ob tej priliki tako za prečit 
članka v Jokerju 238 kot branje knjige, ki jo imamo v 
kakovostnem slovenskem prevodu. 


Frišna Zeldina namiznica 


| piše 


o % 
ZELDA 


Prvo namizno igro je serija Legend of Zelda dobila že 
leta 1988, kmalu po izidu starodavnice za NES. Tam 
so ljudje metali kocke, premikali figurice po poljih, ki 
so nudila bonuse ter maluse, in se trudili nabrati čim- 
več srčkov. Kasneje smo videli zeldaški monopoli, ju- 
nija pa pride ameriški detektivski 'board game' z ma- 
lim vilincem v glavni vlogi. Šlo bo za izvedenko slovi- 
tega Clueda, katerega smisel je odkrivanje morilca, to 
je figure, ki na začetku igre roma v ovojnico. V The 
Legend of Zelda Clue Board Game bo treba ugotoviti, 
kdo poseduje moč, da premaga žlehtnega Ganondor- 
fa, kateri predmet je za to potreben in kje si je negati- 
vec uredil brlog. Likov bo šest, med njimi kraljična in 
Impa, ter prav toliko iz igranja znanih predmetov, kot 
sta bumerang ter prača, dočim bosta med lokacijami 
v deželi Hyrule tudi Lost Woods in Death Mountain. 


Šuš, šuš, a-šuš-in! 

Vohljači in zbiralci namigov so izsledili, da se bo le- 
tošnji Assassin's Creed klical Origins. Dogajal naj bi 
se v starem Egiptu in lika naj bi bila kakor v Syndicatu 
dva, on in ona. Bojda bo šlo za bolj svobodno igro kot 
običajno, z več vpliva na lastnosti lika po zgledu Sky- 
rima in obilico raziskovanja orjaškega odprtega sveta. 
Pluti naj bi bilo moč tako po Nilu kot po Sredozemlju! 
Če je kaj res, bomo izvedeli najkasneje na E3ju. 


Indie igre v lepih šatuljah 


Zakaj so stare igre mnogokomu boljše od novih? Raz- 
logov ne manjka, eden od njih pa so tudi poželjive 
škatle in obilica robe. Pakunge računalniških iger so 
bile njega dni zajetne, kartonske ter razkošno ilustri- 
rane, in ko si jih odprl, si notri našel barvne priročnike, 
zemljevide iz blaga, celo broširane knjige. Ta roman- 
tična doba je žal minila in danes so v modi ohrne 
DVD-šatuljice, v katerih ni več niti pildka, oziroma ne- 
otipljive inačice. A v številnih odjemalcih gori želja po 
nadmočnih, poželjivih izvodih za na polico ali v vitri- 
no. Titanski založniki jim strežejo s posebnimi edicija- 
mi naslovov tipa Destiny in Halo. Kaj pa neodvisniki, 
ki zvečine itak domujejo v digitalnosti in stežka zbe- 
rejo bakšiš za otipljivosti? 


Ob odličnem twin stick rogue space šuterju Galak-Z 
prejmeš figurico, palčnik in delujočo kaseto z muzi- 
ko. Pravi praznik, ko se vse to usuje iz škatle! 


Mnogi so sklenili partnerstvo z ameriško spletno stra- 
njo oziroma firmo Indiebox.com. Njeno poslanstvo je 
izdajati manjše naslove za PC, mac in Linux v slado- 
kusnih kompletih. Na seznamu so se znašle mnoge 
kritiške ljubljenke in ljudske pohvaljenke: Super Meat 
Boy, Wasteland 2, Stanley Parable, Galak-Z, Axiom 
Verge, Guacamelee ... Vsako v obliki brez zaščite da- 
jo na plošček in jo skupaj s Steamovo kodo zapakira- 
jo v prostorno šatuljo. Ta je včasih že sama po sebi 
nostalgično remek delo, na primer z lažnimi, toda 
vzdušnimi slikami iz 'inačic' za 'PC CGA', 'PC VGA' in 
'atari ST'. A vanjo usujejo še nadmočne dobrote, ust- 
varjene v navezi z avtorji. Naj bo to glava lika iz igre, 
ki rabi kot obtežilnik za papir (oldskulerji nanj pišejo 
in rišejo zemljevide za Eye of the Beholder!), glasba 
na čisto pravi kaseti, plišaste igračke, USB-ključki v 
primerni obliki, na primer vesoljske ladje iz špila, figu- 
rice ... Nekje pride zraven celo kravata! Indiebox vsak 
mesec izda eno neodvisnico po lastni izbiri, na stranki 
pa je, za kakšno časovno obdobje se bo na storitev 
naročila. Okvirni strošek je 25 dolarjev na mesec in 
davek ter 14 $ poštnine v Slovenijo. Ni tako malo, am- 
pak kolekcionarji že špricajo. (sn) 


Od strani gledana arkada Hue, v katere svetu spre- 
minjaš barve, je še en primer fizične poželjivosti. 
Zraven so kipčič, nalepke in Rubikova kocka. 

Ob čakanju na vego 
novi radeoni RX 500 


Privrženci rdečega grafičnega tabora napeto pričaku- 
jejo radeone s čipom vega, s katerimi namerava AMD 
naskakovati hitrostni prestol. Toda podjetje je aprila 
presenetilo in z novo serijo štirih radeonov RX 500 na 
hitro posodobilo še ponudbo v srednjem delu trga. Te 
kartice so neposredne naslednice lanske družine RX 
400 oziroma bolj osvežitev, saj so spremembe majh- 
ne. Bistveno niso spreminjali ne čipov ne rama. Pohi- 
tritve so posledica optimizirane proizvodnje, zato so 
nekoliko dvignili takte. Najmočnejša članica RX 580 
ima jedro s 1257 megaherci namesto 1120 MHz kot 
RX 480, dočim so pri RX 570 kanec navili še pomnil- 
nik. Nekaj drugače je le pri najšibkejši dvojici, RX 560 
in 550. Prva ima devetino stream procesorjev več od 
predhodnice, medtem ko je druga frišna reč, saj gre 
za ultrapoceni grafikuljo za prenosnike in HTPCje. 


AMD sploh ni splovil referenčnih 580tk in 570tk, 
zato so na voljo v bolj ali manj navitih izvedbah ra- 
zličnih proizvajalcev. To pomeni vrsto dejanskih 
frekvenc in s tem povezano različne cene. 


Upoštevaje povedano so hitrostni pribitki pri vseh kar- 
ticah glede na starejše kvečjemu nekajodstotni. Nji- 
hova niša ostaja nespremenjena: zmogljivo igranje v 
1080p s sramežljivimi pokuki proti 1440p. Omembe 
vredna je le še optimizacija porabe elektrike pri nači- 
nu z več monitorji, kjer so odpravili hrošč, ki je pri 
starejši seriji povzročal nepotrebne obremenitve. Ce- 
ne so takisto enake kot prej: RX 580 gre pri nas za 
okrog 300 evrov, 570 za slabih 250. Posledično bodo 
štiristotke v trgovinah enostavno zamenjali s petstoti- 
cami, s čimer skuša AMD za silo držati korak z Nvi- 
dio. Ta je namreč v preteklem letu z agresivnim niža- 
njem cen tjakaj vrinila svoj odlični geforce GTX 1060, 
ki celo na 580tko še vedno gleda malce zviška, in to 
ob nižji porabi elektrike. 

Druga nenadejana najava je novi dvočipovni radeon 
pro duo v izvedbi z arhitekturo polaris, kakršna tikta- 
ka v seriji 500. Spomnimo: prvi radeon pro duo je la- 
ni spomladi sparil dva čipa fiji, kakršna sta v furyjih. 
Tako je AMD dobil stasito kartico, ki pa jo je zaradi 
cene poldrugega tisočaka dolarjev in muhastega 
pomnilnika HBM tržil bolj med uporabniki delovnih 
postaj kot igričarji. S pro duo polarisom cilja v isto 
smer, a spričo različnih arhitektur je to drugačna kar- 
tica od prvotne. Notri sta dva GPUja enake sorte kot 
v RX 580tkah, spojena s kar 2 x 16 gigabajti običaj- 
nega rama GDDR5, ne samosvojega HBM. Tako gre 
za klasično developersko mrcino, ki je obenem ce- 
nejša od pro dua fiji, saj košta okroglih tisoč dolarjev. 
Že ali še bo, kajti izid je najavljen ravno za sredino 
maja. No, našteto maherjem ni skrenilo pozornosti z 
vege, za katero so pri AMDju pred tedni zatrdili, da je 
še vedno v planu do konca junija. Kmalu! (ag) 

ULTIMATE EPIC BATTLE SIMULATOR Epski simulator metanja tisočerih črev na plot je umotvor, kakršen more nastati zgolj v glavi 

( neodvisnika in se zarediti v early accessu. V njem si bo namreč lahko nasproti stalo tisoč morilskih kokoši in oddelek špartancev. Ali rimska 
legija in divizija soldatov iz druge svetovne. Pa horda pingvinov ter en Chuck Norris. Brez heca. UEBS bo strateški peskovnik, ki ga bomo za- 
gnali takrat, ko bo nek pametnjakovič trdil, da bi oddelek samurajev nasekljal tevtonske viteze. V alfa inačici Japoncev sicer še ni, najdemo 
pa poleg zgoraj omenjenih denimo zombije, orke in bojne želve. Zadevo poganja močno zmodan Unity in velikost bojnih sil je omejena zgolj 
z močjo igralčevega računala. Do izida kani avtor Robert Weaver dodati vestnejše formacije bojevnikov, dočim na kampanjo ne gre upati. A 
kdo jo potrebuje, če lahko na YT pošiljaš kupe ridikuloznih videov z masovno karnažo? (ag) 


CODE VEIN Dark Souls se je do nadaljnjega iztekel in 
založnik Bandai Namco je ostal brez zanesljivega pritoka 
cekinov. Zategadelj ne čudi napoved slične igre, le z dru- 
gačno estetiko. Nenavadno klicani Code Vein bo ravno ta- 
ko akcijski erpege, ki bo v srcu nosil mogočno temačnost. 
Znašli se bomo na Zemlji daleč v prihodnosti, ob koncu 
sveta, ko med ostanki nekdanje civilizacije blodijo zmuti- 
rani krvosesni monstrumi. Velika moč namreč terja zapi- 
sanost krvože(l)jnosti in prav ta bo številne potisnila čez 
rob peklenskosti. Če te vse to spomni na sistem nemrtve- 
cev v Souls in njihov cikel rojevanja in propadanja, imaš 
prav. Takisto bo Dušam slično tretjeosebno realnočasov- 
no bojevanje proti maloštevilnim sovražnikom, ki udarijo 
kot brdavsi. Skrivenčeni, strašljivi monstrumi bodo imeli 
kakor naš 'junak' tehnološke dodatke v slogu mask in ko- 
vinskih okončin, slog pa ne bo evropsko gotski, marveč 
animejski, četudi znova jako temačen. In ringlšpil gre da- 
lje. (sn) 


MARVEL VS. CAPCOM: INFINITE 
Združevanje domišljijskih vesolij je zadnji (a ne po- 
slednji) krik mode, in prav to se bo zgodilo v tej 
pretepačini. Dvoje negativcev, Marvelov nadinteli- 
gentni Ultron in mišičnjaški Sigma iz Capcomove- 
ga Mega Mana X, se bo združilo v Ultrona Sigmo 
(logično) in z ostudno močnim virusom ogrozilo 
univerzuma obeh podjetij. Štorija, podajana skozi 
epske animacije, naj bi bila tako široka kot povsem 
ridikulozna ter se bo osredotočala na marvelovske 
Neskončnostne kamne, ki lastniku dajejo božje 
moči. Bo pa fabula kakopak le izgovor za tipsko ar- 
kadno štetje reber v klasičnem pogledu od strani, 
kot pritiče založniku Street Fighterja. Vsak od dveh 
igralcev bo nadzoroval dvoje likov, ki ju bo taktično BF 
in akcijsko izmenjaval za daljše preživetje ter dalj- zme? 
šanje grafično eksplozivnih kombinacij. Medtem ko Ze ar 
bo eden garbal, bo uletel drugi in sodeloval pri kaz- — 
novanju ali ga nadaljeval. <vstavi onomatopoetične 
stripovske medmete> Tepež je videti nekaj bolj me- 
todičen od tradicionalnega razturja, kot smo mu 
priče v ultimativni trojki, in bo v poenostavljeni obli- 
ki ciljal tudi na začetnike. Lastnosti likov pa bo moč 
do neke more prilagajati z infinity stoni, ki bodo do- 
ločali tako moč in hitrost kot omogočali izvajanje 
teh ali onih specialk. Capcom bodo representali naj- 
manj Ryu in Chun-Li iz SFja, Chris Redfield iz Resi- 
dent Evila, Hiryu iz Striderja, Morrigan iz Darkstal- 
kers, Mega Man X in Sigma. Zaenkrat napovedani 
Marvelovci pa so (originalni) Captain America, Thor, 
Iron Man, Hulk, Captain Marvel, Hawkeye, Rocket 
Raccoon in Ultron. Ob izidu za obe ta močni konzo- 
li in PC bodo na razpolago navadna, deluksna in zbi- 
rateljska edicija; slednja bo stala 200 evrov in bo 
vsebovala štiri povezljive figurice ter škatlo neskon- 

| čnostnih kamnov, ki bodo dejansko svetili. Frajer- 

| sko. Naknaden DLC s fajterji je samoumeven. (sn) 

Vu? 7a 
ecr | 4i INTO THE BREACH Ko se nad Zemljo usujejo orjaški insekti, ki prevračajo nebotičnike, je odgovor človeške civilizacije lahko samo en: gigantski bojni stroji. To je 
zasnova futuristične indie strategije Into the Breach, ki ima pridih poteznega Pacific Rima. Izometrična pikslasta prizorišča s štirikotnimi polji spomnijo na Advance 
Wars, toda boj bo bolj odpuljen. Mechi bodo lahko trgali kose gora in jih metali gigažužkom v fris, pa celo skakali nazaj v času. Za zmago bo treba skrbno spajati veščine 
različnih bojnih strojev v našem oddelku. Na primer z robotom rokoborsko vreči monstrume na kup, kjer jih bo naenkrat skuril udar artilerije. Špil izdelujejo avtorji 
odlične vesoljščine Faster Than Light in njeno zapuščino bo moč videti v tem, da bodo stopnje v sleherni bitki nastale naključno. (ag) 

a.% DARKSIDERS III Jezdeci apokalipse so štirje in v značilno risankasti sekljaški seriji Darksiders smo doslej zaigrali kot - 
s mišičasti Vojna ter zmikljivi Smrt. Trojka bo prelomila s tradicijo, kajti namesto Kuge ali Lakote bomo postali Bes, Fury. Ta ne- m» 
svetopisemska coprnica, ki se bo trudila s čarovnijami in magičnim bičem spet vzpostaviti ravnotežje med dobrim in zlom. Ziv, . 
odprt svet bo segel od nebes prek preraščenih ostankov civilizacij do pekla, ovire in sovrage pa bo babura premagovala tudi s 
spreminjanjem v različne pojavne oblike. Te ji bodo darovale tako nova orožja kot ploščadne in druge sposobnosti. Pod črto bo 
morala potolči sedmero Smrtnih grehov in njihove številne podanike, od mitskih kreatur do silnih pokvek. Čeprav je še daleč 
do izida in ni na razpolago kaj dosti podatkov, pa se nekaj ne bo spremenilo. In sicer to, da bo šlo vnovič za grafično privlačno, - 
spektakularno mešanico Zelde, God of Wara ter Perzijskega princa. Mimogrede, dela jo skupina Gunfire Games, ki so jo osno- II 
vali ubežniki iz Vigil Games, avtorjev enice in dvojke. Vse je torej na svojem mestu. (sn) 
V 

NE RESERVOIR DOGS: BLOODY DAYS Četrt stoletja je minilo, odkar 
UM so gospoda Modrega ustrelili, gospod Oranžni je priznal, da je policaj, in 

gospod 'funny-looking' Rožnati jo je pobrisal z diamanti. Tarantinovi Re- 
servoir Dogs niso bili takojšnja uspešnica, marveč je film postal kulten 
šele po Šundu. Po njem smo pred dekado že dobili špil, ki je bil enako 
krvav kakor beden, zdaj pa neka španska ekipa ravno zaključuje razvoj 
novega. A če je bila prva inačica od zadaj gledajoča streljanka, ki j 
osvetlila nekatere zgodbovne luknje, je tale drugačne sorte. Šlo bo za od 
zgoraj opazovano arkado, ki spomni na Hotline Miami. V njej bomo s tro- LI 
jico roparjev arkadno napadali banke in draguljarne. Posebna finta bo v 4 
tem, da bomo dobesedno vodili vsakega, a ne sočasno, marveč sosled- [s v 
no, s previjanjem časa. Če nam bodo recimo gospoda Blontnega v nje- x W j "] 


» 


govem pohodu ubili, bomo to preprečili z gospodom Rjavim v naslednji 
časovni reviziji. To nakazuje taktično, miselno igro, ki bo obenem jako 
nasilna: v predstavitvi je bilo pobijanje policajev in civilistov zelo nazor- 
no. Vprašanje je le, koliko bo imel izdelek dejanske povezave s filmom, 
kajti vključeni ne bodo ne obrazi ne glasovi, pa tudi zgodba ne deluje kot 
tista s platna. (lf) 


SWAT: READY OR NOT Taktične moštvene streljanke so 

lahko zelo privlačne in ena od serij, ki je to zvrst utemeljila, je 

SWAT. Po skoraj desetletju prihaja sodobno poglavje simulacije 

posebnih policajev. Početje bo pričakovano: reševanje talcev, lov 

na teroriste, varovanje tarč, razganjanje vegetarijanskih skraj- 

nežev ... Kajpakda v ekipi, ki bo lahko tudi živa inštela do osem 

soigralcev. O samih misijah kaj prida ni znanega, poudarjajo pa z 

s JJ avtorji verodostojnost vsega. Možno se bo 'analogno' plaziti, ih KI 

sklanjati in kukati izza preprek ter postopno odpirati vrata. Vsi 

objekti, naj bo to pohištvo ali ograja, bodo imeli svoje fizikalne 

lastnosti in se bodo temu primerno obnašali ob streljanju. Nada- 

lje kani biti fizika krogel in škode visoko napredna, tako v odbo- 

jih in razpadanju izstrelka kot v učinku na telo. Posebej omenjajo ba 

» H realistične vstopne in izstopne rane ter raznos droba po prosto- x 
ru. Vključena bo seveda oficielna oprema ameriških specialcev, 

od pušk in elektrošokerjev prek ogledalc in ščitov do robotov. a 

Obljubljajo takisto štorijo, tako da vse skupaj ne bo le brezose- 

ben niz nalog. (lf) 

Nintendo pošlje odvetnike nad vsakogar, ki si drzne oskruniti njihove blagovne znamke, zato bi umeli kakšno legalno pismo dobiti tudi pri raz- 

! vijalcu Chucklefish. Med drugim zato, ker svoj kockavi projekt Wargroove prostodušno razglašajo kot 'spiritualnega naslednika Advance Wars'. Slednje je pro- 
slavljen niz nekoliko poenostavljenih, a izredno igra(l)nih in privlačnih strategij za stare sisteme, kot sta game boy advance in DS. Tako kot tam bomo enote po- 
tezno premikali po poljih, le da bo okolje pravljično srednjeveško, ne prav drugače kot v Fire Emblemih, še eni Nintendovi lastnini. Ko se bodo srečale, se bo- 
do preselile na ločen zaslon in se filmsko spopadle, naj bo šlo za viteze, menihe ali zmaje. Na njihove lastnosti bodo vplivali 'gruvi' poveljniki, ki jih bo dvanaj- 
stero. Vsak bo imel lastno, bojda dolgo enoigralsko kampanjo, vdelano pa bo takisto spletno in lokalno večigralstvo. Cease and desist? (sn) Chucklefish za PC 


PIL TTTTO 


KOM 


č. 
"3 ? 
"." e si 
, T Legendarni dizajner Julian Gollop po propadu Microprosa koncem devetdesetih še ni 
z ponovil uspeha proslavljene serije poteznic X-COM. To namerava spremeniti s Phoenix Pointom, ki beleži 
njegovo vrnitev k formi ambicioznih moštvenih strategij, v katerih pretepamo zle vesoljce! Špil pripovedno 
ne bo vezan na nobenega od preteklih. Postavljen bo v leto 2057, desetletja po tistem, ko taleči se led v mor- 
. ja spusti dotlej speči izvenzemeljski virus. Ta okuži morski živelj in oceane odene v nevarno žolco, ki mutira 
zi oa s vse po spisku. Ko prične smrtonosna megla siliti na kopno, se jame človeštvo boriti za golo preživetje. Te- 
go. 


ei a daj nastopi starodavna klika varuhov Zemlje, Phoenix Project, ki na kup zbere soldate in znanstvenike, da bi 
ze PRAMVY žo se alienski nesnagi postavili po robu. Igra bo tako sledila klasični zasnovi Xcomov, s poteznimi boji oddel- 
z kov specialcev, ki jih bo povezovala strateška karta celotnega planeta, na kateri bomo odbirali misije. 
Toda Gollop se ne misli zadovoljiti s starimi recepti in bo v Phoenix Point vdelal vse, kar se mu je v glavi ro- 
jevalo od Apocalypsa dalje. Oblegano človeštvo bodo nadzorovale številne frakcije z zelo različnimi, dosti- 
krat sovražnimi pogledi na soočanje z nezemljani. Treba bo izbirati zavezništva, kar bo odprlo samosvoje ra- 
ziskovalne smeri. Tudi sovražniki ne bodo stali križem lovk in bodo z vsakim tednom bolj zmutirani ter pri- 
lagojeni na naše napade. Soldatje bodo naleteli na grozovite šefe, ki jih bo treba onesposabljati z merjenim 
odstreljevanjem okončin. Kot da to ne bo dovolj, bodo iz morja nad mesta prilomastile kot gora ogromne 
pošasti, ki jim bo treba s frčalom pristati na hrbtu in jim v taktični misiji skozi oklep vstaviti strup. Na portal 
a Eg ' Fig še vedno pritekajo soldi, a projekt je že potrjen. (ag) Snapshot Games za PC, koncem 2018. 

Ime te nalinijske tretjeosebne streljanke izvira iz vzdev- 
ka njenega očeta. 'Playerunknown' je Brendan Greene, 
avtor moda Battle Royale za mod DayzZ in načina king of 
the kill v H1Z1. Zdaj je Greenu dovolj šlepanja na druge [ 
naslove in počne samostojnega - Battlegrounds. Šlo bo 
za modernodobni battle royale, torej neusmiljen boj do K 
zadnjega preživelega. Ali skupine, saj bo mogoče igrati (« 
tudi z dvojicami ali manjšimi gručami ljudi. Do stotnijo | 
igralcev v spodnjem perilu bodo s padalom odvrgli na 
samotni otok velikosti osem krat osem kilometrov. Tam 
bodo morali mahoma nabrati naokrog raztrosene puške 
in se podati v lov na glave, kajti vsakih nekaj minut se 
bo igralno območje zožalo. Kogar bo meja ujela izven 
bojišča, bo na mestu usmrčen. Sliši se enostavno, a 
Greene dela nekaj prav, saj je špil že uspešnica early ac- 
cessa. (ag) Bluehole za PC, na pomlad 2018 

dami v oblačkih, 


Avengerji, risankah s Spider-Manom in vse- 

prisotni licenčni robi. Geeki uživajo še v nji- 
hovih TV-serijah in videoigrah, medtem ko stripe 
spremlja malokdo, saj jih pri nas ni. Zadnji ame- 
riški rešimož je imel v oblačku slovensko besedo 
leta 2003, ko je nek primorski založnik hrabro pre- 
vedel par Spideyjev in X-Mož. In le največji metu- 
zalemi pamtijo Osvetnice (Avengers), Nebojšo 
(Daredevila) ter Gvozdeno pesnico (Iron Fista), ki 
jih je jugoslovanska časopisna hiša Dečje novine 
izdajala pred več kot pol stoletja. A vendarle stripi 
ostajajo temelj superjunaških svetov in čeprav po 
zaslužku ne dosegajo filmskih povesti, se prodaja- 
jo bolje kot kdajkoli. Tudi zaradi vpliva filmov in 
nadaljevank, ki navdušence zlakotnijo po novih pe- 
ripetijah omiljenih likov. Njihove tiskane zgodbe so 
seveda mnogo širše in globje, kot jih poznamo s 
platen, saj so obdelale že desettisoče dogodkov. 
Alternativna vesolja, potovanja skozi čas, križanja, 
obrnjeni moralni kompasi in umiranja - pisci izko- 
riščajo vse možnosti, da ohranjajo bralce. Eden ta- 
kih prijemov, ki se ga Marvel pridoma poslužuje 
zadnja leta, je nadomeščanje obrazov oziroma pod- 
lag poznanim junakom. Ampak pobuda za tako po- 
četje se ni rodila v glavah ustvarjalcev ... 


K:«: založbo Marvel poznamo po filmih z 


4% Ri si m, H 
Izigore"pisa j | zvezkov, polni 
pove, da spreminjanje rase 
in spola znamenitim junacljem ni bila posrečena poteza. 


OVA RAZNOVRSTNOST 
9 


Kdor želi čitati poznanega Wolverina, mora poseči 
po periodikah X-Men, Weapon X ali pogojno Old 
Man Logan. V zvezku, na katerem piše Wolverine, 
pa kremplje vihti klon Laura (X-23). Razočaranje je 
tudi, če namesto Deadpoola kasiraš - racmana. 


Marvel je največja zahodna tovarna stripov z 41-od- 
stotnim tržnim deležem v Severni Ameriki in okoli 
devetdesetimi aktualnimi zvežčiči. Krovnemu Dis- 
neyju prinaša veliko dolarjev, toda dejstvo, da ima 
konkurenčni DC stalno večino mest med prvo pro- 
dajno deseterico, lastnikom ni pogodu. Ko se je pre- 
teklo četrtletje zaključilo z znatno več vrnjenimi zvez- 
ki od načrtovane remitende, so kravatniki naredili 
orenk raziskavo med bralci in se sestali s prodajalci. 


h/fisanih maškar z bese- 


ZAHRBTNE SPREMEMBE 


Da kostume in moči prevzamejo druge osebe, se- 
veda ni nič novega. Na DCjevem bregu si je Batma- 
novo masko recimo nadela vsaj šesterica Gotham- 
čanov, vključno z Gordonom. Toda razlogi za take 
spremembe v pripovedi so bili kreativni in začasni. 
Marvel pa se je po drugi plati politično odločil, da 
'diverzificira' uveljavljena imena. Frišno podlago je 
z muslimanko Kamalo Khan prva dobila Ms. Mar- 
vel. Obarval se je prav tako Spider-Man, saj je Petra 
zamenjal hispanski fant Miles Morales. Z izgovorom, 
da Asgardčan Odinson ni več zmožen vihteti kladiva 
Mjolnirja, je Thor postala medicinska sestra Jane 
Fosters. Moč je jenjala takisto Stevu Rogersu, zato 
si je triko Stotnika Amerike nadel zamorec Sam Wil- 
son, bivši Falcon. Nenazadnje tudi Hulk in Iron Man 
nista več Bruce Banner in Tony Stark. Zelenec je 
po novem Korejec Amadeus Cho, v kovinskem ok- 
lepu pa tiči afronajstnica Riri. Namečkoma so razni 
stranski liki, od Colossusa do Hulklinga, dobili isto- 
spolno usmerjenost. Uradne razlage sicer ni bilo, 
vendar je jasno, da želi njujorška založba po sili raz- 
širiti skupnost na rovaš politično korektne drugač- 
nosti. Da se bodo lahko s heroji poistovetili še črnč- 
ki, punce, poševnookci in ritopiki. 


Na filmske odre druge barve in spolovila (še) ne 
vplivajo. Na tem področju Marvel dela dobro. Julija 
pride Petrov Spidey, novembra Odinsinov Thor, feb- 
ruarja Black Panther, najbolj pričakovan pa je dvo- 
delni Infinity War, ki štarta ob letu osorej. To bo 
spektakel vesoljskih razmerij, kajti Thanos je vse 
bliže polni rokavici Kamnov neskončnosti ... 

Var eta 201' žanner in Peter Parki 

Dognali so, da njihov model ni tako posrečen, kot so 
se nadejali. Sveži frisi prepoznavnih šem so namesto 
pridobivanja publike pričeli odjemalce v resnici od- 
vračati. Ko je bajeslovje enkrat tako močno definirano 
in v popkulturi, se ga ne da izbrisati in na novo začrtati, 
zlasti ne v neiskrenem iskanju zaslužka. Temni Pajko- 
mož, ona-Thor in poševnooki Hulk niso več znanci iz 
otroštva, marveč ponaredki. Niti temnopoltim bralcem 
se črni Stotnik Amerika ne dopade in zoper spreminja- 
nje 'blagovnih znamk' se je obregnil celo Stan Lee, av- 
tor večine omenjenih režimožev ter žen. 


STARGE NAZAJ! 


Da bi hiša popravila vtis in dokazala, da stari junaki ni- 
so izginili za vekomaj, so v pripravi novi štorijalni loki. 
Secret Empire je ravno štartal in prinaša nepredstavlji- 
vo premiso: Steve Rogers kot vzorni Captain America 
je bil ves čas speči agent zlohotne organizacije Hydra. 
Da se je to zgodilo oziroma da on misli, da je tako, sta 
kriva Red Skull in kozmični artefakt Kobik. Proti gro- 
zeči nevarnosti se bodo morali složno boriti vsi dobri 
Marvelovci, kar pomeni, da bodo razprtije Civil Wara Il 
med Iron-Manom in Ms. Marvel pozabljene. 


Stotnik je že ves čas zloben in član Hydre, ki prek nje- 
ga vodi svet druge svetovne vojne dalje! To je temelj ta 
mesec začete štorije Secret Empire. Je vse le v Štefovi 
glavi ali gre za igranje s časom? Ideja tudi za film! 


Drugi venček se imenuje Generations in bo v desetih 
dogodivščinah povezal nove like s svojimi izvirniki. 
Menda bo zaključek koncem leta tak, da se bodo Tony 
Stark, Logan, Peter Parker in ostale 'starine' vrnile, no- 
vinci pa čudežno izgubili moči ali se preimenovali. S 
tem se bo pričela namignjena nova sezona Legacy, ki 
vrača ne zgolj starih imen, marveč tudi originalne kos- 
tume. To bi bil posrečen iztek, saj z religijo pač ne gre 
eksperimentirati. Spider-Man ali Jezus, vsakdo ima ka- 
nonizirano izvorno zgodbo in njeno popravljanje je nič 
manj kot skrunjenje podobe. Sočasno bo Marvel neka- 
tere zvezke ukinil, kajti zaradi količine trpita kakovost 
in sledenje rdeči niti, ki se vije čez ducate izdaj. 


Bralci novih istoimenskih likov niso dobro sprejeli, zla- 
sti ne najstnice v Iron-Manovem oklepu in azijskega 
Hulka. Jih bodo po nizu Generations izničili, jih spre- 
menili ali iz njih naredili pomagače? 


hormonikaš 2017 

ZZS CENIKE? 


Na praznik Vojne zvezd | ordFebo in družba vržejo partijo dejarika ter se ga 
nalijejo s kowakijskim rumom. Ni jim treba v Orlando, saj oddaljeno-oddaljeno 
Galaksijo nosijo v srcih. Vseeno poškilijo, kaj silnega se je pripetilo na 
odmevnem dogodku, in o zanimivostih navdušensko raportirajo. 


tar Wars Celebration je tradicionalna pif- 
g larska konvencija, ki jo za ljubitelje enega 

največjih domišljijskih svetov organizira 
Lucasfilm. Dogodek je štartal leta 1999 v promo- 
cijo Grozeči prikazni, odtlej pa se jih je zvrstilo dva- 
najst, od tega dva v Londonu, en v Nemčiji, en v 
Tokiu in ostali na ameriških tleh. Vsakoletnost to- 
rej ni pravilo in prihodnje uradno druženje bo šele 
2019. v še nerazkritem kraju. Letošnja proslava 
se je odvila med 13. in 16. aprilom v floridskem 
Orlandu, lučaj od Disneyjevega sveta. Udeležilo se 
je je več kot sto tisoč jedijev, sithov, jurišnikov, pi- 
lotov, droidov, wookijev in kantinskih plesalk ter 
en rankor. Za 75 dolarjev, kolikor stane enodnev- 
na vstopnica, so prisostvovali številnim panelom 
Lucasfilmovih ustvarjalcev, videli v živo glavne ig- 
ralce, prvi uzrli najave frišnih projektov in si ogle- 
dali razstavo umetniških skulptur. Ter seveda sti- 
kali po štantih z zbirateljskim inventarjem. 


Vse najboljše ob 40-letki 


Čeprav je bila nestrpnost ob čakanju Force Awa- 
kens v Anaheimu pred dvema letoma večja od pri- 
čakovanja osme epizode, je tokratni praznik priteg- 
nil zavoljo okroglih štirih desetletij franšize. Davne- 
ga 25. maja 1977 je namreč štartalo Novo upanje, 
ki je nepričakovano spremenilo tako filmsko indu- 
presenečenje vseh prisotnih na oder pristopicljal 
George Lucas in se spominjal nastajanja prvega fil- 
ma. Menda mu je produkcijska hiša United Artists 
po komercialno neuspešnih THX 1138 in Ameriški 
grafiti odklonila sodelovanje v tretje, medtem ko je 
bil predstavniku studia Fox slednji film jako všeč. 


Ko mu je George predočil zamisel o vesoljski sagi z 
mitološkimi in psihološkimi komponentami ter s kos- 
matincem, ki pilotira vesoljsko raketo, je sicer zavil 
z očmi, toda vseeno zajamčil podporo. V tistem času 
je namreč imela filmska znanstvena fantastika ne- 
gativni predznak, saj je bila cenena in izrazito otroč- 
ja. Tudi Lucas je svoje delo označil kot primerno za 
dvanajstletnike - tedaj in zdaj, s čimer je požel bu- 
čen aplavz občinstva. 

Retrospektivi primerno se je na prizorišču zvrstilo 
veliko starih obrazov, med njimi prvikrat Harrison 
Ford in skoraj slepi Billy Dee Williams, pa velikan 
Peter Mayhew in pantomimik Anthony Daniels, ki se 
že četvero dekad preoblačita v Chewbacco in zlate- 
ga droida, in celo Ray Parker, ki je v Epizodi 1 atlet- 
sko upodobil Dartha Maula. Največ odrskega časa 
si je v štirih dneh odrezal Mark Hamill, saj je imel po- 
vedati za nazaj in za naprej več kot vsi ostali skupaj. 


e je kos igralske zasedbe prve 
trilogije spominjal starih vremen. Pri tem niso skoparili s presežniki na račun eden drugega. Resnici na lju- 
bo je bilo zrn med besedičenjem komaj kaj. Nismo izvedeli, počemu v frišnih filmih ni Billyja Deeja William- 
sa, ki je izgledal kot Stevie Wonder. Kaj se je zgodilo z Landom Calrissianom, ne povedo ne knjige ne stripi. 

EKSKLUZIVNE IGRAČKE 


Oblikovalci plastike ne zamudijo nobene prilož- 
nosti za prodajo geekovske (pogosto precenjene) 
dušne hrane. Če se le da, kakšen artikel začinijo z 
dozdevno ekskluzivnostjo, s čimer spodbudijo 
hotnost in viralnost. Takih igračk je bilo na štantih 
precej, v oči pa nam je padla trojica. 


e Lego je sestavil detajl z Zvezde smrti iz E4, ko 
Luke in Han navlečeta nase bele oklepe najslabših 
strelcev v Galaksiji, da rešita Leio. Prizor je videti 
skoraj kot lego 'vinjeta' (standardizirana fanovska 
minimaketa na plošči 8 krat 8). Zal v 40-dolarskem 
kompletu ni princese, kar je precej bedno. 


 45-dolarsko postavko je nastavil japonski izdelo- 
valec Kotobukiya za vsakega od treh podrobno po- 
barvanih 12-centimetrskih astrodroidov R2-X2, 
R4-M9 in R5-D4. Njihove oznake sicer niso poz- 
nane, a prav vsi so sodelovali v filmskih letalskih 
bitkah. Na obeh straneh. 


e Funko je pripravil pol ducata izbranih figuric, 
med katerimi izstopa vinilna mrhovinkarka Rey na 
svojem puščavskem brzcu. Gre torej za večjo va- 
rianto serije Pop!, zato višja cena 25 dolarjev. Po 
izkušnjah bo kipec kljub škatelni omembi konven- 
cije zelo verjetno tudi v prosti prodaji. 


Pri tem je dogajanje povezoval in goste iskrivo spra- 
ševal Warwick Davis, eden od pritlikavcev, ki so v 
Jedijevi vrnitvi skakali po gozdu kot ewoki. Po vi- 
deopovezavi sta se pokazala še jedija Liam Neeson 
in Samuel L. Jackson. Oui-Gon Jinn se je pohecal, 
da je ravno sredi snemanja samostojnega filma z 
Jar Jarom Binksom, Mace Windu pa je napovedal 
svojo vrnitev, kajti "vsi vemo, da jediji preživijo zelo 
globoke padce." Kajpakda ni šlo brez solzavih me- 
moarov na preminulo princeso Carrie Fisher, ki bo 
v osmi epizodi odigrala svojo poslednjo vlogo. Če 
koga zanimajo te govorance, ki jih je prek deset ur, 
so na YouTubu uradno objavljeni vsi paneli. 

Pokazano in nepokazano 


Navdušence je bolj kot gledanje v vzvratno ogleda- 
lo privlačila futura. V prvi vrsti to seveda pomeni le- 
tošnji film The Last Jedi, katerega prvi napovednik 
smo vsi skupaj trnovsko pričakovali. V resnici so 
nam postregli le z dražilnikom, ki ni razkril ničesar. 
Ne bi bilo nič narobe, če bi ostalo pri tem. A kot ve- 
leva holivudska doktrina, bomo do decembrskega 
izida deležni še dvojca triminutnih spoilerskih napo- 
vednikov. Zasliševanja Johna Boyege (Finna), Mar- 
jetke Ridley (Rey) in celo BBja-8 takenako niso raz- 
krila kakšnih otipljivosti. Precej bolj kvarniški so bi- 
li ustvarjalci animirane serije Rebels, ki so v napo- 
vedi četrte sezone po nepotrebnem oznanili vrnitev 
jedijke Ahsoke iz Klonskih vojn. Velika novica je bil 
tudi Battlefront 2, nova laserska streljačina, kjer bo- 
mo prvenstveno na strani fašistov. Govorilo se je še 
o vojnozvezdnem tematskem sklopu Disneyjevih 
parkov, o čemer smo poročali pretekli mesec, in o 
stripih ter knjigah, Medtem je raja veselo zapravlja- 
la na štantih; v povprečju kar sto dolarjev po glavi! 


Lucasfilm je iz starih fotk in posnetkov pripravil spo- 
menico decembra umrli Carrie Fisher. Nato je na 
oder uletela njena hči Billie Lourd, katere podoba in 
govor sta bila docela nevojnozvezdna. Punca se je 
sicer pojavila v E7, a v resnici nima veze s filmi in se 
je rodila desetletje po mamini princeskavosti. Tudi 
sicer se je zdela cela ura krasnih besed in solzic na 
njen račun od Georga ter Marka nekam pretirana. 


Čeprav je Disneyjev predsednik Bob Iger na konfe- 
renci pred nekaj meseci omenil, da ima studio po- 
ložene desetletne plane za franšizo in da bomo v sa- 
mostojnem filmu o Hanu Solu izvedeli, kako je do- 
bil Tisočletnega sokola ter spoznal kosmatega ka- 
merada, na konvenciji na ta rovaš ni bilo slišati niti 
besede. Odsotnost zgodbe o mladih Hanovih letih, 
ki so jo pričeli snemati februarja, je pravzaprav bod- 
la v oči. S tem, da je prenekateri fan pričakoval ce- 
lo najavo tretje razširjene pripovedi, dozdevno o ga- 
laktičnih lovcih na glave oziroma o Boba Fettu. Prav 
tako šefica Lucasfilma Kathleen Kennedy ni omeni- 
la 4K-inačic prvih dveh trilogij, ki so v pripravi, niti 
ni povedala ničesar onkraj Epizode 8. Recimo o TV- 
seriji, ki jo s podnaslovom Underworld bojda plani- 
rajo za 2018. Ampak da ne razgalijo preveč vsebin, 
je razumljivo, saj potem ni osredotočenosti. Poleg 
tega bo julija Disneyjeva bienalna konvencija D23, 
kjer bo nedvomno obelodanjen tudi kak košček 
Zvezdnih vojn. Glede na politiko studia povesti zle- 
pa ne bo zmanjkalo. Do nadaljnega velja: po en film 
vsako leto. Epizoda 0 pride že 23. maja 2019! 


tu J O k k - 
Uporniške fanfare, Imperialni marš in Kantinski ansambel so tri od številnih poznanih melodij, ki ljubiteljem 
že desetletja ježijo dlake. Avtor skladb vseh sedmih epizod je John Williams, glasba prvega filma pa je bila 
nagrajena z oskarjem, zlatim globusom, bafto, grammyjem in saturnom. Obiskovalci Celebrationa so bili pri- 
jetno presenečeni, da je filharmoničnemu koncertu najboljše filmske muzike dirigiral maestro osebno. 


Praznika se je udeležil tudi škotski igralec lan MeDiarmid, ki je v drugi trilogiji in EG upodobil Palpatina ozi- 
roma Dartha Sidiousa. V pogovoru se je spomnil, da je Lucas skoparil z detajli na avdiciji. Ko je izvedel, da 
je vlogo dobil, sploh ni vedel, za kakšne sorte lik gre. Agent mu je povedal, da bo igral cesarja vesolja, kar se 
mu je dopadlo. Nato se je z voditeljem pohecal, da so cesarstvu v končni fazi zavdali meter visoki plišasti 
medvedki. Hayden Christensen, Anakin iz E2 in E3, po drugi plati ni rekel prav ničesar omembe vrednega. 

Možak je mojster borilnih veščin Ray Parker, ki je nastopil pod rdečečrno masko Dartha Maula. Kot vemo, 
ga je Obi-Wan na Nabooju presekal na pol kot Krjavelj hudiča. Toda po kanonu sith ni umrl. Serija Clone 
Wars pove, da je njegov živi torzo odpotoval na obronek Galaksije, kjer je najprej dobil šestnožno telo in na- 
to par kibernetskih nog. V iskanju maščevanja jedijem je doživel mnogo temnosilnih pustolovščin, dokler ga 
ni na Tatooinu Obi-Wan posekal še v drugo. To pot dokončno, kajti tedaj je že varoval novega izbranca ... 

STAR WARS ZA DEKLICE 


Zadnja filma sta imela v ospredju močan ženski 
lik in Lucasfilm — ki mu predseduje ženska — fe- 
ministični trend pelje dalje z risano mikroserijo 
Forces of Destiny. V nizu nekajminutnih akcijskih 
dogodivščin, ki na YouTube dospejo julija, bodo 
namreč ta glavne Rey, Ahsoka, Leia, Jyn, Maz Ka- 
nata in Sabine iz Rebels. Čeprav je po videnem so- 
deč grafika ravninska in zelo preprosta, je produk- 
cija vseeno kakovostna. Zgodbice so udarne in ju- 
nakinje razen princese grulijo z izvirnimi glasilka- 
mi. Disney kani iz Forces of Destiny narediti širšo 
blagovno znamko s šolskimi potrebščinami, oble- 
kicami, slikanicami in igračami. Slednje so v do- 
meni Hasbra, ki je že predstavil artikulirane igral- 
ne figurice velikosti Barbike. Da bodo tudi punčke 


lahko delale piv piv piv in pšššš bzzzz žvmmmm. 


RISANO UPORNIŠTVO SOHU 


Nekje v ozadju filmov se vztrajno in mladeži po- 
membno dogaja animirana serija Star Wars Re- 
bels, ki bo jeseni s šestdesetim delom vstopila v 
četrto sezono. Kronološko je umeščena med tret- 
jo in četrto Epizodo, in čeprav v njej obstajajo Va- 
der, Yoda in Obi-Wan, se osredotoča na skupino 
svežih oseb. Predvsem upornikov, ki s krova vse- 
mirske ladje Ghost zavdajajo Imperiju in pomaga- 
jo pri nastanku partizanske alianse, ključne za No- 
vo upanje. Dotični časovno-dogodkovni lok je že 
določen, zanimivost pa izvira iz eksplozivne akcije 
in zanimivih likov. To velja zlasti za glavnega juna- 
ka, mladega jedijskega priučenca Ezro Bridgerja, 
in njegovega učitelja Kanana Jarrusa, ki sta splet- 
la dokaj zakompliciran odnos. Ta se bo nadalje 
razvijal, saj bo Kanan natančno začrtal pot nade- 
budnih vesoljskih gverilcev in pazil, da Ezra ne bo 
skrenil z nje. Temna stran je nenehno na preži! 
Vrnila se bo tudi Ahsoka Tano, nekdanja Anakino- 
va padawanka, ki se je prvič pojavila v Clone Wars 
in za katero so po drugi sezoni Rebelov trepetala 
srca številnih oboževalcev. Četrta sezona se bo 
približala filmu Rogue One, kar sta že napovedala 
nastopa Mon Mothme in Sawa Gerrere. S tem let- 
nikom se bodo tako Rebels iztekli. 


Vse od januarskega razkritja naslova osme Epizode 
— The Last Jedi — so se ljubitelji spraševali o njega 
pomenu. Najprej, ali je v ednini ali, kot gre sklepati 
iz tujih prevodov, v množini? Režiser in scenarist 
Rian Johnson je na konvenciji zatrdil, da s tem misli 
enega samega jedija. Toda ali cilja na Nebohodče- 
vega Luko, ki se je skrušen umaknil v osamo vodne- 
ga planeta Ahch-To, ali nemara Rey, ki ga je tjakaj 
koncem Sedmice prišla obiskat? Tudi po konvenciji 
ni jasno dosti več, kajti Luke v dražilniku izusti udar- 
no misel: "Vem zgolj eno — prišel je čas, da se jediji 
poslovijo." Se je staremu mojstru sfecljalo? Ali gre 
zgolj za zvito sestavljen video, ki pokaže omahu- 
jočega viteza na začetku filma, nakar ga Rey prepri- 
ča v nasprotno — da velja red jedijev, varuhov galak- 
sije, nadaljevati, in to z njo? 

Brez dvoma bo Luke v Osmici punčaro uril. Brez 
usmiljenja, kot je nekoč sam švical pod Yodinimi 
ukazi na Dagobahu. Druge domneve pravijo, da bo 
film izzvenel v iskanju ravnotežja med svetlo in tem- 
no stranjo Sile. Skywalker da ne bo padel v temo, 
kot so špekulirali nekateri, marveč bo skušal najti 
povsem novo pot. Dražilnik namreč vsebuje drevo, 
na moč slično Benduju iz risanke Rebels, ki je bržčas 
edino bitje v univerzumu, v katerem sta obe plati v 
ravnovesju. Morda pa gre le za 'običajno' Silino dre- 
vo, kakršnega je Luke v stripu Shattered Empire po- 
daril staršem Poa Damerona? Jasno je, da bomo v 
iskanju odgovorov odšli daleč nazaj do korenin je- 
dijskega in sithovskega reda! 

Zagotovo pa Kylo Ren ne bo tisti, ki bi si prizadeval 
za ravnotežje, kajti v Osmici bo poziral z rumenimi 
očmi zakrknjenega sitha. Očividno ga je umor očeta 
dokončno pahnil na temno stran, kar bo povsem 
sprejel, saj se bo nehal skrivati za masko in bo s po- 
nosom kazal brazgotine, ki mu jih je Rey zadala v 
prvem dvoboju. Manj vemo o ostalih protagonistih. 
Finnu bodo v komori z desne slike zrihtali poškodbe 
in John Boyega pravi, da bo deležen prav toliko po- 
zornosti kot v Sedmici. Naposled se bo moral odlo- 

čiti, ali se misli končno pridružiti upornikom ali do 
konca dni zgolj bežati pred Prvim redom. Ta bo kljub 
bolečemu porazu v E7 še vedno močna bojna for- 
macija, saj so vsi vodilni možje še živi. Pa čak i žena, 
kajti v smeti pahnjena stotnica Phasma se je nekako 
rešila iz baze Starkiller. In navsezadnje nismo prišli 
blizu niti nadzlikovcu Snoku! 


E8 naj bi First Order otvoril z monumentalnimi na- 
padi in morda je to tisto, pred čimer v dražilniku 
bežita Poe in žogasti droid BB-8. Nadejati se more- 
mo vsaj dveh megabitk, ene v vesolju in ene na po- 
vršju puščavskega planeta Crait. Ta prizor spomni 
na Hoth, toda režiser je pomiril, da zagotovo ne bo 
šlo za ponovitev Epizode 5. Skrivnostno je navrgel, 
da so igralci buljili, ko jim je dal prebrati scenarij, in 
da bo postalo "res grdo." O novem negativcu s po- 
dobo Benicia del Tora ni bilo besed, kakor tudi ne, 
ali bo Chewie Sokola pilotiral lastnošapno. Billy Dee 
Williams, ki je igral Landa Calrissiana, na žalost pra- 
vi, da ga v filmu ne bo. So pa pokazali novo junaki- 
njo, uporniško mehaničarko Rose. Upamo, da njena 
naloga ne bo zgolj zadovoljevanje feministov. Hkrati 
bo E8 zadnji muvi, kjer bomo še videli generalko 
Leio, kajti v devetki ne bo več nastopala. S Carrie 
Fisher so uspeli pred njeno smrtjo posneti večino 
prizorov, tako da je upati, da nam 15. decembra ne 
bo treba zreti srhljivo umetnih scen. 

Novodobni Battlefront gotovo ni najbolj kompleksna 
večigralska streljanka moderne dobe. A mešanica 
ekipnega prvoosebnega rešetanja po znanih vojnoz- 
vezdnih prizoriščih, rabe kultnih herojev, kot sta Ne- 
bohodec in Vader, ter letenja z X-krilci in TIE-borci je 
bila spektakularna in je našla pot v več kot dvanajst 
milijonov domov. To je orenk cifra in dotično Silino 
vesolje je še zdaj krepko obljudeno. Tako bo vsaj še 
do konca leta, ko pride samoumevno nadaljevanje. 
Najbolj izpostavljajo prostrano, z zgodbo podprto 


SILA V OBLAČKIH 


Odkar je znamka pod Disneyjem, je prek hišne za- 
ložbe Marvel izšlo nemalo stripov, od splošnogalak- 
tičnih do takih, posvečenih konkretnim likom. Dve 
leti so na primer izhajale prigode svežega Vaderja 
med E3 in E4, lastno edicijo pa je imel tudi nek pa- 
dawan Kanan, ki mu je Ukaz 66 med klonskimi voj- 
nami vzel učitelja. Celo Darth Maul je imel svoj krajši 
niz s podnaslovom Son of Dathomir. (Tako je ime 
njegovemu rodnemu planetu, ne fotru.) S tem, da 
so vse te povesti kanonične in ne bajke 
neuradnega, razširjenega vesolja, kamor 

so take zgodbice sodile doslej. Zakaj ima 

C-3PO v E7 rdečo okončino, denimo raz- 

krije strip, nedvoumno poimenovan The 

Phantom Limb. Droidu je roko odtrgal 
hobotnični zverjasec na neprijaznem pla- 

netu Taul, rdeč ud pa je potem vzel od ko- 

lega, ki se je žrtvoval zanj. (Mimogrede, 

takisto obstaja oficielna Jar 

da po E3. Ne strip, marveč knjiga After- 

math omeni, da se uhljati Gungan čuti od- 
govornega za nastanek Imperija in se v 

pokoro udinja kot ulični klovn na rodnem 

Nabooju.) Jeseni bo slično razkritje uso- 

de dobila še stotnica Phasma. Kot vemo, 

enoigralsko kampanjo, ki bo zvečine spremljala eli- 
tni imperialni 'vod smrti' Inferno Sguad z voditeljico 
Iden Versio. Ja, ženščine so v Star Wars vse bolj pri- 
sotne. V želji po osveti cesarjeve smrti bodo ona in 
njeni pustošili med uporniki v kar tridesetletnem 
časovnem okviru, ki se bo raztezal od uničenja dru- 
ge Zvezde smrti na kraju šeste Epizode do začetka 
Force Awakens. Vendarle Iden ne bo negativka, tem- 
več preprosto heroina Imperija. Igrali bomo tako na 
tleh kot v luftu ter uporabljali babinega droida in dru- 


je chrometrooperko Chewie zabrisal v kanto za sme- 
ti tik pred uničenjem postojanke Starkiller. Toda 
Brienne se je čudežno znašla na spisku sodelujočih 
v E8. V tiskovini bomo izvedeli, kako ta klavrno neiz- 
koriščen lik apokalipso preživi. Večja novost bo ot- 
rokom namenjena edicija Star Wars Adventures, ka- 
tere namen je osemletnikom predstaviti Galaksijo 
daleč daleč stran, Silo, laserje in rankorje. Udarne 
uradne pripovedi bodo predstavljale tako filmske 
dogodke kot nove pustolovščine, pri čemer se bodo 
osredotočale na poznane karakterje vseh generacij. 


ge pripravice. Takisto se bomo selili v kožo drugih 
junakov, med katerimi so potrdili Kyla Rena, in ne- 
mara bo dodana (PS)VR-podpora. Najverjetneje v 
obliki posamičnih, naknadno dodanih letalnih misij, 
tako kot se je primerilo pri enici. 

No, srž igranja bo ipak večigralstvo, ki bo širše in 
morebiti tudi globlje, a nedvomno ne preveč, saj bo 
špil definitivno ostal široko dostopen. Uporabljali bo- 
mo orožja, plovila in opremo iz vseh treh trilogij, tu- 
di aktualne, na primer dvosedi TIE fighter Prvega re- 
da. Obljubljajo boljše in bolj zanimive zračno-vesolj- 
ske obračune, v katerih bodo vnovič prisotne junaške 
ladje v slogu Obi-Wanove karjolce, ter nastopanje v 
vlogah likov tako svetle kot temne strani, od Rey in 
Luka do Dartha Maula. Vsak bo imel lastno razvojno 
drevo z edinstvenimi sposobnostmi, levitev vanje pa 
ne bo več odvisna od naključno pojavljajočih se bo- 
nusov. V normalnih okoliščinah bomo med drugim 
prevzeli poklice uporniškega borca, imperialnega 
častnika, jurišnika in droida Federacije. Pot nas bo 
zanesla na džungelski Yavin-4, na ledeni Hoth, na 
Takodano, v mesto Mos Eisley ter v strašno posto- 
janko Starkiller. Ker bo Iden tako močna osebnost, 
bomo obiskali tudi njen domači planet Vardos, kjer 
otroci odraščajo v miru in sanjajo o tem, da bi neke- 
ga dne postali mogočni imperatorjevi vojščaki. 
Takšni, ki ne ciljajo najslabše v galaksiji. 

Electronic Arts za PC, PS4 in XBO, 17. novembra 


GE) 


AVANTURE FREEMAKERJEV 
SE POLETI NADALJUJEJO 


Lego vojnozvezdna risana TV-serija The Freema- 
kers Adventures sicer ne sodi v uraden galaktični 
kanon, a zaradi tega ni nič manj pristna. Umeščena 
je v poznano vesolje med E5 in E6, Vader in Kajzer 
sta redna gosta, pokažejo pa se celo Luke, Leia in 
Jabba. V prvi sezoni smo skozi trinajst epizodic 
sledili mlademu mehaniku Rowanu pri spoznavan- 
ju s Silo in borbi zoper brezčastno sithinjo Naare, 
iščočo črepinje vsemogočnega kibermeča. Tipična 
legoidna humornost je požela bučen aplavz in šti- 
ri nominacije za nagrado emmy, na police pa smo 
dobili dva Legova modelčka. Ni čudno, da je mreža 
Disney XD za poletje naročila drugi sveženj. Do- 
gajanje bo tokrat še bolj vpeto v poznano okolje 
Star Wars, kajti familija Freemakerjev se pridruži 
uporniški floti. Leta Organa, admiral Ackbar in Mon 
Mothma bodo zato stalni gostje, nastopila pa bo 
še Hera iz nizike Rebels. Ker so tetovirano Naare 
na kraju karbonizirali, bo Rowana, Kordi, Zanderja 
in droida RO-GR to pot preganjal skrajno zajeban 
Sidiousov robot M-OC. Glede na doslej videno se 
prisrčne risanke veselimo. Sočasno so oznanili še 
dva Legova kompleta, med njimi novo Rowanovo 
plovilo Arrowhead. 


WARE 
BATTLEFRONTJI 

ME naci urar čna 
Mark Hamill je bil največkrat viden obraz, saj njegovim govorom ni in ni bilo konca. Povedal je, da so mu 
najljubši filmi druge trilogije, saj v njih ni nastopil in jih je gledal neobremenjeno. Harrison Ford pa se je spo- 
minjal sprva nemogočih vrstic, ki bi jih moral izustiti. "Lahko jih natipkaš, ne moreš pa jih izgovoriti. Premi- 
kaj ustnice, ko pišeš, pa boš videl," je v hecu poočital Lucasu štirideset let kasneje. 


h k 4 zbo V 
Smuggler's Revenge je tretja epizoda tihotapčeve 'zvočne drame', ki se je začela dve Praznovanji nazaj. 
Čeprav so igralci na odru, to ni predstava, saj so pomembni le glasovi in zvočni učinki. Zgodba je postavlje- 
na pred Imperij vrača udarec, ko Han še vedno cinca med pridruženjem upornikom in vztrajanju pri Kontra- 
bant s.p.-ju. Leia hoče, da naveže stike z Galaktičnim kriminalnim podzemljem in partizanom pridobi po- 


memben kos tehnologije za oporišče na Hothu. Vsi trije kosi so brezplačno spletno dosegljivi. 


Trojček je del zasedbe Poslednjega jedija. Na levi je nov lik, hišnica in naključna junačka Rose. To je izrazito 
nevojnozvezdno poimenovanje. Počemu je potemtakem ta desna Rey in ne kar Daisy, če so rožnata imena 
košer? Adama (Kylo), Gwendoline (Phasma) in Isaaca (Poe) ni bilo, niti niso izdali vloge Benicia Del Tora. 
Veliko je bilo ugibanja o Boyeginem črnem traku z napisom 'dead' na rami. Razloga ni razkril, je pa navrgel, 
da v filmu nadaljuje povezanost s pilotom Dameronom, ki gre onkraj nošenja iste jakne. 

ZNUJMO SKUPAJ NAŠ 
1. ROJSTNI DAN! 


1 ka | VU ai «  Y.I/Z. - e 11 d eb aii r a | | J V 
Na VaS Cakamo z VelIIKO r Jjo nodnevno AKCIJO 


ei 


Kupite LEGO? artikle v skupni vrednosti 50 EUR in 
unovčite 10% popust na celoten nakup. V kolikor kupite nad 
100 EUR pa dobite 20% popust na celotni nakup! 


Akcija velja od 08.05.2017 do 31.05.2017. Slike so H Č 
soj o soj pla vn Ni £ [LegoStoreSlovenija cityvpark 
Popust se nanaša na količino, ki je običajna za 


POLEPŠA DAN 


) DIREKT 


na. (4 

Pred nekaj tedni je dal Nintendo v svoji spletni oddaji Direct vedeti, da ne switch 
ne 3DS ne bosta stradala iger. Pisane podobe in obetavne obljube golta Sneti. 


intendo gre po svoje. Marca niso dali na pla- 
N no običajne ročne ali sobne konzole, tem- 
več združek obojega, enakovredno upora- 
ben tako s televizorjem kot dlanmi - switch. Naj 
se gosposka PC-rasa in PS4-elitisti še tako zgra- 
žajo nad 'tablico s HDMljem', kleč je v povečani vi- 
deoigralčevi izbiri, ki jo omogoča gola prisotnost 
tega sistema. Glede na odlično prodajo, ki se prib- 
ližuje trem milijonom kosov, bo tako še lep čas, in 
hvalabogu. Ko bi bil le preklopnik malo cenejši, kaj- 
ti 340 evrov za napravo brez ene same spremljajo- 
če igre je ipak mnogo. Zanimivo je tudi, da podjet- 
je iz Kyota ni opustilo svojih prejšnjih platform. To 
sicer ne velja za ubogi wii U, ki je najslabše proda- 
jana Nintendova sobna konzola in so ji z Zeldo iz- 
kazali poslednjo podporo. Bo pa še naprej cvetel 
3DS, ki je dosegel 66 milijonih potrženih kosov in 
kljub switchevi prisotnosti rine dalje. 


ČI 
9% 


Tretja Nintendova posebnost je, da ni z velestojnico 
udeležen na industrijskih dogodkih, kot sta ameriški 
E3 in nemški Gamescom. Distancira se celo od do- 
mačega Tokyo Game Showa in stavi na internetne 
oddaje, s katerimi neposredno naslavlja odjemalce. 
Večkrat na leto posnamejo šov Nintendo Direct, kjer 
eden od Japoncev v domači šprahi s podnapisi na- 
poveduje prihajajoče. Se Američani pritožujejo in 
Britanci padajo vznak od groze? Sploh ne, ker je 
koncept tako simpatičen, 'napovedovalci' pa še bolj 
leseni kot vremenarji na RTV Slovenija. 


3DS in switch, to je lepi par 


Aprilski Direct je bil radoživ in zapolnjen, saj so na- 
povedali množico farbovitih špilov in špilčkov tako 
za switch kot za 3DS. Če se spomnimo, kako hitro 
je Sony pustil zadaj enako prodorni PS3 in s kakšno 

lahkoto se je Microsoft odkrižal povsod prisotnega 
xboxa 360, ko je uletel one, gre tako poslovno prak- 
so zgolj pohvaliti. Na ročno drkalico bo prišlo veliko 
robe, od frišnega Pikmina in odvrtka Monster Hun- 
terja do nič manj kot treh Kirbyjev, saj je letos tride- 
setletnica rožnatega cmoka. Brezplačna ekipna pre- 
tepačina Team Kirby Clash Deluxe po zgledu Super 
Smashov je že na razpolago kot brezplačen dolpo- 
teg, prideta pa še bojna vsesovalščina Kirby Blow- 
out Blast in večigralska, zazdaj neimenovana reč. 
Nakar bodo tu taktični erpege Fire Emblem Echoes: 
Shadows of Valentia (19. maja), mešanica kvarto- 
pirščine in strategije na igralni plošči Culdcept Re- 
volt (koncem avgusta), izdelovalnik RPG Maker FES 
(23. junija), od strani gledana ploščada Hey Pikmin 
(28. julija) in izpopoljena inačica drugega Yo-Kai 
Watcha, podnaslovljena Psychic Specters (do Boži- 
ča). Jako impresiven nabor. 

Splatoon 2 switch, 21. julija 
Prvi Splatoon za wii U je domala perfektna večig- 
ralska streljačina, ki jo lahko nažigajo tako pet- kot 
petdesetletniki. Igraš iz tretje perspektive in name- 
sto kalašnikovk vihtiš pljuvalnike barve, s katerimi 
ciljaš tako internetne nasprotnike kot tla in stene. 
Nenehno si razpet med odstranjevanjem sovragom 
in farbanjem okolice, saj je za uspeh nujno oboje. 
Med drugim zato, ker se lahko po prijateljskem 
ozemlju hitreje giblješ v obliki lignja. Zgolj swit- 
cheva dvojka tega izvrstnega recepta ne bo spre- 
minjala, temveč bo gradila na obstoječih temeljih, 
ki poudarjajo boje štirih proti štirim. Vnesla bo ek- 
stra orožja, kot je par pištol z dvojnim curkom ju- 
pola, ki te držita v zraku, in posebne napade za ob- 
stoječa krepelca, da se bo njihova raba čutila sveža. 
Seveda ne bodo umanjkali novi načini udejstvova- 
nja, kot je inačica horde z napadajočimi umetnimi 
nasprotniki. Enoigralska zgodbena kampanja bo 
daljša, nabor okraskov za Inklinge (tako se imenu- 
jejo lasati vojščaki) pa sila razširjen. Tokrat ne bo- 
mo merili s premikanjem celotne naprave kot pri 
wiiju, ampak klasično z gobicama, in vdelan bo lo- 
kalni multiplayer, kakor switehu pritiče. Pod vsem 
tem bo vnovič tiktakala dostopnost za vsakogar, 
cepljena z zvrhano merico naprednosti za 'profije'. 

Monster Hunter Stories 3DS, konec leta 
V Capcomovem pisanejšem in lahkotnejšem od- 
vrtku zajebanega osrednjega lovljenja pošasti bo- 
mo postali njihov jezdec. Zavihteli se bomo na iz- 
brano beštijo, najraje na zmaja ali zmajelika, in jo z 
bojevanjem krepili. Iz tretje perspektive bo mogoče 
letati, plavati in razbijati skale. Zbirali in kradli bo- 
demo pošastinska jajca, iz katerih se bodo izlegali 
sveži zobateži. Na pokemone ne bo spomnilo le to, 
marveč takisto risankasta grafika in potezni boji z 
druščino več krempljavcev. Uporabljati bo moč šti- 
ri orožja, od meča do macole, ter se udejstvovati v 
spletnem večigralstvu. 

Battle Chasers: Nightwar switch, letos 
Switeh potrebuje več frpjev in eden najbolj obetav- 
nih (bolj kot zaenkrat bledi Xenoblade) je Battle 
Chasers. Slo bo za risankast erpege, kjer bomo ne- 
koliko zlovešči nadsvet in temnice raziskovali iz 
diablovske izometrične perspektive. A boj ne bo 
realnočasoven, temveč se bomo ob stiku s so- 
vražnikom po zgledu japonskih frpjev preselili na 
ločen zaslon. Tam se bosta sprti strani ubogljivo 
razporedili na levo in desno stran, nakar se bosta 
potezno mlatili, cimprali in obstreljevali. Vmes bo- 
mo zrli krasne animejske videe in čitali besedilo v 
oblačkih ob stripovskih likih. Kickstartersko sfi- 
nancirana igra pod okriljem THO Nordica najprej 
pride za switch, nato še za PC, PS4 in xbox one. 


Switch bo deležen Minecrafta in Monopolyja ter ve- čajno igraš ure in ure z odklopljenima joyconoma.  pecljaste oči in ni vrag, da za switch ne bodo obelo- 
liko predelav, kot so Rayman Legends Definitive ln pa troje novih figuric amiibo za Super Smash Bros.  danili vsaj ene. Stavim na Pokemone (verzija Suna 
Edition z lokalnim večigralstvom, Payday 2, Namco  (Bayonetta, Cloud, Corrin), tri Zeldine (Link z gvan- 6 Moona je praktično potrjena) in hudobnega Wa- 
Museum, Sine Mora in Ultra Street Fighter 2. Ozna- tom iz Twilight Princess, Majora's Mask ali Skyward ria. Klinc pa družinskost, malo žleht je treba biti! 

nili so nadalje novo, neonsko rumeno barvo za nje-  Sworda) ter še splatoonaste, pri čemer jih je večina 
gova kontrolnika ter baterijski vložek zanju, če slu- na razpolago v dveh barvnih shemah in nekatere za 
nameček še v več oblikah. Očitno posel s kipci, ki 
spravljajo podatke, dobro teče, čeprav posamični 
še zmerom podpirajo le eno igro naenkrat. 


Kje je moj Golden Sux EX!! 


Kljub dviganju zaves in podrobnejšemu vpogledu v 
že napovedane igre (Arms, Splatoon 2 ...) je v tem 
Directu nekaj le bodlo v oči. Namreč nadaljnja od- 
sotnost velikih Nintendovih franšiz, kot so Metroid, 
Donkey Kong, Star Fox, F-Zero ... Črnogledec uteg- — MW 
d ale ie ci (sar) io) lea o ZV Me) NA Ob splovitvi 3DSa je bila stereoskopija aktualna, zdaj 
Minecraft je v Microsoftovi lasti, a switch je preveč GA ze EEA OE ea a o nei a RE S ni več. Odvrgel jo je že navadni 2DS in brez nje bo 
vabljiv, da bi ga ignorirali. Preklopniška edicija, ki je bole (Saro) oe pone elja ela ele ZDS XL. Sistem s poklopno školjčno šatuljo pride 
že izšla, ima vso supermariovsko vsebino, predvsem okrog E3ja, ki bo letos potekal od 14. do 16. junija. Ure roko ore eur okej 
pa je to edina ročna inačica brez kompromisov. ene ea re a Ee EEA XLa. Celotna linija bo živela ob switehovem boku! 

Na začetke Klicev dolžnosti imamo nostalgične spomine, a jih dosti prekašajo kasnejši naslovi, ki so dali na primer stotnika Prica iz Modern Warfarov. 
Zdaj nameravajo izkušnje novejših iger uporabiti za oblikovanje drugosvetovnovojne pripovedi, ki naj bi se po vzdušnosti in patosu ruvala s filmskimi. 


Call of Duty se z epizodo WW2 vrača na evropske travnike druge svetovne vojne, 


razorane od tankovskih gosenic. 


ne more mimo začetkov te franšize 


streljačin, ko smo ugonoblili toliko virtualnih nacijev, da niso imeli kam padati. 


gralci so ob najavah znamenite Activisionove 
Sštee Call of Duty vse bolj množično zahtevali 
Devratek h koreninam', torej drugi svetovni. Ob 


teh klicih sem si popravil zmahane naočnike, se bo- 
lečega križa odpravil do stare kredence in iz nje vzel 
izrezbarjeno škatlico. Gladeč sivo brado sem jo od- 
prl in iz nje vzel snopič porumenelih fotografij. Raz- 
glednica z nazivom 'Screenshot, 245678' je kazala 
oglato izrisanega nemškega vojaka v smrtnem kr- 
ču. "Tale je padel na stopnji Pavlov's House, kjer 
sem dvajsetkrat nalagal položaj," sem dejal treso- 
čega glasu. "Navalu panzerjev 4 na naše zdelane 
okope ni bilo ne konca ne kraja." Presneti zgodo- 
vinski spomin zlate ribice! Se nihče več ne spomni, 
kako so prvi Call of Dutyji sprožili stampedo stre- 
ljank iz WW2, da so nam silile ven pri ušesih in še 
kateri manj ugledni odprtini? Si res želimo spet gle- 
dati Normandijo, Stalingrad ali Tobruk skozi digi- 
talne merke? Očitno si in očitno jih (nekaj) bomo, 
kajti Activision je naznanil Call of Duty: WW2. 


A v 
SM VU 


Švabi v MoH: Allied Assault so se dejansko pogo- 
varjali nemško (ovčarji ne, ker ne znajo govoriti, 
ha). Njihova pamet ga je rada svirala, a je bilo do- 
gajanje tako spretno zasnovano, da si to prezrl. 


H 


Morda je res napočil pravi čas. V desetletju od te- 
daj, ko je Modern Warfare sprožil premik v sodob- 
nost, je industrija iger bistveno napredovala. Gra- 
fični pogoni navdušujoče podrobno izrisujejo uma- 
zane obraze soldatov in blato, po katerem gazijo. 
Pripovedništvo v akcijskih igrah so pošteno izpilili, 
da ne omenjam z zajemom gibanja podprtih anima- 
cij. Morda bomo zdaj dobili zaresnega interaktivne- 
ga vojaka Ryana! Nekaj takega je imel v mislih 
Spielbergov Štefan, ko je koncem devetdesetih na 
stranišču nakracal scenarij za prvi špil Medal of Ho- 
nor. Ker je bil le za konzole, je bolj poznana dvojka, 
Allied Assault iz 2002. Niz je prelomil s staro dina- 
miko prvoosebnih streljačin, kjer so sovragi pač na- 
letavali, ko smo odprli vrata. MoH nas je v filmskih 
scenah prestavil direktno na bojišče in nismo bili 
nek brezimnež, ki je pokal naciste, ker je špil tako 
rekel, marveč del zavezniške ofenzive! 

Ikonični prizor iz CoD, docela povzet po Sovragu 
pred vrati, je bil tisti, kjer so po dvema sovjetskima 
rekrutoma v Stalingradu dali enemu puško in dru- 
gemu naboje. Kakopak smo dobili naboje. 

Po Allied Assaultu je studio z imenom 2015 pričel 
zamirati, saj je ključni del mož zbežal in si izdolbel 
nov domek, hišo Infinity Ward. Njihov prvi naslov, 
Call of Duty iz 2003, je le zloščil pristop Allied As- 
saulta - kar pa je zadostovalo za rojstvo serije iger, 
ki je spremenila zgodovino. Kdo ne pomni množič- 
nega juriša na Rdečem stalingrajskem trgu, kako- 
pak povzetega po filmu Enemy at the Gates? Klic 
dolžnosti je sprožil usmeritev streljank v filmsko zre- 
žirano, visoko skriptano dogajanje, kjer je po igral- 
cu neprenehoma bobnelo, da je adrenalin drvel sko- 
zi žile. Z zgodovinskim obdobjem se je poistovetilo 
mnogo ljudi, kajti največja morija v človeški zgodo- 
vini je bila v kolektivnem spominu dovolj živa, tudi 
skozi pripovedke pra(dedkov). Samo poglej naše 
partizane proti okupatorju, heh. Žal je bila 'filmska' 
tudi dolžina Allied Assaulta in Call of Dutyja, saj sta 
pričela trend okrog šesturnih kampanj. Od dvojke 
dalje teče cikel izdajanja po enega izvoda letno, ko- 
der se izmenjujejo dva ali trije studiji. 


, 


Kljub fiktivnim protagonistom je serija rada obisko- 
vala prave zgodovinske lokacije poznanih spopa- 
dov. Pri desantu v Normandiji smo v dvojki naska- 
kovali nemško utrdbo na klifu Pointe du Hoc. 

Doslej pokazane podobe izpostavljajo motive ameriškega oddelka na prodiranju proti Berlinu, s kolonami tankov sher- 
man kot v filmu Fury. Prepoznavna so značilna nemška mesteca in upamo lahko, da se bomo preganjali po Kčlnu. 


k o ALA A AL VASNA Sad 


Novi pokuk v tako pogrešano WW2 so denarniki 
zaupali hiši Sledgehammer, ki je predtem napravila 
Advanced Warfare. Pikre pripombe, da je to odziv 
na Battlefield 1, so nesmisel, saj na špilu delajo že 
skoraj tri leta in so si ga po lastnih besedah že dolgo 
želeli napraviti. Je pa videti, da bomo korakali po 
uhojenih stezah, saj bo pripoved sledila oddelku iz 
ameriške 1. pehotne divizije od desanta v Norman- 
diji junija 1944 do prodora v osrčje nacistične Nem- 
čije. ln sicer prav do Berlina, kjer bomo morda segli 
v roke Sovjetom na mostu čez Elbo. To pomeni zna- 
ne prizore mesarjenja zaveznikov na francoskih 
plažah in druge razvpite lokacije zahodne Evrope, 
kot je gozd Hurtgen. Pa nemara Ardene in Arnhem, 
čeprav to še ni potrjeno. Večinoma bomo švicali v 
uniformi rekruta Ronalda 'Reda' Danielsa, občasno 
pa v šolnih makijevske francoske partizanke in bri- 
tanskega komandosa. Rdečearmejskega pogleda na 
spopade to pot ne bo, tako da bo za streljanje dezer- 
terjev treba počakati na dvojko ali DLC. 


V štoriji je čutiti pridih nizike Band of Brothers. Da- 
nielsov oddelek bo postavljen na številne preiz- 
kušnje, ki bodo iz zelenca napravile moža. Njegova 
nadrejena, narednik Pierson in poročnik Turner, bo- 
sta imela različne poglede na izpeljavo nalog in Da- 
niels se bo znašel tudi v precepu. Ne vemo pa še, 
ali bomo imeli pri odločitvah v resnici kaj svobode 
ali bomo zgolj nemi opazovalci. Igralno se je moč 
nadejati čepenja za nizkimi zidovi, od koder bomo z 
repetirkami streljali zeljejedce, in obvezne vožnje 
tankov. Zelo zanimiva je omemba, da se nam zdra- 
vje ne bo obnavljalo samodejno, temveč se bomo 
morali dreti na sanitejca, naj nas oskrbi! Z drugimi 
novostmi so skopi in ni jasno, koliko se bo rešetanje 
nacijev v resnici razlikovalo od onega v izvirnikih. 
Bo nažiganje čisto arkadno ali bo treba paziti na ba- 
listiko krogel? Očitno še ne bo moč igrati Nemca - 
razen v večigralstvu. Tam bodo tri klase, pehotna, 
padalska in oklepna, pri čemer avtorji glasno po- 
udarjajo, da bomo res pešaki in da v špilu ne bo te- 
kanja po stenah ter raketnih skokov. Modusi bodo 
šli v smer Enemy Territoryja, kar pomeni obsežne 

naskoke na utrjene strateške točke, kjer se bosta 
strani izmenjevali v napadu in obrambi na dinamični 
fronti. In seveda ne umanjkajo nacizombiji za sode- 
lovalništvo v četvero. Več na E3ju, dočim je datum 
izida že zakoličen. To je 3. november za pece, iks- 
škatlo ena in igralni štacjon štiri. 


VIDEL SEM 
IN SEM — sl 
ZAPOMNIL ... 


PREBRAL. SEM 
IN SEM 
POZABIL... 


»Sem se zaradi otroške- 
ga postavljanja vodnih 
mlinčkov na potočkih 
pozneje usmeril v nara- 
voslovje?« se vpraša 
ob pogledu 

na mehanizme in umot- 
vore Hiše eksperimen- 
tov. Potem se obleče v 
mavrični milni mehurček 
in poškili v zrcalo. 


Pojav mora pri mladih s privlačnostjo vzbuditi pozornost i 
njem spraševati. Na začetku se je najteže izpostaviti pred razredom in nekaj vprašati, 
ker tako priznaš, da nečesa ne veš. A to je nujen korak na poti do novega znanja. 


Z nanost in želja po znanju ter spoznavanju 
sveta sta pri marsikom pospravljena v pre- 
dal z oznako 'živ dolgcajt'. Bodisi njihovi 
starši niso negovali čudenja nad naravo, bodisi so 
jim radovednost v kali zatrli učitelji v šoli ali okoliš- 
ka družba. Naravoslovje je v izobraževanju enačeno 
s kemijo, fiziko in matematiko, kjer moraš po tabli 
pisati v čudnih grabljicah, drugače bo cvek. Druž- 
boslovje pa je rado neskončno dudlanje letnic in 
ljudi na pamet. Ljudje se s tako pridobljenim odpo- 
rom do raziskovanja kar sami vklenejo v življenjs- 
ko rutino. Važno je, da hodijo v službo, naštancajo 
nekaj potomcev, berejo medije za ovce in ponižno 
poslušajo ukaze od zgoraj. 

A težnja po spoznavanju okolice je vendarle člove- 
kova prirojena značilnost, ki ga je pripeljala na vrh 
evolucijske verige. Zemlji smo zavladali zaradi ra- 
dovednosti, s katero smo usvojili veščine za obram- 
bo pred neugodnimi naravnimi pojavi in se razvili 
do stopnje, ko pogledujemo naprej v vesolje. Bolj 
kot poznaš svet, laže in bolje se mu prilagodiš. To je 
moč prenesti v vsakdan, saj velja, da je izkušenejši 
posameznik bolje opremljen za soočanje z izzivi vseh 
vrst. Zato je radovednost eden najpomembnejših 
človekovih vzgibov. Prav na tem gradi Hiša eksperi- 
mentov, samosvoja ljubljanska ustanova, ki skuša s 
praktičnimi poskusi v sleherniku najti zvedavega 
otroka. Tudi če ima že pet križev na hrbtu. 


— Bin. ii —- s 
n jih spodbuditi, da začno o Najlaže se je treme otresti z dejavnostjo, ki gre otrokom zlahka od rok — igro. Tu jih 
na družinski delavnici šole za astronavte starši ovijajo v straniščni papir, da pona- 
zorijo omejeno gibanje v skafandrih. Za znanost. GLAaDOS bi bila nadvse ponosna. 


VEŠČINA UČENJA 


"Učitelji v šolah svoj poklic jemljejo preveč dobe- 
sedno. V bistvu ne bi smeli biti oni tisti, ki učijo 
učence, ker je to nesmisel. Nečesa se lahko naučiš 
zgolj sam, učitelji pa bi morali biti navduševalci, ki 
bi mlade pripravili do tega, da bi hlastali po znanju," 
z zanosom pove dr. Miha Kos, direktor Hiše ekspe- 
rimentov. Starejši bralci poznajo njegovega očeta, 
ilustratorja Boža Kosa, čigar risbe so v pretekli drža- 
vi zrli v Cicibanu in drugod. Ustvarjalnost je v fami- 
liji, saj je tudi Miho po doktoratu iz fizike zaneslo v 
tuhtanje, s čim spodbuditi ljudi, da bi se še sami ta- 
ko čudili svetu kot on sam. Zato je zasnoval Hišo 
eksperimentov. Ta od leta 2000 stoji na ljubljanski 
Trubarjevi ulici, nedaleč od Zmajskega mostu. Se- 
stavlja jo približno petdeset eksperimentalno zasno- 
vanih kotičkov, namenjenih spoznavanju naravnih 
pojavov, od optičnih prevar do zvočnih odmevov. In 
sicer tako, da ljudje dogajanje izkusijo sami, saj na 
primer navor raziskujejo s polaganjem rok. 

"Že star kitajski pregovor pravi: prebral sem in po- 
zabil, videl sem in si zapomnil, naredil sem in znam. 
Tujih jezikov se najučinkoviteje naučiš tako, da v 
njih govoriš in pišeš. Programiranja tako, da sam 
sestaviš kodo, " nadaljuje temeljno idejo Hiše ekspe- 
rimentov Miha Kos. Zato mora obiskovalec stvari 
prijeti, sukati ali se z njimi kako drugače poigravati. 

Mivko je treba izdolbsti za ponazoritev rečnih kana- 
lov, leči na fakirjevo posteljo in držati palico v ravno- 
težju. A to je le vzgib, ki naj človeka pripravi do 
čudenja. "Naša ustanova ni v prvi vrsti namenjena 
učenju znanstvenih zakonitosti, čeprav je seveda tu- 
di to važno," pravi Miha. "Glavni cilj je spodbuditi 
radovednost. Skravžljati možgane, da se navdušijo 
in začno spraševati, zakaj se na primer svetleči pra- 
meni podijo po stekleni krogli." Celo tedaj, ko Hišo 
zapustijo. Zakaj me v avtobusu ob zaviranju sili na- 
prej? Zakaj so radiatorji pobarvani v svetle odten- 
ke? Kam je izginil Hrabri mišek? Ja, tudi to. 

Ne gre le za naravoslovne tematike, kajti svet smo 
takisto ljudje. Sociologija, psihologija in slično so 
pomembne znanstvene panoge, ki razlagajo, zakaj 
se dogodki okoli nas odvijajo, kakor se. Je pa zanje 
precej teže napraviti preproste eksperimente kot za 
fizikalne pojave, kar je za stroškovno in prostorsko 
dosti omejeno Hišo eksperimentov velik problem. 
Za družboslovne poskuse običajno potrebuješ sku- 
pino ljudi, ki so bolj kočljiv in nepredvidljiv 'ekspo- 
nat' od žlebov, vitlov in zrcal. Kljub temu se trudijo 
v to smer in eden kulturoloških poskusov je tisti z 
narečji, kjer obiskovalec spoznava, kako hecno go- 
vorijo v nekaterih slovenskih okoljih. 


ODPRTOST UMA 


V Sloveniji je bolj kot ne izjema, da se lahko v usta- 
novah, kot so muzeji, naprav dotakneš in z njimi ro- 
kuješ. "Nekje do leta 2005 je bilo tako, da so obi- 
skovalci prišli do postaj s poskusi, obstali in rekli: 
"Zdaj nam pa vendar pokažite, kaj naj počnemo!" 
pravi Miha. "Na prizorišču imamo animatorje, toda 
ti so namenjeni spodbujanju obiskovalca, naj se za- 
deve loti sam. Zadnja leta je bolje in ljudje so po- 
gumnejši. Sploh tisti, ki se vračajo." Teh je dosti, saj 
otroci na obisku s šolo, običajno kasneje s seboj 
privlečejo starše in jim navdušeno kažejo obarvane 
plamenčke ter dviganje mehurjev v vodi. To se zdi 
Mihu zelo pomembno, saj cilja tudi na oživljanje ra- 
dovednosti pri odraslih. "Naša začetna namera je bi- 
la učiti učitelje navduševanja nad znanostjo. Ampak 
danes mi pri srcu postane najbolj toplo, ko vidim 
družine, kjer starši in otroci družno prežvekujejo nek 
poskus." Gotovo močno pomaga, da kotičke krasijo 
brezčasne ilustracije očeta Boža, ki se je znal s hu- 
mornimi risbami približati vsem starostnim skupi- 
nam. Njegove risbe vso Hišo dvignejo stopnico više. 

s ma č A... /a. 
Največji učinek na obiskovalce se še vedno napravi z optičnimi pomagali, kot je ta- 
le trikotna ograda, ki ima na notranji strani zrcala. Ko oseba stopi vanjo, se njena 
podoba zaradi mnogih odbojev razmnoži v neskončnost. Podoben pojav, kot ga 
srečaš v dvigalih ali garderobnih sobicah, ki imajo več nasproti stoječih ogledal. 


ko tudi pripovedno — če bi učitelj pri prostem padu namesto kamna uporabil Batmana, ki se mu strga štrik ... 

ŠEPETANJE NA DALJAVO Da je moč postajo za center znanosti udejanjiti iz pre- 
prostih gradnikov, kaže ta poskus, ki vsaksebi postavi vbočena krožnika. Ko en obi- 
skovalec govori v prvega, ga tisti ob drugem razločno sliši, čeprav sta več kot deset 
metrov narazen. Podoben princip usmerjanja valovanja izkoriščajo radijske antene. 


-LEONARDO, NEHAJ SE,NO, 
HELIKOh LeeJEMI 
HELI ; 
DELO NAJU ČAKA! 


POGOVOR Z ODMEVOM Poskus z govorjenjem v cevi ponazarja odmev — po- 
jav, ko se zvočno valovanje našega glasu odbija od različno oddaljenih predmetov 


in se nato vrne. Seveda z zamikom, ker hitrost potovanja zvoka znaša razmeroma 
nizkih 340 m/s. Miha bi seveda dejal, je to najbolje preizkušati v naravi, v gorah. 


Prebujanje odraslih je nemara še bolj pomembno kot 
negovanje otrokove radovednosti. "Odrasli so tisti, ki 
imajo na svoje otroke največji vpliv. Razen tega uprav- 
ljajo z našo državo," poreče Miha. "Prav v njih bi morali 
najbolj prebuditi izpraševanje o okolici. Potem bi nema- 
ra razmislili, čemu so volili nekega politika. In zakaj do- 
volijo, da razprodajamo naravne vire." Tako z Mihom 
prideva do končnega poslanstva Hiše eksperimentov: 
spodbujanja civilizacijskega napredka. "Izkušen in zve- 
dav posameznik je samostojen, saj premore zdravo 
skepso in je z njim teže manipulirati," zatrdi Miha. "In 
samo skupnost takšnih ljudi lahko oblikuje zdravo drža- 
vo." Skratka, Miha Kos je naravoslovna izvedenka Man- 
ce Košir, ki skuša ljudstvo omikati s knjigami. In po 
svoje sličen Jokerju, ki vam skozi zabavno vsebino izo- 
bražuje in širi obzorja. 

Je pa to idealističen nazor, ki ga z dr. Kosom mnogi ne 
delijo. "Posebno ne tisti na pomembnih stolčkih, ki bi 
lahko naši ustanovi veliko pomagali," potoži. Hiša ek- 
sperimentov že sedemnajsto leto biva na utesnjeni lo- 
kaciji in površini petstotih kvadratnih metrov, kar je za 
ustanovo muzejskega tipa presneto malo. "Medtem ko 
podobna tuja središča znanosti začenjajo na pet tisoč 
kvadratih, mi že dolgo poslušamo samo prazne obljube. 

Ni važno, od katere oblastne garniture. Politikom 
pač ljudje s svobodno voljo niso všeč." Manko pro- 
stora je očiten in od oseminšestdesetih zasnovanih 
eksperimentov jih zmorejo hkrati na prizorišču pri- 
kazati manj kot petdeset. Zato je velikost skupin pri 
obiskih omejena na 48 oseb. 


ZNANOST V VSAKO ULICO 


Glede na zapisano je razumljivo, da je zasedenost 
stalna, tudi ko šole niso na obisku. Kdor je zaintere- 
siran, naj si urnik Hiše obvezno ogleda na spletni 
strani He.si, kjer je moč najti opise poskusov in dru- 
gih dejavnosti ustanove. "Odzivi in vračanje obisko- 
valcev nam govorijo, da delamo nekaj prav, in to 
nas žene dalje kljub vsem oviram na poti," veli Miha. 
"Ni pa to edino. Pri anketah je Hiša eksperimentov 
navedena kot zelo pomemben faktor pri odločanju 
za študij fizike in drugih naravoslovnih ved." Med 
študenti prostovoljci, ki za manjši denar animirajo 
obiskovalce, so kljub vsemu dobrodošli prav vsi. 
Imajo veliko družboslovcev in študij fizike ni nuja. 
Razen ducata njih ima Hiša deseterico redno zapo- 
slenih, ki neprenehoma snujejo nove eksperimente. 


od 
sui 


TEKOČINA, KI PLEŠE Najprej bi morda pomislil, da gre pri tej napravi za prenašanje 
zvoka kot fizične motnje skozi membrano na tekočino, ki zapleše, ko 'posluša' glasbo 
ali govor. Toda tekočina je namagnetena in v živahnost jo v resnici prepriča elektro- 
magnetno polje v tuljavi, podobni tisti v zvočnikih, ki tam zavibrira membrano. 

ROGA NI ZRAKU Eden od OE KILOVI ki ga dejansko 
lahko uzreš na slovenskih šolah, je tisti z jahanjem žo- 
ge na zračnem curku, ki ga sestaviš iz sušilnika za lase. 
Zrak odpiha okoli okrogline in jo tako obdrži na mestu. 
Do neke mere celo ob nagibanju curka ... 


VRTILNIK Če vprašaš študente fizike, kaj so zanje naj- 
bolj navdušujoči gibalni pojavi, jih bo največ navedlo 
precesijo oziroma z njo povezane pojave ob vrtenju. 
Enako kot se mora pri premem gibanju ohraniti gibal- 
na količina, se ohranja vrtilna. To pomeni, da obračanje 
sukajočega se krožnika po drugih oseh sproži zelo za- 
nimive reakcije sistema. Denimo z ročico povezanega 


krožnika, kati tojimo. Zat časih trdi diski na h h ' S 
PU ein hitro obračal sm a EST oa KAVBOJ B OŽO IN S[E« pa A 
OŠILJEN SVINČNIK Ži NAŠA 


slavije 1991., s čimer je šlo za najdaljšo 


Kako ta razvoj pravzaprav poteka? "Čisto sponta- Z, slovensko stripovsko serijo. Daljšo 
no. Staknemo glave in ideje dežujejo, seveda pa je Mihov zanos, s katerim je postavil na [ (| OI: 7 od Mustrovega Zvitorepca! Vsebin- 
do smiselnega izdelka še dolga pot." Zamisel razen noge za slovenske razmere jako unika- sko sta bila kavboj in njegov indijan- 


ski kamerad samosvoja tiča, 
saj sta rada uganjala lumpa- 
rije. Božo se je v njunih što- 
rijah rad dotikal aktualnih do- 
godkov hladne vojne, kot sta 
atomska bomba in ... Sando- 
kan. Brez heca. Sandokan. On je 


ten projekt, je laže razumeti, če poznaš 

njegovega očeta, legendarnega ilustrator- 

ja in karikaturista Boža Kosa. Prav od tod 
izvira domiselna kombinacija analitičnosti, 
humorja in ustvarjalnosti, s katero nam 
skuša svet naslikati v živahnejši, bolj pisa- 
ni luči. Tudi Božo je bil razpet med znanost 
in umetnost, saj je takisto študiral fiziko. Ker že vedel! Razen tega je bil ured- 
je bil brez štipendije, se je med študijem za pre- nik tako Pavlihe kot Cicibana in z 
m s ; h i življanje oprijel svoje druge spretnosti — risanja. Da Mihom ustvarjal revijo Petka. Ilustriral 
Toda vendarle jih skušamo izvesti po svoje. Brez. | ,| Kracanje linij in podob gre, je pogruntal v sred- je vrsto knjig, od Špelinega dnevnika do Pike No- 
zveze se nam zdi, da bi pri nas gledali reči, ki jih je nji šoli, ko je honorarno pisal za časopis Večer. Ker  gavičke ter Mul in liščkov. Že sam je stremel po bo- 


uporabnosti ne sme biti pretežka za izdelavo in 
vzdrževanje. Sodelujejo z mnogimi inštitucijami, 
med drugim z Jožefom Stefanom. A ta hip jih vse- 
eno tare pomanjkanje konkretne večje delavnice, 
kjer bi sami iz ničle izdelovali eksperimente in jih 
prodajali. "Zelo smo ponosni na dejstvo, da je veli- 
ka večina poskusov v naši hiši plod naše iznajdlji- 
vosti. Seveda je res, da si podobne ustanove ideje 
nenehno izmenjujejo in tudi mi si jih 'izposojamo'. 


moč že v tujini." nekega dne ni bilo pri roki fotografa, je svoj članek  gatenju učenja in z risbami opremil mnogo učbeni- 
Poleg naprav v sami Hiši so izdelali kakšnih petde- opremil z risbo, ki je bila uredniku tako všeč, da jih kov. Prav od njegovih risarij in truda z razlaganjem 
set prenosnih, ki jih je moč spakirati v škatle. Ti so | je hotel še več. Tu se je oblikoval Božov značilni ka- pride fraza 'cicibanovska razlaga', s katero posku- 
temelj tako imenovane Hiške eksperimentov, mo- rikaturistični slog navidez preprostih, dostikrat šamo zapletene znanstvene pojme razložili čimbolj 
bilne izvedbe. Z njo obiskujejo šole in dvoje učilnic črnobelih podob, ki so jih kasneje skozi Ciciban in preprosto. Hiša eksperimentov v mnogočem uspe- 
za en dan spremenijo v mali center znanosti. V šol- Petko spoznale mnoge generacije. Posebej skozi va zato, ker mehanizme spremljajo njegove zabav- 
ski telovadnici se obenem odvijejo šovi, učenci pa Kavboja Pipca in Rdečo peso, strip z zadnje strani ne podobe, ki tako otrokom kot odraslim skozi hu- 
se morajo naučiti in zborovsko odpeti himno Hiše Pionirskega lista. mor urno približajo drugače suhoparne tematike. 


"Božo je bil genij — kljub preprostemu slogu risanja 
je znal vanj tudi s stripovskim tekstom skriti več po- 
menov. Nekatere prej neznane odkrivam še danes," 
pravi Miha. V pretekliku zato, ker nas je Božo Kos 
leta 2009 zapustil v 78. letu starosti. Menda je naj- 
raje risal zgodaj zjutraj, od četrte ure dalje. Stoje. 


eksperimentov. Tako so obredli že vso Slovenijo 
in se zdaj usmerjajo na Hrvaško, kjer takšne 
inštitucije še nimajo, četudi je že nekaj časa v 
načrtu, da bi jo postavili v Zagrebu. Tretja veja 
njihovega delovanja so vodeni znanstveni šovi in fes- 
tivali, med katerimi je največji junijski Znanstival. 
Takrat ulice in mostove v središču Ljubljane za tri 


dni okupirajo zvedave glave, ki malo zares in malo POKLIČI NAS, 
za zabavo počno vragolije z naravoslovnimi posku- 
k oris ke Ne puše ši doga TKI 
si. Prejšnja leta se je bilo moč čez Ljubljanico peljati mo 4 GRERET goni / me 
SKUPAJ — ŠKRATKI ELEKTRONI IN 


na vrvi z obteženim kolesom ali teči kot Jezus po 
nenewtonovski tekočini, ki se ji v nasprotju z ob- 
našanjem vode ob hitrem pritisku stopal poveča 
viskoznost! Pri Znanstivalu Kosu in druščini po- 
maga veliko strokovnjakov in animatorjev iz tujine, 
tudi izkušeni učitelji z ameriških šol. 


BENE TAKO!NAS. POKLIČEŠ mars! 
AKO KOSOM STIROPORA 
kad Potem TO PASTIK Nuegoč JE ANS 


Smo ŽEJU'. og swowa 
a. GA JE ii č 
4 dek] 


KE aH snagi e.. OBVISEL NA 
piki bič it geo? VRATIH. (N ŠE DANES 
TEKMUJEJO, a VISI,ČE NI PADEL. 

velikimi šovi na plano privlečejo najtežja orodja, nakar mečejo poredne otroke z žerja- 
vov. Saj ne. Zato pa jajca z baloni ali padali in kakšno jabolko. Projektu se priključijo 
druge institucije, ki se ukvarjajo z izobraževanjem, modelarski klubi in robotiki. 


RAZRAŠČANJE RADOVEDNOSTI 


Hiša eksperimentov je sicer zaščiteno domače ime 
in tosortnim ustanovam po svetu pravimo centri 
znanosti. Tudi Miha je idejo za svojo Hišo dobil ob 
obisku slovitega Exploratoriuma v San Franciscu, 
ki ga gre res toplo priporočiti sleherniku. Leta 1969 
ga je odprl fizik Frank Oppenheimer, mlajši brat 
očeta atomske bombe J. Roberta Oppenheimerja. 
Exploratorium je še danes eden najvažnejših tovrs- 
tnih prostorov, vendar ni bil prvi. Že v 19. stoletju so 
nekateri evropski muzeji začeli rokovati z eksponati, 
toda načeloma postavljamo rojstvo te vrste ustanov 
v Severno Ameriko in v sredino prejšnjega stoletja. 
Med drugimi s floridskim Science Center of Phinel- 
las County, ki z letnico 1959 velja za prvega, pa z 
delom Smithsonianovega washingtonskega naravo- 
slovnega muzeja. "V ZDA ima praktično poskušanje 
pri šolanju v splošnem veliko daljšo tradicijo kot pri 
nas in je dosti bolj razširjeno," mi pove Miha. 

A ni trajalo dolgo, da so se takšni eksperimentalni 
muzeji raztepli po Evropi in nato vsem svetu; v zad- 
njem času predvsem po Kitajski in Indiji. Svojega 
ima veliko evropskih prestolnic. Dobra sta NEMO v 
Amsterdamu in Heureka severno od Helsinkov, 
dočim je nam najbližji v Budimpešti. Ogromen je 
nedavno zrasel v Varšavi in Miha čemerno pripom- 


WC ZA 
FAKIRJE 


(SAMO ZANJE!) 


ni, da so oni prejeli dosti državne podpore. Sam pri- 
poroča Pargue de las Ciencias v španski Granadi. 
Za največji učinek pa je treba vendarle čez Lužo, 
kjer se jih v ZDA tare, dočim ima Kanada fletnega v 
Torontu. Miha sicer sedi v upravi evropskega zdru- 
ženja centrov znanosti ECSITE, v katerem je prek 
dvesto takih hiš in bolj svobodnjaških muzejev, ki 
dovolijo otipavanje eksponatov. Zato Hiša dosti so- 
deluje s tujino, kjer svetujejo pri postavljanju novih 
hiš in zamišljanju frišnih poskusov. 

Namen centrov znanosti pri Ecsitu označujejo kot 
'raziskovanje sveta skozi poskušanje z znanostjo in 
umetnostjo'. "Brez umetnosti pri znanstvenem raz- 
voju ne gre," se Mihu zasvetijo oči. "Verjetno sam 
zelo dobro veš, kako močno sta analitičnost in krea- 
tivnost povezani, da nastane dober izdelek, naj bo 


nje 

PRSTI KOT TERMOMETRI Opazovanje je v znanos- 
ti skrajno važna stvar, saj odloča o tem, ali nekaj ozna- 
čimo za empirično potrjeno ali ne. Poskus s prsti in 
toploto nas opozori, da moramo biti pri tem jako pre- 
vidni, saj naše opazovalno izhodišče ni vselej enako. 
Pri tej napravi je treba kovinske valje razporediti po 
temperaturi od najnižje do najvišje, pri čemer se lahko 
zanašamo le na svojo kožo. Ta pa glede na dražljaje 
spreminja občutljivost ... in napake so tu. 

stroj, izum, ali besedilo. Tudi strip, hehe. Prav zato 
v hiši poleg radovednosti tako zelo izpostavljamo 
ustvarjalnost." Navsezadnje pravijo, da je Einstein, 
čigar teoriji relativnosti sta Mihi zelo ljubi iznajdbi, 
do največjih odkritij prišel zaradi bogate domišljije. 
"Razen tega živimo v času, ko ima interdisciplinar- 
nost izredno velik pomen. Biologijo in fiziko na pri- 
mer združujemo v biofiziko. Izumi in sveže ideje se 
danes utrnejo po izpostavljenosti zelo različnim zna- 
njem in pojavom. Zato je treba biti čim bolj odprte 
glave." In se nenehno spraševati. Zakaj se ti zdi, da 
se feltne dirkajočega avtomobila vrtijo nazaj, ali ka- 
ko je pravzaprav Trump prišel na oblast. Ni važno, 
ali je fizika ali politika ali filologija. Od tega je odvi- 
sna naša prihodnost, kajti svet postaja s tehnološ- 
kim napredkom laiku vse teže razumljiv. Prelahko 
se je izgubiti v morju enostavnih, a praznih razlag, s 
katerimi nas zasipa internet. Da prideš do resnice, 
moraš pokazati voljo. In radovednost. 


Elektrostatična krogla, kjer električna napetost v žlaht- 
nem plinu v stekleni krogli udejanji barvite kosme plaz- 
me, je bržkone ikona igrivega prikaza fizikalnih poja- 
vov. Moč jo je kupiti v trgovinah, imajo jo v Hiši eks- 
perimentov, tale pa je iz amsterdamskega centra NEMO. 

2i FILM 


Na kateri višini moramo v letalih nadzirati zrak? 
Poznane so nam scene iz filmov, v katerih sredi trupa 
letala zazeva luknja in izsesa prtljago ter še kakšnega 
njih, saj moramo tamkaj vzdrževati umetno klimo, ker 
zrak visoko zgoraj tako po sestavi kot tlaku ni prime- 
ren za bivanje. Zračni pritisk v atmosferi je učinek 
zračne mase, ki se nahaja nad nami in pod vplivom 
gravitacije pritiska navzdol proti Zemljinemu površju. 
Do nadmorske višine desetih kilometrov pade tlak 
skorajda linearno na petino enega bara, kolikor šteje 
na gladini morja. Hkrati je zaradi težnosti pol molekul 
ozračja nagnetenih petkilometrskem pasu. Zato je ki- 
sika zgoraj tudi količinsko manj. 

Ker se je človek razvil v nižinskih okoliših, nižji tlak in 
redkejši zrak njegovemu telesu škodita ter povzročata 
vrsto bolezenskih motenj. Prihaja do hipoksije - po- 
manjkanja kisika v tkivih - in pa višinske bolezni, ki je 
posledica nezadostnega prehajanja kisika skozi pljuč- 
no membrano ter med drugim povzroči višanje kon- 
centracije ogljikovega dioksida v krvi. Zaradi nižjega 
pritiska se plini v telesu širijo, kar pripelje do dekom- 
presijske bolezni in na primer bolečin v srednjem uše- 
su. Večina simptomov teh motenj se izrazi v utruje- 
nosti, slabosti, glavobolih in kasneje izgubi zavesti. 
Občutljivejše začno tegobe treti že na Triglavu, dočim 
postane umetno spreminjanje atmosfere v letalih ob- 
vezno nad nadmorsko višino štiri tisoč metrov. 
Potniška letala sistem za nadzor okolja, ki odloča o 
zraku v kabini, poženejo ob začetku leta. Zrak mu pri- 
vzeto dovajajo kompresorji glavnih motorjev. Pritisk 
vzdržuje na vrednostih, kakršne so zunaj med 1500 
do 2000 metri nadmorske višine, čemur pravimo 'ka- 
binski tlak'. To pomeni, da na letih dihaš zrak s pritis- 
kom, kakršnega bi na pohodu v gore. Nižji od nad- 
morskega je primernejši, saj pomeni manjši šok ob 
morebitni izgubi kompresije in je manj obremenilen za 
valjasti trup. Zato imaš neprijeten občutek v ušesih ob 
vzletu in pristanku, saj takrat prihaja do največjih sp- 


Ob izgubi kabinskega tlaka nad štiri tisoč metri s 
stropov popadajo kisikove maske. Na dvanajst tisoč 
metrih, kjer šibajo čezatlantski leti, ima namreč 
potnik le okoli dvajset sekund do izgube zavesti. 


d GM 
leta MMV V 


Sneti pove, kako človeka do zevanja pripraviš z lomljenjem ko- 
molca, Aggressor pa, kako bi se lahko to zgodilo v avionih. 


rememb. V vojaških lovcih je režim nekoliko druga- 
čen. Tamkajšnji sistemi tlak vzdržujejo ne na stalni 
vrednosti, marveč na stalni razliki glede na zunanjega, 
kar zmanjša šok ob dekompresiji zaradi poškodb 
aviona v boju. Zato si mora nad določeno višino vo- 
jaški pilot obvezno nadeti masko. 

Prvi eksperimenti s kabino pod tlakom segajo v dvaj- 
seta leta prejšnjega stoletja. Za sploh prvi takšen let 
označujemo tistega ameriškega poročnika Harolda 
Harrisa leta 1921 z letalom Airco DH.9A. Toda raz- 
mah tlačnih kabin se je zgodil šele v štiridesetih, okrog 
zaključka druge svetovne vojne. Med vojno je večina 
letal ni premogla, saj so imeli piloti kisikove maske. 
Šele proti njenemu koncu so se bojne višine povzpele 
nad deset tisoč metrov, kjer maska sama zase ni več 
dovolj. Obenem so imele posadke večjih strateških 
bombnikov z njo težave pri gibanju po letalu. Prav za- 
to je bil bombnik B-29, kakršen je odvrgel atomski 
bombi, prvi s pravo tlačno kabino, njegovo tehnologi- 
jo pa so uporabili še na potniških letalih. Med lovci je 
bil eden prvih takšnih nemški Focke-Wulf Ta 152, ki 
je komaj še vzletel, da je ujel konec vojne. 


V čem je fora pederskega grabljenja v brazils- 
kem džudžicuju, namesto da bi tipa na gobec? 
Kroše po dominah in aperkat v brado sta tradicional- 
no 'moška' načina, kako urediti konflikt, kar pa se 
lahko dostikrat konča neugodno tako za napadalca 
kot za žrtev. Slednja je deležna krepkih bolečin ali ce- 
lo pogibeli, prva pa stroškov in kazni. Bolje je upora- 
biti eno od oblik rokoborbe, kjer je manj možnosti za 
resne poškodbe in po nekaj sekundah nemoči odneha 
vsak razen največjih psihičev. Oblik ruvanja je nema- 
lo, svoje so razvili številni narodi, od ameriških Indi- 
jancev do Turkov. Toda ena najbolj učinkovitih in do- 
delanih je brazilski jiu-jitsu, ki se ob boku olimpijske- 
ga juda uveljavlja tudi v Sloveniji. 

Judo je sicer neposredna podlaga 'BJJa', toda v nazi- 
vu je vendarle jiu-jitsu. Kaj je to? Tradicionalna, 'sa- 
murajska' borilna veščina iz fevdalne Japonske, ki 
poudarja goloroko borbo proti oboroženemu napadal- 
cu. Jiu-jitsu (ali jujutsu, kot je pravilnejše črkovanje) 
še vedno obstaja in združuje tako udarjanje kot prije- 
me in borbo na tleh. Iz 'JJja' je nastal šport judo, iz ene 
od njegovih variant, kodokan juda, pa se je na začetku 
minulega stoletja oblikoval brazilski jiu-jitsu. Brazilci 
so prilagodili učenja japonskih mojstrov, ki so jih raz- 
širjali z obiskovanjem tujih dežel. Pri tem so prednjačili 
člani družine Gracie, ki jih številni enačijo z BJJem, 
dasiravno so bili za njegov razvoj zaslužni tudi drugi, ki 
so osnovali lastne šole - Fadda, Franca, brata Ono ... 
Brazilski jiu-jitsu se je od svojih temeljev opazno ločil 
tedaj, ko je prezrl spremembe judoističnih pravil. Le-ta 
so zmanjšala vpliv talne borbe ('newaza'), BJJ pa se 


Smisel borbe na tleh je običajno ta, da z menjavami 
položaja in prenašanjem teže dosežeš prevladujoč 
položaj, od koder nasprotnika prisiliš v predajo. 
Omogoča pa BJJ tudi nadzor iz podrejene pozicije. 


je usmeril ravno v ta vidik in poudaril čimprejšnjo. 
tranzicijo na pod. Tako je nastalo nekaj novega, kar si 
Brazilci upravičeno lastijo kot svoje in je bilo v devet- 
desetih deležno pozornosti zaradi uspehov v komer- 
cialni borilni organizaciji Ultimate Fighting Cham- 
pionship. BJJ je v svetu mešanih borilnih veščin (MMA) 
še zmerom izredno močan. 

Na površju je brazilski jiu-jitsu učinkovit zato, ker od- 
obrava veliko tistega, kar je v drugih borilnih športih 
prepovedano. Ohranil je namreč stik z borilno veščino 
in resničnim bojem, medtem ko je judo šel v športno 
smer. A razlogi za veliko efektivnost (nekateri govori- 
jo celo o prevladi) segajo globlje. Ustvarjalci in spre- 
minjevalci te veščine po eni strani nimajo zadržkov, 
da ne bi prilagodili in neomejeno uporabili vsega, kar 
deluje. BJJ ima zato najbolj učinkovite podreditve 
(submissione), predvsem zračna in krvna davljenja 
ter vzvode, ki delujejo na roke ali noge. To so tehnike 
za osamitev in obremenitev udov do nasprotnikove 
predaje ali poškodbe. Po drugi strani pa so Brazilci na 
globokem nivoju doumeli vlogo nadzora nad prosto- 
rom in tega, da je treba z nasprotnikom vzpostaviti 
vez. Ko se giblje on, se taktično giblješ tudi ti, naj si v 
dominantnem ali podrejenem položaju, kakor je go- 
voril sloviti Rickson Gracie. 

Tako da ne, to 'valjanje po tleh' ni ne neefektivno ne 
pedersko, saj je spolnost zadnja stvar, na katero mis- 
liš, ko deliš armbare ali si jih deležen. Poskusi ga kot 
zanimivo alternativo bolj razširjenemu judu! Stane te 
nič ne in smrdljivih jajce ne boš vohal, ker se nosi ščit- 
nike za moda in te bo hitro pošolala kakšna navidez 
krhka punca. Na daljši rok pa tvegaš le 'cvetačne' uh- 
lje, kjer se zaradi drgnjenja od podlago hrustanec loči 
od okoliškega tkiva in-vmesni prostor zalije kri. V za- 
meno boš deležen osebne rasti, samozavesti in znanja 
za ne pretirano nasilno razrešitev kriznih situacij. 

Jutrišnji igrofilm 


minulim silvestrovim je nekoliko neopaz- 

no zdrknilo mimo plodovito leto za filme, 
narejene po videoigrah. Zabavali smo se ob 
posrečenem Warcraftu, ki se ni hotel spusti- 
ti v obračun z resnobnim Gospodarjem prs- 
tanov ... ob izrisanki Ratchet 6 Clank, ee, 
Ragljač in Žvenko, ki ni bila presežek, ven- 
dar je kanalizirala šarm vsemirskega strel- 
sko-skakalnega dvojca ... in celo pri časti- 
hlepnem, toda pod črto sfaljenem Asasino- 
vem nazoru ter rutinski animiranki Angry 
Birds. Januarja se je pak zaključila dolgo- 
metražna nanizanka Resident Evil, ki je zašla 
v že prav metafizične vode. In ne pozabimo 
kritiško spljuvanih, toda referenčno uživaš- 
kih predlanskih Pikslov. Sandler si ni mogel 
kaj, da ne bi zagnojil s svojo pojavo simpa- 
tičnega luzerja, ki reši svet in dobi vročo bej- 
bo, ampak saj ni bilo tako slabo, no! 
Časi, ko smo trpeli ob boll-anostih tistega 
švabskega šalabajzerja z diplomo iz klobasa- 
rije ter se z naklonjenostjo spominjali ekspe- 
rimentalne prvoosebne sekvence iz filma Do- 
om, so, vsaj tak je vtis, nepreklicno mimo. Ig- 
ričarske franšize niso več naprodaj za bakšiš, 
da bi jih kupovali sumljivci z idejami o dav- 
čnem izigravanju (tako je služil Boll), temveč 
imajo z njimi resne namere tako holivudarji 
kot sami založniki. Itak: če je gaming okupa- 
cija milijonov in se številni z njim ukvarjajo na 
resni, celo profesionalni ravni, dosti ljudi pa o 
njem govori kot o obliki umetnosti, potem je 
res že skrajni čas, da nehamo z amaterizmi. 
To bo imel kmalu priložnost dokazati film 
Rampage, za katerega so licenco našli med 
starinami iz osemdesetih. Tam so v pogledu 
od strani velepošastki 'Kong', 'Godzila' in vol- 
kodlak rušili velemesto, kar se bo pripetilo tu- 
di The Rocku. Ustvarjalna ekipa je slična tisti 
pri filmu San Andreas, ki mi je bil okej, zlasti 
glede prizorov kalifornijskega uničenja po 
megapotresu. Maja naslednje leto naj bi dobi- 
li kinoinačico Minecrafta, o katerem je urad- 
no znanega bore malo, še celo to ne, ali bo 
šlo za animiranko v slogu Legomuvija ali za 
igrano reč. Četudi so ga nekajkrat prestavili, 
projekt zagotovo pride. Blizu pa je tudi frišen 
Tomb Raider s 'ploh Laro' Alicio Vikander, o 
čemer smo pisali pred kratkim. 
Še manj otipljivi so številni drugi igrofilmi, ka- 
terih skupna točka pa je, da so pravice zanje 
kupljene in da so v različnih stadijih uresni- 
čitve. Če področja ne spremljaš, se bržda 
sploh ne zavedaš, kaj vse kanijo v bližnji fu- 
turi prestaviti v temne dvorane in na domače 
zaslone. Zajemi sapo, greva! Uncharted ... 
Sly Cooper ... Gears of War ... Halo (ne, ni še 
mrtev, ravno zbirajo novo moštvo) ... Watch 
Dogs ... Sly Cooper ... Last of Us ... Kane 6 
Lynch ... Witcher ... Division ... Mass Effect 
... Dante's Inferno ... Temple Run (ne, res) ... 
Raving Rabbids ... Five Nights at Freddie's ... 
Splinter Cell (tega si posebej želim, edino Sa- 
ma Ribiča naj ne igra Cvetlični vitez) ... Deus 
Ex ... Far Cry (pretvarjajmo se, da se Uwe 
Boll ni že poscal in posral po Skoviku) ... 
Monster Hunter ... Ghost Recon ... Devil May 
Cry ... Mortal Kombat ... Metal Gear Solid ... 
Heavy Rain (pravice so prodali že pred deset- 


letjem, preden je igra izšla!) ... Centipede ... 
Tetris ... Missile Command ... Borderlands ... 
Pokemon ... in celo Gran Turismo. Osebno 
me čudi izostanek Raymana, Dragon Aga, 
Portala in Half-Lifa, ampak bojda se glede 
slednjih dveh z Valvom pogovarja vojnozvezd- 
ni J. J. Abrams. 
Katere gromozanske franšize še ni na sezna- 
mu? Call of Dutyja, kakopak. Vendar nikakor 
ne misli, da je Activision Blizzard glup. Ni, na- 
sprotno. Kuro, ki nese zlata jajca in se bo 
koncem leta znova napotila v drugo svetovno 
vojno, nameravajo spremeniti ne v enega, ne 
v dva, ne v tri filme, ampak v celoten univer- 
zum po zgledu Marvelovega in DCjevega. V 
ta namen je tvrdka ustanovila lasten filmski 
oddelek. Activison Blizzard Studios, ki ni bil 
odgovoren za Warcraft, temveč ima v portfe- 
lju zazdaj le TV-serijo Skylanders Academy. 
A vodita ga bivši šef od Disneyja Nick van 
Dyk in izkušena producentka Stacey Sher, ki 
je s Tarantinom delala na Šundu in Djangu. 
Njuni najemniki kartirajo več idejno in snov- 
no povezanih kinoprojektov, ki ne bodo ne- 
posredno črpali iz iger, temveč se bodo zgle- 
dovali po njihovem vzdušju. Ustvarili naj bi 
film, ki bo kakor Black Ops zgodba v zgodbi, 
pa takega kakor Modern Warfare, kjer bo svet 
budno spremljal dejanja hrabrih komando- 
sov, in križance med različnimi dutyjevskimi 
pristopi. WW2-tematiko omenjajo v povezavi 
s TV-serijo, ki bi dotično časovno obdobje in 
morda še Vietnam vpogledala po zgledu mar- 
velovsko-netflixarske četverice Luke Cage - 
Jessica Jones - Iron Fist - Daredevil. AB Stu- 
dios naj bi se pri tem ne omejili na Klic dolž- 
nosti, marveč naj bi posegli še v druge svoje 
licence, med katerimi v prvi vrsti omenjajo 
Stacraft in Overwatch. Če je Sonyju uspelo 
narediti dolgometražno izrisanko po Ratche- 
tu, ni vrag, da ne bi konkurenci česa podob- 
nega uspelo storiti z neverjetno priljubljenim 
Overwatchem, magari s kitajskim denarjem. 
Slednji bo najverjetneje financiral Warcraft: 
The Movie 2, saj je prvi v Aziji zaslužil rekord- 
ne novce. Bo sin Davidu Bowieju kupil zlat 
nagrobnik. 
Pokalo, hrumelo in zamahovalo se bo torej z 
vseh koncev, sam pa si želim, da ne bi šlo le 
za spektakel in golo zabavo na prvo žogo, 
temveč da bi imeli igrofilmi jutrišnjika dejan- 
sko kaj povedati. Mogoče je to tista lekcija, 
ki pride po tem drugem valu. 

Sneti 


Rampage kani priti tudi k nam in na vpraša- 
nje, kakšen prevod priporočamo, smo od- 
vrnili 'Opustošenje'. Bomo videli, če bo res. 

ga v ospredje najbolj potisnili Call of Dutyji in 
Battlefieldi: tlaka v spretnostnem večigralstvu. 
Ciljam na to, da moraš vrsto bonusov za bojevnike 
in dodatkov za puške počasi odklepati skozi nalinij- 
ske spopade. Nisi položil dovolj nasprotnikov z do- 
ločenim avtomatom? Sorči, nobenega refleksnega 
namerilnika zanj, dokler tega ne storiš! Meni ni več 
smešno, da se vse več klasičnih refleksnih iger, ki 
niso free to play, marveč jih kupiš za polno ceno, ta- 
i! kole navzema značilnosti mmorpgjev. Rad bi samo 
- usekal en fejst skirmish ali deathmatch na liniji, ne 
da moram prej gledati, ali sem sploh v štartu pri- 
merljiv tistim, ki imajo na rovašu teden igralnega 
časa več. Pojav se širi kot kaotična okužba in Dawn 
of War 3 koraka po podobni poti. 
V hiši Relic pravzaprav nadaljujejo z idejo, ki jo je bi- 
lo opaziti že v Company of Heroes 2. Tam si jačal 
armado tudi izven misij — namreč tako, da si z izple- 
nom spopadov kupoval samosvoje generale, ki si 
jih nato uporabljal v prihodnjih bitkah na liniji. Tretji 
del serije Dawn of War, ki nas ponese v svet futuri- 
stičnega Warhammerja 40. 000, to zamisel razvije. 
"Fuj in fej", se bodo veterani z gnusom obrnili stran. 
A po drugi plati igra v franšizo vrača gradnjo ma- 
tične baze, ki je izostala v frpjski predhodnici in jo je 
marsikdo pogrešal. Nakar v še enem obratu to spa- 
ri z igrami MOBA, kot je League of Legends. Jojme- 
ne. DoW3 je zato čuden, dvoličen tič, ki je v spletni 
skupnosti zasejal bes, kakršnega ne uprizori niti or- 
kovski ŠEF, ko vstane z levo nogo. A ne prepustimo 
— se primitivnim refleksom, ki pritičejo divjaškim po- 
4 drasam zelenokožcev, ne podanikom mogočnega 
človeškega imperija. Pod nagrbančenim hitinom je 
špil, ki bo nekaterim gotovo vreden pozornosti. 


K: gnusna tyranidska zalega se širi trend, ki so 


Gesarjevi najboljši 

Na površju je tole še vedno klasičen RTS. Po bojišči 

zviška klikotavo usmerjaš bojevnike, ki si jih na 

vil v stavbah svoje vojaške baze. Z njimi poiščeš na- 

sprotne soldate in jih streljaš v ksihte, dokler ne 
zmagaš. Na hecnosti pa hitro naletiš pri armadah. 


38 


Sestavljajo jih najprej privzete enote, ki jih štancaš v 
bazi, in sicer v zameno za osnovni surovini, stra- 
teške punkte (reguisition points) in elektriko. Nato 
so tu tri elitne, ki jih na planete vržeš iz orbite, ko 
zbereš zadosti njihove cenovne postavke, elitnih 
punktov, ki počasi kapljajo skozi vso bitko. Te su- 
perenote imajo ceno od dveh pa do desetih točk in 
temu primerno moč. Ideja je, da si oblikuješ tak spi- 
sek, ki ti bo rabil skozi vso bitko - s poceni vojšča- 
kom, da ti pomaga pri zgodnji širitvi, najdražjim za 
endgame in poljubnim za vmes, pač glede na tvoj 
način igranja. 

Dotične tri frajerje izbereš iz repertoarja osmih stasi- 
tih oseb ali oddelkov, ki so na voljo za posamezno 
od treh doslej vključenih ras: vesoljske marince, Or- 
ke in Eldarje. Ker gre za svet Warhammerja 40K, 
ene največjih namizniških iger v hištoriji, špil nima 
nikakršnega problema napaberkovati zares impo- 
zantnih bojevnikov. Velik del je legendarnih likov iz 
enoigralske kampanje, kot sta poveljnik reda ma- 
rincev Blood Ravens, Gabriel Angelos, ali orkovski 
'VSE-UM-PUKLOU' boss Gorgutz. Drugo so special- 
ne enote, kot so zelenokožna hodeča konzerva Mad 
Dread ali marinski terminatorji, kakršni se prega- 


Tu je opazno, kako spričo obrob soldatje silijo iz terena, da bi povečali razločnost. V praksi to nima haska, IM 53 


ci 


njajo po ozkih hodnikih v Space Hulku. Razen po 
moči in s tem zvezani ceni v pikah se razlikujejo tu- 
di po vlogi na bojišču. Eldarski warp spiders so aša- 
šini, ki se teleportirajo vsepovprek, dočim je marin- 
ski chaplain tank, ki mora nase navleči škodo, da ta 
ne zadane denimo njegovega kamerada librariana, 
ki je krhek coprnik. Zatem se moraš priučiti še nji- 
hovih proženih specialk. 

Warhammerjevski čistuni starejših edicij bodo pri 
nekaterih izbirah gledali križem. Howling banshees 
so zgolj osnovni vojščaki in šibkejši od striking scor- 
pionov, bog pomagaj! Pa osnovni marinski oddelki 
izpadejo kot kanonfutr, kar tudi ni ravno vestno izro- 
čilu. A načeloma je spisek smiseln. Osnovne enote 
rabijo nadzorovanju frontne črte, dočim elitne pritis- 
nejo tam, kjer hočeš sovražnika promptno okrog ke- 
pe. Ko padejo iz orbite na tla, se spremeni ambien- 
talna muzika in poletijo čreva na plot ter je ratatanje 
nepopisno. Kul. Pohvaliti gre njihovo podobo in opa- 
zno je, da je grafika tudi pri strateških igrah napredo- 
vala. Ko absurdno predimenzionirani orkovski hrusti 
lomastijo naokoli, ti igra srce. Kot v dvojki si lahko 
enote skorajda poljubno pobarvaš in absolutno 
španciraš z rožnatimi marinci. Inkvizicija pa v jok. 


JI/ JE 

Bojevanje zahteva hitro in vešče žongliranje z borci, 
kajti Relic tudi tokrat stavi na svoj poznani princip 
zbiranja surovin z zasedanjem strateških položajev 
po karti. Soldatje zasedejo pozicijo, nakar moreš 
tam napraviti še topovski stolpič, kar je z izjemo Or- 
kov edina obrambna stavba. Osvojena točka v ne- 
skončnost dostavlja sredstva, to pa pomeni, da je ti- 
sti z večimi v ekonomski prednosti ... A mora hkrati 
paziti na več položajev, kar je svojevrsten izziv, ker 
jih je na posamezni karti recimo kakšen ducat, zato 
rabiš za učinkovit nadzor osem oči in petnajst rok. 
Česar nima niti najbolj oduren tyranid. Dawn of War 
je tudi v tretje umsko in zapestno zahtevna igra ter 
nikakor ne ležerna strategija, kjer se zabarikadiraš v 
postojanko ter ob čaju in piškotih želvakaš do one- 
moglosti. Pravzaprav bi lahko baze sploh ne bilo in 
špil ne bi bil dosti drugačen! Vse tri frakcije imajo 
skorajda enako peščico stavb: za lahko in težko pe- 
hoto, vozila in raziskavo nadgradenj. To je to. Še 
manj kot v enici, torej. Le Orki premorejo še en pro- 
pagandni stolp WAAAGH! zaradi samosvojih rasnih 
taktik. Kdor je pod pamfletom 'baza se vrača' priča- 
koval gigantske utrdbe s havbicami, bo razočaran. 
Podobno je z oglaševanimi spremembami v množini 
vojaštva. Tega je res številčno več kot v predhodni- 
kih, saj laže vržeš v naskok deset oddelkov hkrati. A 
taktičnih pristopov to bistveno ne spremeni. Resda 
lahko zdaj pogosteje puščaš patrulje, vendar ti to ne 
pomaga dosti, ko srečajo glavno sovražno ofenzivo, 
ki jih bo gladko pregazila. Še vedno moraš z lastno 
armado dobro predvidevati, kje bo nasprotnik izve- 
del sunek, in se mu tam ročno zoperstaviti. Ali tačas 
napasti na drugem koncu in upati, da boš hitreje na- 
pravil več škode kot on. Je pa spričo večjega števi- 
la enot moč sestaviti bolj raznolike gruče z več funk- 
cijami, kot so na primer prožene eldarske ročne gra- 
nate za začasno onesposabljanje. To še poveča ig- 
ralno zahtevnost, a tudi globino. DoW3 je zaradi te- 
ga bržčas najgloblja strategija v tej seriji! 

Kljub podobno zastavljenim postojankam moram 
pohvaliti raznolikost treh igralnih frakcij, ki seže glo- 
blje, kot je videti na prvi pogled. Marinci najprej 
ustrelijo in potem vprašajo, če veruješ v njihovega 
Boga-Cesarja. Raje umrejo zelo krute smrti kot pa 
se umaknejo. Zato lahko na bojišča postavijo začas- 
ne praporje, ki jim okrepijo enote, in izvajajo brutal- 
ne invazije iz orbite. Eldarji so krhkejši, toda urnejši 
ubijalci z zelo močnimi orožji in norimi psioničnimi 


Prijemov, ki morejo v borih nekaj sekundah povsem obrniti lokalni spopad, je res veliko, kot tale eldarski urok. 
Zvečine so stvar elitnih borcev, ki jih vržejo na ukaz in so ravno zaradi tega ter znatne odpornosti tako važni. 


če jih na muho d 


coprnijami više v tehnološkem drevesu, ki te hipo- 
ma zradirajo, če nisi pozoren. Za nameček imajo 
energetske ščite in se lahko teleportirajo. Orki so pa 
pač prfuknjeni. Njihovi turni WAAAGH! navijejo 
zvočnike do enajst in v tistem se hordi odpelje, da 
podivjano gazi vse pred seboj. Hkrati po bojišču po- 
birajo odpadke (scrap), ki si jih našvasajo na čeljust 
in dobijo oklep ali večjo raketo. Ker so pač orki in 
zanje raket ni nikoli dovolj. MORE DAKKA! 


Opotekanje nesrečnega 
pohojenega grota 


Toda igra ne koraka le naprej. Nekatere značilnosti 
od prej so okrnili, druge odrobili kot motorna žaga 
zobato glavo. Močno so preobrazili zaklon, ki je se- 
daj omejen na peščico krajev na karti in pomeni lo- 
kalno zavetje, ki ga izkoristiš, če ti gre za nohte, in 


-ne več brezšivno lastnost terena. Zamerim. Ljubite- 


lje dvojke velja posebej opozoriti, da se je oprema 
junakov, kot so izrezbarjeni oklepi, poslovila in 
DoW3 ni več sparjenka s frpjko. Takisto so odžagali 
veteranstvo vojščakov, ki se tu s pobijancijo ne iz- 
boljšujejo. Zgolj elitni bojevniki zbirajo izkušnje, to- 
da učinek se prišteje zunaj matchev, kot sem opo- 
zoril uvodoma in ne med boji kot na primer v War- 
craftu 3. Razumeti gre, da se snovalci bojijo učinka 
snežene kepe, a v predhodnici je bil sistem prav 
luštno uravnotežen. Če uspeš enote varovati, da ne 
krepnejo, si zaslužiš nagrado, mar ne?! 

Jačanje elitnih junakov skozi levele ni tako daljno- 
sežno, da bi meganobzi levela deset z enim udar- 
cem kresnili tiste pri enici. Vsakih nekaj stopenj do- 


ovrag, ki je specializiran za njihovo deratizacijo. Recimo tu eldarski tank moje marince. 


bijo nov bonus ali fletno kožico. Toda vendarle ima 
razvita vojska več opcij. Prvič zato, ker moraš pet 
od osmih elitnežev odkleniti s posebno valuto, loba- 
njami, ki jih prejmeš za končane misije v kampanji 
in na liniji. Drugič zato, ker s kostmi kupuješ tudi 
okrog tri ducate 'doktrin', bonusov za armado, od 
katerih lahko za posamezen boj odbereš po tri. Ko 
se še učiš igranja, te finese niso tako pomembne, 


POZERSKI HODCI 


Imperialni vitezi so v zadnjem času postali ne- 
kakšna maskota WH40K, zato jim velja posvetiti ne- 
kaj vrstic. Če svet že poznaš, te spomnijo na titane, 
orjaške dvonoge meche, ki prevračajo nebotičnike 
kot domine in so tako veliki, da nosijo cele garnizi- 
je marincev v utrdbi v svojih nogah! Toda imperial 
knights so mnogo novejša pogruntavščina, ki je 
svoj codex — torej navodila — dobila šele pred peti- 
mi leti s šesto edicijo namiznice. Pri Games Works- 
hopu so enostavno pogruntali, da se veliki roboti 
dobro prodajajo, obenem pa na mizo ne morejo po- 
staviti pravih titanov, ker potem v sobi ne bi bilo 
prostora še za človeške igralce. Od tod vitezi, ki so 
z velikostjo za nekaj običajnih figuric dovolj majhni, 
da jih pospraviš v škatlo, a zadosti impozantni in 
zasoljeni, da GW z njimi služi nepredstavljive ko- 
ličine cvenka. V boju gre kakopak za superenote ve- 
like moči, ki nad nevernike pošiljajo raketne in pla- 
zemske salve. Obenem imajo precej razdelano iz- 
ročilo, saj gre pri njihovih pilotih za podanike pra- 
vih imperijalnih viteških redov. Take, ki zviška gle- 
dajo na vse in vsakogar, zaradi česar se z inkvizi- 
torji nenehno dvobojujejo v srepenju spod čela. He- 
eno, na morbidno warhammerjevski način. 


oz 

pri maherjih pa so ključne. Resda za silo drži vodo 
argument, da bo veteran itak slejkoprej odklenil vse 
in obenem v sistem niso posilili free to play odurno- 
sti. Toda belim si glavo, zakaj je bilo to potrebno. 
Kratkomalo bi bil špil bolj priljuden, če bi bilo koj 
dostopno vse, taktično pa se ne bi dosti spremenilo. 
Levelanja ne štejem močneje v slabo, bolj pa drugo 
noviteto, ker ni dobro izpeljana: ciljni generator. Cilj 
v multiplayerju po novem ni uničenje nasprotnikove 
baze, marveč jedra, 'power cora', kar spomni na ig- 
re MOBA. Core je namreč neranljiv, dokler ne uničiš 
vsaj enega velikega obrambnega stolpa, ki ga varu- 
je. Slednjega pa ne moreš zrušiti, dokler stoji z njim 
zvezan generator ščita. Problem je, da so ti elemen- 
ti neorgansko vrženi na karte in se na njih počutijo 
čisto tuje. Ne bi rekel, da bila bojišča prefinjeno 
zgrajena okoli njih, kot so tista v Heroes of the 


Storm. Tu pa mehanika nima ne repa ne glave in če. 


bi ta gradnik odstranili, ne bi bil špil nič slabši, mar- 

več prav nasprotno! Drugih lastnosti arenskih na- 
slovov, kot so creepi ali džungla, v DoW3 ni, zato je 
posiljevanje s power cori brezzvezno. 


Mavrični marinci 


To ni edina lastnost, kjer je videti, kot da Relic niso 
vedeli, kam naj gredo v želji po razvijanju serije. Pre- 
obrazili so stil podobe, ki je v trojki bolj pisan, vkup 
z bombastičnimi učinki. Argument je bil, da je tako 
vojščake laže razbrati v tokrat malo večjih množi- 
cah. Pajade. Čeprav so moje oči vešče tolmačenja 
grupnih mikastenj v Doti, sem imel v DoW3 zaradi 
bliskanja probleme z razločevanjem, kaj vraga se na 
ekranu dogaja. Obenem pa je špil žrtvoval nekaj tis- 
te temačnosti in grobosti, ki je krasila zlasti enico. 
Ponuja se primera z Diabli in njihovo barvitejšo troj- 
ko! Dawn of War 3 ne zmore več udarnega, monu- 
mentalnega vzdušja, ki te je pred leti odpihnilo, da si 
šel ponižno iz kuhinjskega pribora in legokock po- 
stavljat oltarček Cesarju. Nemara tudi zaradi nekam 
tihe glasbene spremljave in dejstva, da smo vse 
vzklike likov že slišali prej. 

Večina herojskih osebkov, ki se podijo tudi skozi 
kampanjo, je namreč poznana. Tu so Blood Raveni 
z Angelosom in Jonahom Orionom, inkvizitor Holt, 
pa eldarska farseerka Macha iz enice in Ork Gorgutz 
iz več dodatkov, kot sta Winter Storm ter Dark Cru- 
sade. Zares: za pripoved v trojki so na kup zbrali vse 
nedorečene niti iz vseh predhodnih izvodov in jih po- 
tegnili proti enemu kosu vesolja - izgubljenemu pla- 
netu Acheron, koder naj bi se skrival tajinstveni ar- 
tefakt, Spear of Khaine. Skozi sedemnajst misij sle- 
di brbotajoč in okusen golaž vseh mogočih zavez- 

ČčD 
ušen konec. 
nja pa a žal š de igralno. Sovražna pamet. je večino- 
ma pasivna in te redkokdaj zares želi fentati, 
lahko vmes vezeš gobeline s podobo Cesarja. Veči 


na misij gre po istem kopitu prodiranja od ene točke. 
do druge, medtem pa junaki v govorancah kličejo k 


blagoslovu bogov ali žugajo vsem po spisku. Pre- 


bliski starcraftovske šole odličnosti v dizajnu so red- 


| ki, a jih nekaj je, denimo obramba orkovskega ka- 

nona v eni prvih nalog. Videti je, da je kampanja le v 
službi priprave na multiplayer, kar je škoda, saj bi si 
dobra pripoved zaslužila boljšo. 

Tako še enkrat več pridemo do sklepa, da je Dawn 
of War 3 čuden, dvoličen: tič. Samotarstvo ima fejst 
osebe, a zapostavljeno igralnost i in žal moram reči, 
da je eto bolj večigralski kot enoigralski špil. Ravno v 
sozvočju krikov elitnih bojevnikov in kanonfutra, ki 
jim drobi ob nogah, bodo strategi našli največ užit- 
ka, kajti bojni sistem zares nagradi, ko ga zaobvla- 
daš. Škoda le, da se moraš na poti do tja prebijati 
skozi goščo nekaterih čudnih mehanik in moteče 
barvne palete. Pa kart za multi je trenutno le osem, 
kar ni prav veliko. In tudi tri rase so manj kot četve- 
rica na štartu enice in dvojke. Inkvizicija že brusi 
nože in rezila bodo pela, če DLCji ne bodo fajn! Sko- 
raj zaprmej dobimo v njih strašljive starodavne ro- 
bote Necrone, drugo še ni znano. Bo moral res zlo- 
hotni necronski šef Deceiver reševati Zoro vojne? 

Hiške v bazi si sicer sledijo po enostavnem tehnološkem drevesu, toda globlje interakcije med njimi ni. 
Glavno je metati tovarne čimbliže fronti, da tjakaj hitreje dostavljaš okrepitve in zdraviš načete vojščake. 


sti 


Čeprav elitne enote daleč prekašajo običajne, nikakor niso vsemogočne. Če takšnega imperialnega viteza 
brez pametnega spremstva vržeš v mesoreznico, jo bo skupil. Nato mora preteči nekaj minut, it, preden se vrne. 

Špil je pobijalska in razsuvalska arkada, v kateri ima junak sposobnost teleportiranja. Od ostalih majmunov ga 


zlahka ločiš po barvni čepici, tako da ga ne izgubiš 


/ | izpred oči. Ko se znajdeš ob sovražniku, ti igra pomaga s samodejnim obračanjem proti njemu, drugače pa ciljaš z miško. Vseeno je najbolje igrati z joypadom. 


zec in bazukaš. Voham njihov znoj, saj vedo, da 

imajo bore malo možnosti za preživetje. Če jih 
ne bo zaradi neuspeha ugonobil psihotični delodaja- 
lec, jih bom fental jaz. S palico udrihalnico, kipcem 
ali golimi pestmi. Toda usmiljenja ne smem poznati, 
kajti če ne umro, se vrata ne odpro in ne morem pro- 
dreti više ali globlje v negativčev nebotičnik. Sem 
gospod Zmikljivec in to je moja švigalna arkada. 


Z: vrati me čakajo. Pištolar, pretepač, mitralje- 


Oteževalno miroljubništvo 


Mr. Shifty je od zgoraj gledana pobijalnica, ki veliko 
črpa iz znamenitih Hotline Miamijev. Brž očitna raz- 
lika je, da je odvrgla neonsko podobo osemdesetih 
in psihedelično zgodbo ter ju nadomestila z bistveno 
večjo normalnostjo. Igralna pa, da nisi več običajnež 
s strelnim arzenalom, temveč neobičajnež brez nje- 
ga. Po zgledu stripovskega junaka Nightcrawlerja se 
lahko namreč večkrat zapored teleportiraš na kratki 
razdalji. S tem se prestavljaš po prostorih, skozi ste- 
ne in zaboje ter mimo vrat in klopi. Da le s tem za- 
poredoma ne pretiravaš, sicer si moraš za nekaj se- 
kund odpočiti, da se merilnik napolni. 

Šviganje je ključnega pomena za efektivno odstra- 
njevanje sovražnikov. Teh je opazno več kot v Mia- 
miju, sicer bi Nighter ..., ee, Shifty vsled supermoči 
z njimi opravil kot za šalo. Tako pa ima kmalu pro- 
bleme, sploh ker ne uporablja pokalic. Zanaša se 
predvsem na pesti, s katerimi tolče enolično, ritem- 
sko in udarcev ne povezuje v kombinacije. Barabeža 
v službi gospodarja stolpnice najpogosteje odstrani 
tako, da se znajde ob njem, mu odmeri par boksar- 
skih in uide, preden njegovi kameradi pridejo k sebi. 
Uporabi lahko tudi naokoli razmetana hladna orožja, 
od metel in palic za biljard do trizobov. Pa čeprav 
mu pacifizem škoduje, ko naokrog ležijo kalašnikov- 
ke, on pa opleta s kitajsko vazo in bidonom vode. 


Nima kril, pa leti! 


Teleportirna zasnova vodi v fine igre mačke z mišjo, 
ki so tako brzinske in napete kot taktične. Seveda 
ne v smislu resnih strategij, vendar je treba čez čas v 
zmage vložiti nekaj možganskega napora. Klasična 
fora teleportiranja skozi zid, garbanja in izginotja na 
varno je sicer redno uporabna, čeprav se intenziteta 
povečuje. Toda začetnim komajda nevarnim strel- 
cem in hrustom se pridružijo brutalnejši soldatje s 
pošteno oborožitvijo, ki se znajo fino izmikati in ob- 
časno celo sodelovati. Na lov za tabo se podajo tip- 
čki z bruhalniki plamenov, nadzornik stavbe, kjer se 
odvije celoten špil, pa pokapira foro in svojim 'imbe- 
cilnim' podanikom, kot jih nenehno zmerja, priskrbi 
napredne moči po zgledu tvoje. To se sčasoma pre- 
nese celo na okolico! Ta je itak podvržena zakonom 
fizike, tako da je vse polno sesuvanja šip, letenja vrat 
in krušenja stebrov. Tovrstna dinamika je kajpak po- 
membna z igralnega vidika, saj močnejši izstrelki 
uničujejo stene, kar te razkriva in te dela ranljivega. 
Ironično bondovski overlord pak nadte ne pošlje sa- 
mo žive sile, marveč poskrbi za številne okoljske ne- 
prilike. Začne se s komajda nevarnimi laserji, ki 
počasi češejo hodnike in se jim ni noben problem 
ogniti. Sledijo ogenj iz zidov in razsuvalni sodi, tem- 
peraturo pa najbolj zvišajo polja, ki ti prepovedo te- 
leportiranje, ter vse bolj gosti laserski vzorci. Na tre- 
nutke špil postane manj bojevalna kot izmikalna ar- 
kada. Toda že na naslednjem nivoju se vrnejo hor- 
de, ki jih dušo očiščujoče pošiljaš v večna lovišča. 
Ubožci se sesedajo po tleh, vznikajo v plamenih, 
krvavijo v kotih in s kriki frčijo skozi okna. Mr. Shifty 
je zabaven že zaradi te okrutne estetike, ki pa ni ta- 
ko krvoželjna kot tista v obeh Hotline Miamijih. Je 
nasilen, a ne psihotičen in tak, kot bi si ga izmislil 
nekdo na daljšem počitku v umobolnici. Zato zna 
sesti tistim, ki jih je slog Miamijev odbil. 

Bolj ašašin kot tat 


Nekaj časa je ta neodvisnica resnično udarna, tudi 
zato, ker jo tvorijo zaporedja kratkih, kvečjemu par 
minut dolgih območij, koder te smrt pošlje le na nji- 
hov začetek. Zaradi tega te ni strah umirati in eks- 
perimentirati. Prav tako je preciznejša in manj na- 
porna ter tečna od Miamijev. Vendar kot še dosti 
drugih špilov ne zmore prvotnega tempa. Druga po- 
lovica približno peturne izkušnje malodane preneha 
z novostmi in le še preigrava že videno. Nadte priha- 
jajo vse obsežnejši valovi sitnob, ki jih odstranjuješ v 
malodane zen stanju, toda videl si jih že prej, tako 
kot ovire. Ob manku šefov se ni moč upreti občutku, 
da Shifty razvodeni. Mar bi dodali zmikavtske za- 
dolžitve, saj ta vidik čisto izgine. 

Takisto izdelek ne vabi z nadgrajevanjem junaka, 
količkaj kompleksno zgodbo, spletnimi lestvicami 
za speedrun in rezultat ter težavnostnimi stopnjami. 
Le ena je, dokaj visoka, in izziv nič smrti na sleherni 
stopnji si moraš postaviti sam. Ter paziti, da imaš za 
dano nadstropje na razpolago zadosti časa, saj se 
pozicija zares shrani le na koncu štuka. Inačica za 
switch je v tem pogledu bolj poželjiva. Obenem sem 
si želel bolj podrobne in razgibane okolice, saj sem 
bil kovinskih hodnikov in antično opremljenih soban 
sčasoma sit. Vseeno ne morem reči, da za 15 evrov 
nisem dobil zadosti pobijalske zabave. Le širša in 
bolj dodelana bi lahko bila. 


Sneti pljune in jo stisne pred vod soldatov, ki ga 
prerešetajo. Drugič bo raje švignil v špajzo. 


vznemirljiva zmes izmikanja in prešte- 
vanja reber v boj je začinjen s smrto- 
nosnimi ovirami w začne se ponavlja- 

The Signal From Valva 


Ponoči lahko izrabiš,aekaj'malega skrivalništva, saj te'SoVragiropazijo kasni 


Ze ME - - Telva je luštna'izkušnja, č se ti nikamor ne mudi in imašsčas pohajkovatipo. 
ho opustelem planetu ter si ogledovati takšne spomenike njegove (LTE, 


je, če ne prižgeš svetilk. To je uporabno, ker ob alarmu takoj VSi navalijo nate. 


vimi bitjeci iz mesa in krvi, temveč bomo za 
umazano nalogo izrabili hodeče konzerve. Na 
bojišču se bo udarila množica žvenketajočih robo- 
tov, ki bodo ob zadetkih ječali: »Au, moja baterija!« 
Medtem bodo človeški nadzorniki daleč nad bitka- 
- v orbiti planetov - posedeni v stole z VR-čela- 
dami na glavah. Če bo njihov robotej storil konec, 
bodo pač zgrabili drugega. Kako bo taka nesmrt- 
nost vplivala na oborožene spopade? Če gre soditi 
po tej prvoosebni streljanki, bodo terjali ogromno 
hoje in ne pretirano napetega obmetavanja z žarki. 


Mi vojn ne bomo bojevali z občutlji- 


Odmevi preteklosti 


Tolva je neugleden planet bogu za ritjo, kamor te 
pripelje skrivnostni signal. Odkriti moraš, kdo ga 
oddaja in kaj skuša z njim povedati, kajti špil je po 
zgodbeni plati misterij, ki ga odpletaš z iskanjem ta- 
jinstvenih sporočil. Ta so raztresena širom opustele 
pokrajine, ki kaže znake daljne vojne. Niz ravnin se 
sončijo okostja vsemirskih križark in izza skal nemo 
zrejo rjasta trupla mechov. Zelenje in ptičje petje so 
za silo prekrili uničenje, a ne dovolj dobro, da ne bi 
razbral zloveščih znakov, da se je tu dogajalo nekaj 
kataklizmičnega. Edini premikajoči se ostanki so 
avtomati za pobiranje starega železa, ki jih je neka 
korporacija pustila speče na tej pozabljeni zaplati 
zemlje. Kot nalašč, da jih shekaš iz vesoljske ladje in 
uporabiš za prečesavanje površja. 


hormonikaš 2017 


Širom Tolve kolovratiš s humanoidnimi proletarski- 
mi roboteji s puškami na ramah. Prisrčno hecni so, 
kar je bilo pričakovati od avtorjev Big Robot, ki so 
predtem napravili takisto robotski špil Sir, You Are 
Being Hunted. Kovinkoti stopajo z masivnim kora- 
kom in ob glasnem ropotu razpadejo na zobnike, ko 
jih laserski curek razčesne po sredini. Slog z risan- 
kasto, cel-shadano okolico spomni na Borderlands. 
Ampak Signal je vseeno resnobnejši naslov, kajti za 
pisano pokrajino se skriva pokopališče, ki ga odkri- 
vaš korak za korakom. To rahlo neprijetno vzdušje, 
kjer imaš občutek, da nekaj ni v redu, je eden osred- 
njih motivov in te vleče k motrenju razbitin. 


IGROVJE 


Hiti počasi 

Tolva je razmeroma odprt svet, kakršni so trenutno 
v modi. Resda te gorovja in radiacijski izbruhi us- 
merjajo na določene poti, toda karta je ena sama 
stopnja, po kateri so posajeni bunkerji. Pri njih se 
prerodiš, ko ti avtomat crkne, ali hočeš preprosto 
urneje potovati. V skladiščih je več kot dovolj hod- 
cev, da je na vsakem koncu kakšen, ko tam potre- 
buješ avatarja. Crkaval boš dosti, saj je streljanje 
pogosto in srdito. Zraven tebe namreč tam pristane 
še nekaj sovražnih banditskih frakcij, katerih roboti 
te ob uzretju streljajo v obraz. Boj je dokaj osnoven, 
saj ne pozna ždenja v zaklonih ali raketnega brzenja. 
Poleg treh žarkovnih pihalnikov imaš še energetski 
ščit in izbrano specialko, kot sta megabomba ali 
motenje senzorjev. Če te ugonobijo, se prerodiš v 
drugem robotu, tako da ne moreš izgubiti. Je pa to 
vseeno tečno, ker vozil ta okolica ne pozna in moraš 
do vsega pešačiti. Sovražna pamet je spodobna, a 
vseeno te rakom žvižgat pošilja bolj zaradi številč- 
nosti kot zvitosti. 

Pozneje lahko surveyorje popelješ s seboj v napad, 
a njihov nadzorni modul ti pobere eno mesto za 
orožje in niso brihtni. Običajno zakorakajo v sredo 
sovražnih sil in gredo urno na kose, čeprav jim sku- 
šaš pomagati. Tedaj se špil preobrazi v frakcijski 
spopad, saj začno banditi napadati širom karte. In 
takrat se pokaže, kako plitva je Tolva v marsikate- 
rem pogledu. Nimaš strateškega nadzora nad ob- 
rambo bunkerjev in jih ne moreš nadgrajevati. Po- 
sodabljaš zgolj lastno opremo, vendar raznolikost 
pušk ni velika. Nosiš snajperske žarkovnike za pola- 
ganje sovragov na daljavo in takšne na blizu. Sem in 
tja se več strani udari v vzdušnem spopadu, kjer 
žarki frčijo vsevprek. Takrat vidiš, kaj bi lahko Tolva 
bila, če bi bil Velik robot ambicioznejši ali imel več 
novcev. Tako pa v mnogih elementih stopiclja za ve- 
likani: vzdušje ne grabi za vrat kot v Stalkerjih, karta 
ni bogata kot v Far Cryjih in boj ne dinamičen kot v 
zadnjem Mass Effectu. Igra korakca kot tvoj robot v 
mestoma že mukotrpnem iskanju naslednjega dela 
signala. Za 20 evrov je okej, če ti leži deset ur počas- 
nega raziskovanja planeta s temno skrivnostjo, kjer 
so pokončni le še roboti. Kaj več pa ne. 

ja, kot sta zakuska s ciljem nažreti se ko prase in muzej, v katerem odkriješ novo ječo. 


Get some meat 


Get some dessert 

Zgodba lepo in logično napreduje ter te iz striktno šolskega popelje v drugačna območ- ll 


IGROVJE 


poroki. Naj bo boybandovski Final Fantasy XV, 
postapokaliptično večkončni Nier: Automata, bru- 
talni Nioh, tepežkarski Dragon Guest: Heroes ll ... Mo- 
rebiti bi lahko sem šteli celo Zeldo: Breath of the Wild, 
četudi je bolj akcijska avantura kot pravi erpege. A naj- 
bolj zanimivo je, da se vsi ti špili do neke mere poigra- 
vajo s pristopom, ki tako ni staromoden. Imaš torej te- 
žavo, če bi rad igral klasičen jrpg? Nikakor ne, kajti 
prav v to kategorijo se umesti težko pričakovana in 
upravičeno slavljena Persona 5. Igralno ta tretjeosebni 
potezni frp stavi na preizkušene vzorce, zato pa je na- 
preden, celo eksperimentalen na številnih drugih po- 
dročjih. Od šolskega življenja prek nadmočnega stila 
do tega, da se ob številnih prispodobah zamisliš nad 
družbo, soljudmi ter navsezadnje sabo. Za spremembo 
namreč ne rešuješ sveta od zgoraj navzdol s poraže- 
njem ultimativnega zlobca, temveč v nasprotni smeri - 
začenši pri konkretnih ljudeh. 


L etos se kakovostni japonski frpji usipljejo kot riž na 


Zjutraj čaka nas šola 


Kakor je značilno za dolgometražno serijo Persona, je 
glavni lik razpet med dvoje početij. Eno je bojevanje po 
temnicah, drugo furanje vsakdanjega življenja. Tokrat 
se v vlogi ne najbolj prilagojenega mladeniča znajdeš v 
obtesanem, a prepoznavnem Tokiu. Molčeči protago- 
nist, ki mu ime določiš sam, očalasto-lasate zunanjosti 
pak ne, se je v domačem okraju zameril velmožem, za- 
to pride bivat k varuhu v prestolnico. Tu začne obisko- 
vati srednjo šolo, kar pelje v razmahnjeno socialno plat. 
Špil je razdeljen na dneve, ki sledijo rutini: budnica na 
razmahani podstrehi neugledne okrepčevalnice, vožnja 
z vlakom v šolo, prisostvovanje pouku v skrajšani obli- 
ki z odgovarjanjem na kvizna vprašanja, interakcija z 
življem v razredu in na hodnikih šomošterske stavbe, 
spoznavanje novih ljudi ter tkanje vezi z obstoječimi. 
Slednje vključuje tako prijateljstva s fanti kot romantiko 
s flenčami. Flirtati je moč s kar nekaj dekleti, kar pripo- 
more k rasti nekaterih lastnosti in širjenju druščine. Nji- 
hove raznotere osebnosti in ustrezajo krovnim vlogam, 
ki sčasoma štejejo pri boju in razvoju, od 'ljubimke' 
prek 'cesarice' do 'odmaknjenke'. Dosti komunikacije 
opraviš prek mobilnika z instantnim sporočilnikom, kot 
sodobnosti pritiče, a levji delež je vseeno osebne. Več 
časa in truda kot vložiš v socialno interakcijo, lepše teče 
lazenje po temnicah in širši je tam nabor opcij. A v 
enem skozihodu ne moreš izkusiti vsega, saj v dnevu ni 
moč postoriti več kot toliko. Zato se moraš odločati, 
Čemu se boš posvetil. Morda ti ni toliko do čveka in spo- 
znavanja kot do denarcev, ki jih zaslužiš z delom (brez 
miniigre) v lokalni špeceriji. Ali pa ti babe ne dogajajo, 
temveč hengaš s svetlolasim kameradom, s katerim za- 
to v bitkah bolje sodelujeta. Oziroma se za vse to sploh 
ne zmeniš in se posvetiš zgolj raziskovanju delno reali- 
stičnih lokacij. 


Opoldne je čas za debato 


Svet Persone 5 s tehničnega gledišča stežka konkurira 
modernim odprtim svetovom. Tvorijo ga številna mala, 
zamejena prizorišča, ki jih ločijo sicer ne dolga, a vse- 
eno moteča nalaganja. Tek po štacunski ulici v predelu 
Shibuya se konča po pol minute in v katerokoli proda- 
jalno stopiš, te čaka parsekundno včitovanje. Ni ravno 
GTA5, tudi zato, ker ni povsod ljudi z robnimi kvesti, 

| janj igi ije je ž ji Ž za bregom? 
imivi iki dogajanje. Veproglavi ravnatelj gimnazije je že tak. Le kaj ima vampež za 
žen si vih, raznolikih oseb in ano 
dobiš nemalo. Deležen si zanimivih, 

in postranske temn NE 
'gradove', ki so si jih v glavah sezic 
jkolškega učitelja telovadbe, ki maltretira eo 
nadleguje dekleta, do tečnih jakuz. Kljub krovni po h 
vic ni v garbanju zlih sil, ki bi klišejsko grozile 5 če 
kot da ta sploh obstaja), marveč v tem, da He 
'Fantomskih zmikavtov' odrešuje solju . 
tem početju bo pazljivejši, občutljivejši in bolj oo 

SERIJA PERSONA 


t 2,800 ae , Final Fantasy pri nas pozna vsakdo, Persone niti pri- 
1 a; 


bližno. Verjetno zato, ker je serija, ki je leta 1996 izšla 
iz tedaj matičnega niza Shin Megami Tensei, nadvse 
japonska. Dogaja se v tamkajšnjih srednjih šolah. 
Učenci v sebi odkrijejo magična bitja, persone, ki jim 
pomagajo pri boju s temnimi silami, kot so demoni in 
Sence. Barabeži prebivajo v ječah, po katerih je treba 
laziti in se bojevati. Izven tega pa Persone poudarjajo 
druženje, Spoznavanje likov in jačanje vezi med njimi. 
Zanimiva zasnova je botrovala širjenju franšize v stripe 
in risanke (P5 spremlja ločen celovečerec Day Brea- 

kers), in dejansko kar lepi popularnosti na zahodu. 


| sr: Producent najnovejše 'epizode' se je gaijinskim fanom 
Japonski šolarji brezplačno čistijo lastne izobraževalne in sralne prostore, ob izrecno zahvalil za dobro prodajo! 


jaj š jš žbi to odraža. 
popoldnevih pa nemalokrat opravljajo kakšno manjšo službico. Igra se 
KREPKA PRISPODOBNOST 


Težko je najti bolj metaforičen špil, kot je tale. Persone 
ali osebnosti, ki jih junaki odkrijejo v sebi, so odsev 
dejstva, da so vloge v japonski družbi določene in da 
jih je nemalo. Doma si tak, v službi nekdo drug, če 
mlajša ženska ogovori starejšega moškega, uporablja 
poseben 'dialekt' ... Pravi jaz pa je medtem zatrt in v 
teh igrah je mladina naposled deležna osvoboditve 
plemenitih pošasti znotraj sebe. V zgodnjih delih seri- 
je so bile evropsko antične, štirica je uporabila do- 
mača, japonska božanstva, dočim v petici ugledamo 

popkulturne nakaze, kot je Ryujijev velegusar. Ravno 

P5 je nemara najbolj metaforična, saj person ne kliče- 
Mo več s kartami ali posebnim orožjem, temveč z ma- 
skami. In kaj drugega kot krinke so osebnosti, ki jih 
uporabljamo ob različnih priložnostih? 

Wi piramidni palači se pogostost vstavljanja predmetov na prave vdolbine in sukanja de- 
lov sarkofagov in stenskih risarij opazno poveča. Ne, Persone 5 ne tvori samo akcija! 


visa 


This pathway of light is guite 
impressive, Ht seems we will be 
able to pass over it! 


Ponavadi so meniji zadnja stvar, na katero velja opozoriti, v tem špilu pa so domala ume- 
tniško delo. Stripovsko-grafitne črke in eksplozivne animirane prehode je veselje motriti. 

Javno kopališče pripomore k očarljivosti, ki je predpogoj za pecanje. Škoda le, da do- 
sti izbir v dialogih ne pelje po novi čvekalni poti, temveč ima enak učinek kot ostale. 


H seems like you've really 


refreshed yourself. | think 
you re even more handsome now. 

Popoldne zmlatimo trola 


Pod toplo odejo finega druženja in napredne fabule ždi 
jako soliden erpege s poteznim bojem in samodejnim 
razvojem herojev, kot veli nenapisan jrpgjski zakonik. 
Ko v štoriji dosežeš naslednjo osrednjo temnico, ki jo je 
treba obvezno končati, preden lahko greš dalje, imaš 
omejeno količino časa, da jo prebrskaš in opraviš z nje- 
nim šefom. Po sobanah, hodnikih, balkonih in dvoranah 
se giblješ v pogledu od zadaj. Lahko se greš komandosa 
in brž naskočiš slehernega vidnega capina ali pa si skri- 
vaško prefrigan. Ob tem pritisk na gumb priročno spo- 
roči, kako močna je kanalja. Ker je tvoja veččlanska od- 
prava v osnovi tatinska, se je bistveno bolje huliti za ste- 
nami in kavči, opazovati ter čopatiti od zadaj. V obeh 
primerih se boj preseli na ločen zaslon, kjer je tvoja druš- 
čina na eni strani in barabe na drugi. Če ti zasačiš njih, 
imaš prednost, in obratno. Tako ali drugače iz menija iz- 
biraš postavke, da fizično tepeš, čaraš, streljaš in rabiš 
predmete. Pravljični sovražniki so izredno domišljijski, 
na primer hudički, ki sedijo na vece školjki, bilderji s 
sovjimi beticami in zelenkaste penisne glave. Osrednji 
vic pa je v tem, da ugotoviš njihovo šibko točko, na pri- 
mer občutljivost na ogenj, štrom, veter ... To je še zlasti 
važno pri obilnem mimohodu šefov, ki se niti malo ne 
pustijo zajebavati, a jim je moč dostikrat zavdati s kakš- 
no alternativno finto. 

Vendar ni vse v tem, da kanalje potolčeš in dobiš denar, 
predmete ter izkušnje. Levji delež rokomavhov je moč 
spremeniti v podanike, 'persone', ki jih nato kličeš kot 
pomagače, jih razvijaš in pokemonsko združuješ v moč- 
nejše. Za to moraš pravočasno napadati in se braniti, 
nakar jih prisiliš v debato. Če v njej zaigraš na prave no- 
te, se ti predajo, oziroma te pred smrtjo nagovorijo kar 
sami. Za niz Persona je to dobro znan element, ki pa v 
splošnem še zmerom deluje sveže, kajti drugod tega ne 
poznajo. Bitke lepo tečejo, rutinske je moč pohitriti in 
nemalokrat naletiš na obračune, v katerih je treba izka- 
zati obilico premisleka. Tudi zato, ker so predmeti za ob- 
navljanje magične energije dokaj dragi in redki, sob za 
snemanje pa ni na pretek. Si toliko bolj vesel, ko kakšno 
odkriješ, in med njimi se lahko potem brez omejitev pre- 
stavljaš. Globlje kot si v špilu, več je kompleksnosti gle- 
de sovragov in person, čemur se pridružijo nič kaj lah- 
kotne uganke. Ponekod moraš ugotavljati šifre, da od- 
preš zaklenjene duri, drugod reševati križanke ali v pra- 
vilnem redu hoditi po poljih na tleh. 


Zvečer dobimo Persono grato 


Čeprav je velik del Persone 5 tradicionalen, je izročilo 
obravnavano spoštljivo in poudarja močne plati klasič- 
nega pristopa. Od taktičnih bitk do premišljenega napre- 
dovanja po linearno rdeči niti. To je obogateno z druž- 
benim vidikom, prispodobnostjo in obsežno zgodbo. Ne 
gre zanemariti niti fantastične izvedbe z risankasto grafi- 
ko, odlično glasbo, nepozabnimi meniji in uro profesio- 
nalnih animejskih sekvenc. Kljub usmerjenosti v samo- 
tarstvo so dodani tudi internetni elementi, kjer lahko kli- 
češ naključne sotrpine, naj ti njihovi podaniki samodej- 
no pomagajo. Napredek glede na predhodnico pa sploh 
ni tako majhen, saj da skrivanje in skakanje po ječah 
svež občutek. Če čislaš tokijske erpegeje, si naredi uslu- 
go in nabavi ta špil, ki bo odmeval še dolga leta. 


ugotovi, da mu je v igrici ime 
Joker. Usta se mu raztegnejo do ušes. 


tus / Deep Silver za ca 
sti. K telo; 

fantastični platformer Banjo-Kazooie. V ta tri- 

razsežni izdelek, ki je v enem paketu dostavil 
raziskovanje odprtega sveta, skakanje in reševanje 
ugank, so prelili sleherno kapljo izkušenj, ki so si jih 
nabrali v dolgih letih izdelovanja iger za osembitne 
strojčke, od ZX spectruma do NESA. Proslavljena 
angleška skupina, o kateri velik članek najdeš v Jo- 
kerju 250, je namreč evolvirala iz spectrumovega 
Ultimata, od koder sta prišla Knight Lore in Sabre 
Wulf. Rare je nato odromal pod Microsoft in v krea- 
tivnem pogledu odmrl, toda njihovo baklo so prevze- 
li drugi. Nazadnje skupina Playtonic Games, ki so jo 
bivši Rarovci ustanovili posebej zato, da bi naredili 
spiritualnega naslednika Banja in Kazooieja. Denar 
so od nostalgikov masovno napaberkovali na Kick- 
starterju (cilj v višini dvesto evrskih tisočakov so 
dosegli v tričetrt ure!) in nastal je 'Banjo-Kazooie 3' 
z novima živalskima junakoma namesto medveda 
in tiča, ki sta zaradi licenčnih preprek nedosegljiva. 
Ne morem reči, da Y-L ni brez težav, vendar prevla- 
data plemenitost in kompleksnost zasnove, ki terja 
dosti več od besnega rešetanja in strmenja v gra- 
fično krasne livade. 


L:: 1998 je studio Rare za nintendo 64 ustvaril 


Ajeeej, govoreče živali! 
Kleč ni več v čarovniški ugrabitvi sestre, kar je svoj- 
čas utrpel medved, temveč v nečem globalnejšem 
in višjem. Zahojeni kapitalist Capital B (je namreč 
čebela) in njegov račji pomočnik Dr. Guack (kar v 
angleščini pomeni šarlatana) kanita ukrasti vse st- 
rani iz knjig in jih pretvoriti v sladki, sladki cekin. 
Drugače rečeno, prisvojiti si kanita znanje in domiš- 
ljijo ter ustvarjati vsebino TV-kanala Oto. Pri tem pri- 
vlečeta pozornost dueta, ki ga tvorita dobro misleči 
kameleonček Yooka in zajedljiva netopirka Laylee. 
Par se poda v globine kapitalistove utrdbe Hivory To- 
wers ('hive' spomni na čebelnjak, kar je še ena na- 
vezava na Banja), kjer bo nelinearno iskal portale v 
pet tematskih svetov. Po njih je razmetanih večina li- 
stov, ki v slogu Marievih zvezdic omogočajo odklep 
naslednjih nivojev, plus razširitev obstoječih. 

Srž igranja tvori natančno poskakovanje po statičnih 
in premikajočih se platformah z dodatkom prepros- 
tega boja. Sovražničke, kot so duhci, hudički in le- 
teči policajčki, enkrat treščiš z zavrtljajem in izpuhti- 
jo. Še po glavah jim ni treba skakati. Vendar kakor 
Banjo-Kazooie ni bil klon Maria 64, tako Yooka-Lay- 
lee ne ostane na tej razvojni stopnji. Gre za široko ar- 
kadno avanturo stare šole, v kateri sproti širiš nabor 
veščin in jih uporabljaš na pravih mestih. Tako kot 
sta medo in ptičurina sčasoma pljuvala modre jajč- 
ke, boksala in se s kremplji vzpenjala po pobočjih, 
se zna dvojec pod vodo obdati z zračnim mehom in 
se po zgledu Super Monkey Balla odrolati po tleh, z 
jadranjem po zraku podaljšati skok, se spremeniti v 
helikopter na daljinsko, mutirati v lazečo rastlino, si 
nadeti plašč nevidnosti ... Junačka sčasoma posta- 
neta neobčutljiva na plamene, pljuvata ledene krog- 
lice in lahko kljubujeta vetru, da ju ne odpihne z brvi. 
Struktura ni povsem odprtosvetovna, marveč bolj 
spomni na metroidvanijo, kjer nova območja odpreš 
z veščinami ali nabranimi predmeti. Pri čemer je tre- 
ba v to odklepanje vložiti dosti premisleka in truda. 


Vožnja v Kartosu 


Zasnova je po mojem mnenju dobro prestala gloda- 
nje zobovja časa. Po eni strani zato, ker je takih špi- 
lov malo in Y-L deluje svež, po drugi pa vsled solid- 
nega dizajna. Pozna se, da so na izdelku delali stari 
mački, zato je vsak svet dodelan tako z vizuelnega 
kot igralnega stališča. Z začetnega zaliva se prek ko- 
vinskih hodnikov in soban kapitalistične vile podaš v 
džunglo, zamrznjeni sever, močvaro, kazino in k ve- 
soljskim gusarjem. Vsa prizorišča so razprostranjena 
in omogočajo precej neovirano raziskovanje, hkrati 
pa imaš nenehno odprtih več njih. Povsod je nujno 
dobiti zadosti strani za odklep razširjene inačice, ki 
odpre dodatna področja, in nabrati čimveč peres, s 
katerim pri kačonu Trowzerju (bojda se tako pogo- 
vorno reče falusu) kupiš frišne veščine. Zadače, ki 
prinesejo liste, so nadvse raznolike. Ponekje je treba 
zgolj ubrati pot čez gibajoče se platforme ali streljati 
v stikala tako, da se vrtljive deske ustavijo v pravem 
položaju. Drugod do papirja ne moreš, če ne pose- 
duješ neke moči, kar botruje kasnejšemu vračanju. 
Ali pa so strani skrite za ugankami ali v neočitnem 
kotičku. Liki, ki postavajo okoli, od viteškega pujsa 

Pol glavarjev je kladaste oblike in te obmetavajo ali te skušajo poteptati. Ceprav 
je to nostalgična varianta škatlarjev v Banjih, bi moralo biti šefovje boljše. 


do Shovel Knighta, pa ti dajejo kriptična navodila, ki 
jih treba najprej možgansko razvozlati. Kdor je igral 
Banja-Kazooieja, se bo počutil domače, kar je bil 
itak namen ustvarjalcev. Navsezadnje si tudi tam šel 
med ledenike, na barje ... Kdor ga še ni, pa si bo ne- 
mara zaželel, da bi to vrsto tretjeosebnic že izkusil, 
ker so tako fejst. Saj tale je res! Glej Joker 186! 
Iskanje pagin dopolnjujejo številne dodatne zadol- 
žitve. Iščeš žetone za avtomate, v pogledu od strani 
šibaš z rudniškim vozičkom, odgovarjaš na pronic- 
ljiva vprašanja Dr. Guacka v stilu "koliko strani si 
porabil za razširitev tega in tega sveta?" ter se udej- 
stvuješ v številnih miniigrah z retropopadki, od dir- 
kanja iz ptičje perspektive do streljanja med samo- 
dejnim premikanjem. Niso vse najbolje narejene in 
posrečene, a so simpatična popestritev, v kateri se 
lahko sam ali v lokalni družbi udejstvuješ ločeno od 
zgodbe. Veliko je skrivnosti in referenc, na koncu 
območij pa čakajo šefi. Mednje sodi orjaška škrbas- 
ta klada, ki ti po hribu v fris luča debla. Donkey 
Kong se ji smeji, ti pač ne, ker te pri skrivenčenih 
ustih še obruha s feferonskim ognjem iz goltanca. 


Tandem prsta in možgana 


V Yooku-Laylee se vsekozi dogaja in čeprav se 
včasih praskaš po glavi, kot blesav iščoč rešitev ak- 
tualne uganke ali prehod naprej, se običajno izkaže, 
da nisi vtaknil nozdrvi v vsak kot in dobro premislil 
situacije. Dober primer je omenjeni lučalec debel, 
mimo katerih s polno hitrostjo ne boš prišel; ovede- 
ti se moraš, da lahko med kotaljenjem po hribu upo- 
časniš, se ustaviš in skačeš. Vendar pa to ne pome- 
ni, da te igra kdaj ne zafrkava v glavo in da ji ne zav- 
dajo lastne kaprice. Zlasti nažira tečna kamera, ki jo 
moraš stalno krotiti, v tesnih prostorih pa se redno 
postavi tako, da gledaš v anus bodisi Juka bodisi 


Ko se duet nauči zadrževati v zraku, so na vrsti dirke skozi 
nebeške obroče. Ze prej pa je treba tekmovalno šibati po tleh. 


Na 


Lejle. Takisto je zoprno avtomatsko shranjevanje 
položaja, za katerega nikdar nisi prepričan, kje se 
boš ob vnovičnem zagonu pojavil. Opaziti je nadalje 
nenadne poraste težavnosti, kjer nek del stopnje od 
tebe zahteva filigransko preciznost, nakar je po du- 
catu crkotov nagrada ušiva knjižna stran. Tudi šefi, 
ki bi jih lahko bilo več, močno nihajo v kakovosti in 
težavnosti; eni padejo z levo roko, medtem ko te 
drugi nadlegujejo, da se ti zmeša. Humor v obliki 
besednih iger nemalokrat zgreši tarčo, sploh blesa- 
vo usajanje rasistične netopirke, dočim zna iti ne- 
preskočljivo izmišljeno blebetanje, ki spremlja tekst, 
dodobra na živce. 

Take sitnosti so podrobno in namenoma povzete po 
zgodnji dobi 3D-platformerjev, kjer izvira Banjoo- 
Kazooie. Prijem je v redu za tiste, ki hočejo natanko 
tako izkušnjo kot tedaj, in špil je tak zato, ker je bilo 
treba na Kickstarterju navdušiti nostalgike. A dej- 
stvo je, da so se igroavtorji tedaj šele učili in da slični 
problemi izvirajo iz nespretnosti ter neznanja. Zato 
se zna Yooka-Laylee, ki jih je nalašč posvojila, za- 
meriti manj potrpežljivim in razumevajočim. Bi bila 
pa škoda, če bi jo srenja prezrla, kajti njena vsebina 
in dizajn sta protiutež filmsko, spektakelsko in uniče- 
valsko naravnani modernosti. Zdaj potrebujemo le 
še več špilov, ki bodo inteligentno združili obe plati. 


Kameleon Yooka na lepki jezik dobi Snetija. Nova 
sposobnost: goltanje žlikrofov brez prestanka. 


dandanes redko mešanje pristopov v 
raznoliki svetovi z veliko zadolžitvami 
in skrivnostmi w lična risankasta po- 


doba w zblojena kamera x humor je tako-tako x 
neprilagojenost sodobnosti x 
Playtonic Games / Team17 za PC, PS4, XBO in switch 

E BOSTE ME DOBILI, VAM ŽE POKAŽEM!" Palica je zapela in 
IN kozarci ter krožniki so se razbili na tisoč koscev. "VSE VAS 

POKONČAM, PA ČE POTEM TAKOJ UMREM!" Šalčke so ne- 
mo vzele slovo, ko so jih zamahi spreminjali v črepinje. Genocid nad 
predmeti se ni ustavil pri priboru, kajti sledili so namizna svetilka, te- 
lefon in odčepnik. Ja, nasrkal je tudi odčepnik. Kristus. 
"Kaj hudiča pa počneš?!" se je zaslišalo skozi vrata iz sosednjega 
prostora. "Zakaj uničuješ pribor in ... hodiš sr puško po hiši?!" 
"Mimiki, ti rečem! Prekleti mimiki vsepovsod!" Psihotično sem se za- 
režal. Nato se je zarežal lestenec. In jabolko. In pralni stroj. Naposled 
me je vzela črna tema. 


Zarošena očala 


V repertoar pogojnih refleksov sodi fraza, ki pri znalcih PC-iger sproži 
neustavljivo cmihanje: "Looking Glass." Mlajšim ta izraz ne pomeni 
ničesar, starejši pa ob njem v mislih odjadrajo v svetove uničenih ve- 
soljskih postaj, futurističnih mest in srednjeveških podzemelj. Tole 
sicer res ni kraj za cmerave govorance o kompliciranem razmerju z 
umetno pametjo Shodan iz System Shocka. Vendar je tako iz razve- 
seljivega razloga: pred nami je moderna igra, ki more z dokaj po- 
dobno izkušnjo seznaniti tako veterane kot mladino. Tisto, ki jo pik- 
slasta podoba preveč moti, da bi sama pognala omenjeno igro iz dav- 
no zaprte hiše Looking Glass Studios. Prey je namreč ljubezensko 
pismo System Shocku in njegovi dvojki, na katerih je delalo veliko 
ljudi pri izdelovalcih Arkane. 
Na:površju je tole prvoosebna streljačina, ker ti na vesoljski postaji 
pred nosom binglja cev pihalnika ali macola. V vizirju pa imaš neke 
temne pošasti, ki niso prišle popisat števca za elektriko, marveč te 
de kruto ugonobiti. Toda kdor bo Prey igral kot navadno streljan- 
kofje ne bo dobro odnesel. Zgrešil bo množico skrivnih kotičkov, do 
katerih prispeš zgolj s pozornim opazovanjem. Zdirjal bo mimo ne- 
očitnih sporočil, na katerih igra gradi odraslo zgodbo. Trpel bo ob 
umiranju, ker je težka in kaznuje ihtave, preveč premočrtne pristope 
ter namesto tega nagrajuje smiselno kombiniranje elementov v ro- 
kah ali v okolici. Prey ni doomačina, ampak futuristična streljačina- 
poševnica-frpjka, kot'so Deus Exi, Dishonoreda in Bioshocki. 
Še eno breme koj vrzimo z ramen: tale Prey nima povezave s prvim 
iz leta 2006. Pozabi torej na Indijanca Tommyja, v čigar koži smo 
igrali tamkaj. Pa tekanje po stropih in skakanje skozi portale. Taki- 
sto to tule ni Prey 2 v podobi vzdušne simulacije medzvezdnega lov- 
ca na glave, za katerega si morda slišal pred leti. Tistega so ukinili. 
Pre-bo-li, prosim. Tudi sam se redno mrščim nad politiko ZeniMaxa 
oziroma Bethesde. A s temi dogodki je brezveze zastrupljati debato o 
pričujoči igri, ker iz nje kar žari, da je bila napravljena z ljubeznijo in 
ni nič kriva za mahinacije kravatarjev na vrhu nebotičnikov. Tako, 
zdaj smo pripravljeni na pravo dogodivščino. Pojdimo na Talos 1! 
ia — 

Če te privlačijo opustošena znanstvenofantastična okolja, je Prey nalašč zate. 
S seboj velja prinesti dosti poguma in iznajdljivosti, saj tole ni ležeren izlet. 

Okolica na več mestih spomni na odseke iz Bioshocka, a vendarle ne kopira pre- 
teklih podob. Svet Likci ogromno lastne duše in Kak zanimivosti. 

ka Johna F. Kennedyja'pi 
zardmenom leta 1963-ne 
Prey pravi, da bi možakars 
omrežil Sovjete in jih prepriča 


postavljena, tako v orbiti modrega'pla 
že kroži več ogromnih vesoljskih postaj.E 
takih je Talos 1 v lasti korporacije TranStar, 
na kateri si zaposlen tudi ti, Morgan Yu. Ime 
je načrtno brezspolno, saj je moč na začetku 
izbrati med decem ali babo. Morgan je na 
štartu igre namenjen v vesolje, da nadaljuje 
raziskave skupaj z bratom ter mentorjem 
Alexom. Toda nekaj se zalomi. 

Ko se znajdeš tam zgoraj, skozi hermetično 
zaprto okno gledajoč proti Luni, vzdušje ni 
prešerno raziskovalno, temveč do kraja pre- 
srano. Talos 1 pušča v praznino kisik, opre- 

mo in ljudi. Dobro je niso odnesli niti tisti, ki 
jih ni pocuzalo skozi razpoke. Po orjaški 
zgradbi namreč strašijo tujske prikazni, ki te 
naskočijo, ko jih zagrabiš. Žrtve jih pač ne 
opazijo, saj so zakamuflirane v vsakdanje 
predmete. Človek niti kave ne more več spi- 
ti, ne da bi se mu kozarec v rokah spremenil 
v črni stud in ga na mestu zadavil! Opisani 
stvori z nazivom 'mimics' ta sicer luštni ve- 
soljski objekt, napravljen v zanimivem sta- 
rinsko-modernističnem slogu, spremenijo iz 
lega doma v mrzel, strašljiv zapor v brez- 


aljnosežne posledice glede vzdušja 
in načinaigranja. Ne glede na to, koliko raz- 
viješ lik, se nikdar ne počutiš zares varnega, 
ker na vsakem koraku grozi, da se bo cvet- 
lični lonček, mimo katerega si ravno odbr- 
zel, za tvojim hrbtom spremenil v črnega 
pajka in te naskočil izza ledij. Brrr. Obstaja- 
jo sicer kasnejši načini, da mimike opaziš 
na daljavo, a so načrtno nerodni. Zato se res 

na vsakem koraku zalotiš, da motriš predmete za čudnim ob- 
našanjem in jih preventivno mlatiš z delavskim ključem. Prav 
bizarno smešno je, kako zakorakaš v lično urejene prostore, v 
njih pa za seboj pustiš pravo razdejanje. Karkoli je sumljivega, 
dobi ključ v fris! Orodje je, mimogrede, požmig Half-Lifu, kjer si 
vihtel lomilko. In kjer je bil protagonist Gordon FREEMAN, 
dočim je v Preyu MORGAN Yu. Tako. 


Sklepetajoč z zobm 

Občutek nenehne tesnobe in strahu nikdar 
Najprej zato, ker Morgan ni neustrašni komando mimiki 
urnejši od njega. Tak0'mikastenje s ključem kot sti me- 
stoma delujeta okorno in nayzačetku malo bentiš. A"kmalu ti 
postane jasno, da to ni nekaj, Kdr bi avtorji spregledali, marveč 


e pojenja. 

Čeprav preživelih ljudi ni dosti, so redki pogovori važni tako za kveste kot 

s pripoved. Imenitno so čebljani in navdušijo s prepričljivo, spontano vsebino. 
j RANINJČČTN 


a rne Mimiki in njihovi večji typhonski sorodniki so hitri in zmuzljivi. Zato uporabiš 

je namensko. Ko pričneš uporabljati vsa sredstva, ki so ti na 
voljo, je moč tudi najbolj nadležne sovrage odstraniti tako, da 
se ti smeji. Špil te z vsakovrstnimi omejitvami sili, da razmišljaš 
in kombiniraš surovine, da bi preživel v sovražni okolici. Dosti- 
krat je moč poškodovati napeljavo, da prične bljuvati ogenj, 
zakuriti olje, ki ga izpuščajo poškodovani stroji, ali sprožiti elek- 
trične udare. Vrata je moč zabarikadirati ali zakleniti in tako 
preprečiti gnusobam prehod. Ali, nasprotno, s plinsko jeklenko 
razgoniti oviro, če nisi dovolj močan, da bi jo premaknil ročno. 
Takšnega raziskovanja je dosti, kajti tu pride do izraza druga 
značilnost Talosa 1: odprtost. Postajo sestavlja osrednja veža 
in krila z laboratorijskimi oddelki. Lokacije obiskujemo v izrazi- 
to metroidskem načinu: nekatere so nam sprva nedosegljive, 
ker do njih še ne znamo priti ... in to dobesedno 'ne znamo', ne 
da 'ne moremo'! Sem in tja namreč presenečeno pogruntaš, da 
bi lahko v določene predele pokukal že veliko prej, če bi dojel, 
kako. Vračanja je torej precej in če te to zelo moti, nemara Prey 
ni igra zate. Toda dolgčas kljub temu ni, ker so alieni zviti in se 
vračajo v prostore, ki si jih že 'počistil'. Sprva se ti to zdi malo 
ceneno. Nakar zopet uvidiš, da si sam bukselj, kajti na razpola- 
go imaš robotske stolpiče, ki jih lahko pridoma uporabiš za blo- 
kado hodnikov. Če kateri skrivnostno izgine, te to opozori, da 
je tam nekaj narobe in moraš imeti oči na pecljih. 


ta 
h 


Koda v ogledalu 


Prey ni čistokrvni preživetveni špil v smislu, da bi moral jesti, 
spati ali zakuriti kres. Morgan nosi podoben čudežni kombine- 
zon kot Freeman (še vedno mi je smešno) in preživi v okoljih 
brez kisika. Stopi celo izven postaje, ko je treba obiti kakšno 
oviro. A hkrati moraš skrbno paziti na to, kaj trogaš v nahrbtniku. 

napade iz prikritosti, ki jih presenetijo in pozneje napravijo dodatno škodo. 


Vse od zenalii olupkov do sevrtega elek- 
tričnega vezja je namreč moč vreči v nanoraz- 
delovalnik, ki jih razstavi na bazične kompo- 
nente. Iz teh lahko potem v nanoizdelovalniku 
napraviš mnogotere uporabnosti, če najdeš 
zanje recepte. Prey je zato brez dvoma špil za 
tiste, ki vtaknejo nos vsak kot. Talos 1 je sko- 
zinskoz prepreden s slabo opaznimi jaški, 
elektronskimi ključavnicami in - ugankami. Te 
niso zlajnane tipa 'premakni stikala v določe- 
nem zaporedju', marveč veliko bolj spontane. 
Na primer pozorno iskanje kod v biblijskih od- 
stavkih ali spremljanje obnašanja ljudi v pos- 
netkih, ki ga posnemaš in ... Ups! 


Prey te ne ujčka, to je do zdaj menda jasno. 
Zelo rad te namestowodenja za roko useka 
okoli ušes, da te nečesa nauči. Na nekaj mes 
tih te avtorji prav zafrkdyajo, toda s posreče- 
nimi štosi, zato ne zametiš. Kasneje nekateri 
podvigi gotovo postanejo lažji, saj se Morgan 
neprenehoma jača. Toda skladno s tem raste- 
jo izzivi. Mimikom se pridružijo težji bratje, ki 
vsi spadajo v vrsto alienov z nazivom typhoni. 
Ko zaobvladaš mahanje s ključem, srečaš več 
je phantome, ki te zopet napravijo ponižnega, 
ker ti boji že z enim izpijejo pol zdravja, če nisi 
pazljiv. Zato pograbiš tako zvani gloo gun, —-—ž: 
pljuvalnik strjevalne žolce, ki jih imobilizira. Da 

jih potem s ključem po goflji. Nakar se prič- 

nejo pojavljati množično in ta prijem ne deluje 

več. Tedaj vržeš na tla elektronsko vabo in ko 


zadegaš žepni razdelovalnik, ki jih v prostor 
parajoči eksploziji predela v surovine. 


Jaz, kozarec 


To je zgolj eden od kombinatornih načinov, ki 
jih ponuja Morganov arzenal. Najbolj boš goto- 
vo izkoriščal dejstvo, da je po strjeni peni gloo 
guna moč plezati, in če jo nabrizgaš na stene, 
dobiš stopnice navzgor. Bolj neposredno ubi- 
jalski so šibrovka, pištola z dušilnikom in žar- 
kovnik, dočim roboti bežijo pred elektrošoker- 
jem. Napravic ne bi rad izdal, ker so luštne in 
imajo fejst pridih futurizma iz sredine prejšnje- 
ga stoletja, podobno kot videzni slog okolice. 
Nekatere ti sprva delujejo kot zafrkavanje, a 
šele pozneje vidiš, kako zelo uporabne so. Sko- 
zi čas je moč krepela nadgrajevati in jim pove- 
čati hitrost ali menjave nabojnika, dodatne čipe 
pa vstavljaš še v kombinezon in vizir. 


aa 


mnI.V 
Robotovje sega od pobezljanega do koristnega, kot so avtomati, ki te pozdra- Na 
vijo in popravijo načeto obleko. Umetnost je, kako prve spremeniti v druge. 


FAVORITES WHEELO 


/, if skozi luknjo. aka Samus si bo morala  stolpiče, ki zaznavajo tujski genski zapis in te krat se jim je bolje izogniti, pri čemer tiholazenje sicer deluj 
g 


IGROVJE 


Tokrat si protagonist procesorjev ne vgrajuje 
v glavo - ker se tja raje zbada z nevroinjekcijo. 
Hec korporacije TranStar je namreč tehnolo- 
gija nevromodov, neposrednih nadgradenj 
človeških možganov. Z injekcijami čudežne 
juhice se da ljudi napraviti hitrejše, močnejše 
in pametnejše. Tako se Morgan priuči popra- 
vljanja strojev, hekanja in metanja hladilnikov 
v phantome (skrajno zabavno). Kot je rekel 
Neo v Matrici: "Zdaj znam kung-fu," le 
tu špikaš z iglo skozi uč v možgane. Do k 
nitega preskoka pride, ko Morgan pogrunta, 
da lahko skozi nevromode vase daje veščine 
typhonov. Takrat Še število možnosti narav- 
nost podvoji. Ma ne, pepeteri. Okoli sebe 
čaraš oklepe, nad sovrage kličeš gejzirje ognja 
in jih mečeš kot jedijski vitez. Celo zavezniške 


pogona obleke. Pri gibanju moraš upoštevati vztrajnost ... pa še ognuski so ča ' 
po? ta Na —m Iv 


phantome si lahko omisliš! 
Toda najbolj ubrisano je brez dvoma opo- N 
našanje mimicov. To pomeni, da se spreme-$ Kruta resnica vzroki za nastalo situacijo, se morašyodločati, kaj boš storil, In 


< 


niš v steklenico, likalnik, stol ali v karkoli pač takrat so pred tabo deusexovske odločitve, ki te znajo spreti z 
takrat usmeriš pogled. Ponavadi v jabolko, ker A naj to ne napelje k misli, da postane Prey  'osebami', ki so ti dotlej reševale življenje. To ni zadnji zasuk 
se je z njim najlažje kotaliti skozi ozke preho- mišk, lahkoten, saj so Arkane vdelali meha- pripovedi, ampak se mi že tako zdi, da sem izdal preveč. Razi' 


de, ki so, drugače povsem nedostopni. Prey je darigralec ne bi postal ležeren. Fiksa-  skuj sam, kajti tole je pripoved visoke znanstvene fantastike. 
igra, kjer%w,inventarju nosiš sadje predvsem aliensko DNK ima negativno plat in po-  Zamer praktično nimam. Sem in tja malo preveč poskoči težav- 
zato, hko preobraziš vanj in skotališ" stajo počasi obrača proti tebi. Najprej stražne nost, ko za nekatere nasprotnike porabiš ogromno streliva. Ta- 


liti nekaj vega, če bo hotela obdržati dobijo na muho, kasneje pa ljudi. Takrat Prey redu, ni pa ravno kaj prida globoka mehanika, da bi res iskal | 
Je) zika organova mimikrija znatno  zadobi tretjo dimenzijo, namreč zgodbeno. Ce sence ali podobno. Typhonov je sicer kar nekaj tipov in kasnejši 


žaj, ker te typhoni v skodelični "spočetka štorija temelji na sestavljanju razte- te obmetavajo s pasjimi telepatskimi uroki, ki se jim moraš pre- — 
obliki ne'zaznajo, lahko pa tako dodobra pre-  penih koščkov pričevanj, skozi katere si sku- mišljeno zoperstavljati. Poleg stvorovja srečaš še pokvarjene ali 
strašiš človeške osebe, ko jim telefon odskak- šaš ustvariti sliko ple bi pozneje izra-- sovražne robote, pa eno dosti polživljenjsko presenečenje. Ne- 
lja izpred oči. Ti pa umiraš od smeha. zito moralne tone. Ko a pn kakšni so | kateri pod slabostmi navajajo grafiko in res Prey, četudi je na- 


pravljen v CryEnginu, ne spušča čeljusti s teksturami ali svetlo- 
A uMrA "Mo za. bo, kot jih je Kryza. Toda videzni slog je tako privlačen, da na 
imobilizacija pošastkov z g z gloo gunom je začasni ukrep, saj se lahko iz pene o 0s- grafiko kot tako redkokdaj pomisliš. Edina objektivna tegoba 


vobodijo in moraš hitro menjati puško. Spopadi so surovi in polni improviziranja. zna biti zaklenjenih trideset sličic na sekundo na konzolah, am- 


pak zato je pač koristno, da si pripadnik veličastne rase PC- 
igralcev, ane. Zvok je fajn in muziko je počel Mick Gordon, ki jo 
je že pri Doomu. Udarnih komadov, kot je tam BFG Division, tu 
vseeno ni, ker gre vse na vižo tesnobnega škripanja. 


' Zloščena očala 


Prey bo stari mačkom usta vseskozi ukrivljal v nasmeh, saj vsa- 
ko ped zasipa s prefinjenimi pokloni. Igralca nima za idiota in ga 
ne obremenjuje s puhlimi neumnostmi. Izziva željne postavi pred 
večplastno in zahtevno raziskovanje opustele vesoljske postaje. 
Obenem postreže z vzdušjem, da ga lahko režeš z laserskim cur- 
kom, in pripovedjo, ki kima Deus Exovim dilemam o znanstve- 
nem napredku ter izgubi človečnosti. Vendar se ne zadovolji s 
starimi zamislimi, marveč uprizori več lastnih norih idej, ki so na 
ravni rabe gravity guna iz Half-Lifa 2. Če ne dobimo kmalu si- 
mulacij jabolka in čajne skodelice, bom razočaran. Naj tudi 
frišnih gamerjev nikar ne bo strah odhoda na Talos 1. Prey res- 
IE OMEGA TN da zahteva nekaj potrpljenja in premisleka. Obenem zopet sve- 

O Česi dovolj radoveden in prebereš vso elektronsko pošto ter navodila, se ti od- tujem igranje inačice za PC, kajti v Arkanu so i 
- pre navdušujoče razdelan svet s pridihom ZFja iz sredine prejšnjega stoletja. 
€ - IT J 


ifirso ga pri prenosu za konzole lomili. A to je eden 
okoli katerih se gradijo štorije, ker so sami v lastnem jedru na- 

ravili tako dobro. Četudi eno preigravanje vzame vsaj trideset 
ur, ga daš skozi večkrat in denimo ubereš pot brez alienskih 
veščin. Brez dvoma eden kandidatov za igro leta. 

Little Nightmares 


pravljicah. Danes na to vižo zmerom bolj godejo video- 

igre, tudi zato, ker so ob bajkah rasli njihovi ustvarjalci. 
Malih mor, kakor se glasi krasno slovensko ime, svoji deci res- 
da nisem pustil spremljati, kajti eno je predstavljanje iz besed, 
nekaj drugega pa konkretni, zblojeni prizori na ekranu. Toda z 
veseljem bi jim jo prečital v knjižni obliki, kajti to je pripoved v 
najboljši tradiciji klasičnih pravljic, s kakršnimi so njega dni ta- 
ko kmetje kot plemiči izobraževali otročad in jo svarili pred kru- 
tostmi sveta. Nakar so štafeto ljudoslovstva in zapisovalskih 
bratov Grimm prevzeli umetniki, kot sta britanski pisatelj Roald 
Dahl in francoski režiser Jean-Pierre Jeunet. Od prvega smo do- 
bili nekoliko čudaške knjige, kot je Veliki dobrodušni velikan, od 
drugega pa temačne filme, kakršno je Mesto izgubljenih otrok, 
kjer si znanstvenik s krajo otroških sanj podaljšuje življenje. 
Rdeča nit od tod vodi v Little Nightmares, ki ga je mali švedski 
studio Tarsier ('nartničar') sanjal in delal osem let. Mnogo DNK- 
ja si deli z LittleBigPlanetom 3, na katerem so delali, saj gre 
prav tako za od strani gledano ploščadno igro. Še več pa z dan- 
skima neodvisnima hitoma Limbo ter Inside. Tudi tadva imata v 


V: so otroci, ki se jim dogajajo hude stvari, nastopali v 


Little Nightmares je izvirna srhijada, ki namesto razvejanosti in igralne naprednosti poudarja poč 
zgodbo in preprosto, toda vzdušno skrivanje. Fino za tiste, ki nimajo dosti časa za zahtevne titule. yi 


Pot naprej terja nekaj premisleka, povezanega z osnovno skakalno veščino. Občas- 
no se zdi, da so sponzor Mesnine dežele kranjske, toliko klobas in vešalic srečaš. 


glavni vlogi dete, ki ga postavita v neprijazno, srhljivo okolico, 
kjer se mora navzlic švohotnemu telescu s plezanjem, skaka- 
njem, pretikanjem stikal in nošnjo predmetov boriti za golo živ- 
ljenje. Razlika je ta, da so More bolj nizkotehnološke, staromod- 
no pravljične in skrivalne ter manj ugankarske. A čeprav jim 
manjka nekaj Insidovo-Limbove genialnosti ter spoliranosti, jim 
uspe izrezbariti si lastno identiteto ter se usidrati v spomin po 
zgledu pripovedk, s katerimi vedno znova rastejo cele generacije. 


Rumena kapica 


Namesto v črnikavem gozdiču se zbudimo v slično črnikastem 
podpalubju neznane ladje, neznanokdaj in kot brezimena ne- 
znanakdo. Smo bosopeta, golonoga punčka, odeta v rumeno 
pelerinico, ki ji skriva dahavski telešček in bržda ne najbolj zali 
obraz - ter ki je edina reč v vsej okolici, ki ne golta svetlobe. Za 
vse ostalo se zdi, da lačno posreba sleherni žarek, celo kilavi sev 
ogenjčka, ki ga deklica izvabi iz zvestega vžigalnika. Iz somrač- 
ne kajute si z njim osvetlimo pot na desno skozi kovinske zrač- 
nike in zadušljive čumnate, kjer med nagravžnimi pijavkami pri- 
tečemo v prve sobane. Tiste, kjer nad zvrnjenimi stolicami ne- 
premično visijo suhljate noge anonimnih obešencev. Odrinemo 
vrata, prižgemo leščerbo, s čimer posnamemo položaj, in zač- 
nemo potiskati objekte pod line, do katerih sicer ne bi mogli. 

S stropa, proti kateremu se lahko ozremo, pro- 
nica modrikasta jasnoba, kakor bi se sončava 
borila z vodo. In res okolica spomni na ladij- 
sko, tudi vsled pozibavanja tal in mogočnih ve- 
rig daleko v ozadju. Kam potujemo, če sploh? 
Zakaj je vse mrtvo, usrano in gnilo, kot da ni- 
kogar ne brigajo trupla, kaj šele, da bi očedil 


svinjarijo po tleh in plesen za kredencami? 
Čemu ni žive duše, s poudarkom na 'žive'? In 
kdo je teta, ki smo jo videli v spominu, preden 
smo se zbudili? Odgovorov ni, zato ne prav 
zavzeto tečemo dalje, kajti kaj nam drugega 
preostane? Smo le šibko dekletce, samo v ho- 
stilni okolici, kot se v pravljicah rado zgodi. 


Medtem ko dekletce vlači naokoli kufre, da bi se povzpelo na postelje in do kljuk abnormalne 
višine, jo opazujejo napol sprhneli možiclji pod rižopridelovalskimi klafetami. Jih boš objel vse? 


Za takle skok do ključa, ki odpre naslednja vrata, naša punčkica niti pod razno nima zadosti 
moči. Niti toliko mišic ne poseduje, da bi se bočno.pomikala med visenjem z roba kakšne police. 


Skakarija mesarija 


Punčkino drobnost poudarja predimenzionira- 
nost ostalega. Zanjo so veliki celo predalniki 
in škatle z igračami, kaj šele vrata, kjer so klju- 
ke nameščene previsoko za njen enostavni 
kratki skokec. Pa postelje, omare, zložene 
kletke, klavirji, mize ... Zato dete večino časa 
razglablja in poskuša, kako bi se po policah in 
predalih nekam povzpela ali se na špagi za- 
vihtela na drugo stran 'prepada' (luknje v de- 
skah). Novih veščin v teku igre ne pridobi, ta- 
ko da je proti koncu enako šibka kot spočetka. 
Ne zmore se denimo bočno premikati po iz- 
bočenih površinah, ki se jih oprijemlje s krat- 
kimi prstki, kaj šele dvojno skočiti. Lara in Ma- 
rio sta zanjo bajeslovna junaka. Še inventarja 
nima, kamor bi spravljala nabrane predmete, 
kaj šele nadnaravnih sposobnosti. Tako mora 
medeninast ključ takoj odvleči do zaklenjenih 
duri in ročico prinesti do vitla. A nič ne de, na- 
predovanje je premočrtno in vedno more brs- 
kati po največ dveh, treh prostorih, predno jo 
pot odpelje naprej. 

Kljub odsotnosti velikih žepov je igranje dosti- 
krat avanturistično, kajti treba je iskati rešitve 
okoljskih ugank. (Nekje greš mimo odčepni- 
ka! :)) Mimo elektrificiranih duri pridemo tako, 
da nekje v okolici najdemo in pretaknemo sti- 
kalo, nad nevarnim območjem nas popeljejo 
kavlji, ki visijo s tekočega traku, do previsoke- 
ga okna se zazibamo na klobasah, ki po obra- 
čanju ročke prilezejo iz stroja, kamor meso do- 
stavimo s preskakovanjem med zamrznjenimi 
kračami. Pri tem je važna dinamična fizika, ki 
odreja premikanje rudniških vagončkov in 
čistilnih vozičkov davno izpuhtelih Fat. Vendar 
situacije niso nikdar tako zakomplicirane ali 


težavne, da bi bolela glava ali prsti. Res je le, 
da občasno zamočiš zaradi kakšnega čudne- 
ga zornega kota, nakar uvidiš, da je zadnja na- 
daljevalna točka precej odmaknjena. Ali pa te 
začopati sovražnik, ki jih ni tako malo. V mo- 
rah te mora nekdo preganjati! 


Pošastki za petami 


Čeprav si se moral tudi v slogovno bližnjem 
Insidu skrivati pred možmi v črnem in bežati 
pred krvoločnimi dobermani, je Little Night- 
mares (še) bolj usmerjen v tiho plazenje na- 
okoli. Pijavke na štartu so kakor hommage 
očaku Another Worldu, toda ne mine dolgo, 
da naletiš na prve zaresne tolovaje, ki punčki 
po hitrem postopku nepovratno zavdajo. Zač- 
ne se z očmi v stenah, ki sevajo ugonabljajočo 
svetlobo, pred katero se je nujno skrivati po 
statičnih in gibljivih sencah, in se nadaljuje s 
skrivenčenimi striclji. Ti so odeti v nekoč zag- 
mašne klobuke, ozke za betice z razpotegnje- 
no čeljustjo, in razvlečene suknje, kratke za 
pajkaste ude, s katerimi tipajo naokoli. So na- 
mreč slepi, kakor bi očesa prepustili zidovom, 
zato se je treba mimo njih tihotapiti. In še to 
samo po tepihu, sicer škripanje deska takoj 
privleče njihovo pozornost. Da prideš mimo, 
je potrebnega nekaj načrtovanja in izbiranja 
poti. Drugebodi moraš pred temi gravžnolini 
bežati ali se ogibati njihovim rokam, ki silijo 
po omarah in skozi špranje. O fuk, o fuj! 

Ko se znebiš teh spak, si deležen falange usra- 
nih, zamaščenih kuharjev, ki se jim je treba na 
poteh po kuhinji ogibati, jim krasti reči in jim 
preusmerjati pozornost. Spet nič zapletenega, 
a vzdušnega, saj te kar stiska pri srcu, ko te 
debelustnične pokveke opazijo in se s srhljivi- 


'Hišniki', kot se tele prikazni bojda imenujejo, ne vidijo, slišijo pa ko mačke in sove. Ko se punč- 
ka znajde v nevarnosti, na joypadu čutiš razbijanje njenega srca. Fina, vzdušna podrobnost. 


IGROVJE 


NA DRUGEM SVETU 


mi kriki zapodijo za tabo, kolikor jih nesejo diabetesna stopala. 
A to ni nič v primerjavi z iztekom, ki prinese odurnosti, ob kate- 
rih se mi je dobesedno obračal želodec. Ne od krvave črevavo- 
sti, temveč od - da ne objavljam kvarnikov - gnusa nad človeš- 
ko požrtnostjo, ki jo igra predstavi na sličen način kot risani film 
Spirited Away. (Zanimivo, da so avtorji Insida navdih našli v so- 
rodni Princesi Mononoke.) Ta ni enostranska, kajti sestradana je 
tudi 'junakinja'; prvotni naziv igre se je namreč glasil Hunger. 


Gejšina lepota 

Drži, da je konec strogo samotarskega špila po kakšnih petih 
urah vložka za 20 evrov prišel kar malo prehitro. Ob tem ni bilo 
alternativnega, globljega finala kot v Inside, ki Male more nese 
po dometu sporočila, preseže pa jih takisto glede domiselnosti 
ter kompleksnosti ugank. Potek Nightmares je linearen, kar je 
škoda, saj bi nekaj cepitev in odločitev (ob lakoti ne jesti ...) 
dodalo veliko. Dočim skrivnosti v obliki skritih kipcev in plašnih 
bitjec ne doprinesejo ekstra dimenzije. 

A po drugi strani so številne lokacije evokativne in pomenljive, 
naphane z namigi na širšo sliko, ter zvočna podoba izredno pre- 
mišljena. Finale je močan, s šefovskim bojem in globokimi ob- 
čutji, kruti iztek pa nikakor ni plitek in kopirantski, marveč vse- 
buje samosvoje sporočilo. Takega, ki si ga je moč prav kakor 
celotno fabulo razlagati po svoje. V glavi sta mi nastali vsaj dve 
enakovredni teoriji, splet pa je prispeval dodatne, nepredvidlji- 
ve in vznemirljive. To pokaže, kako se je sposobna ta igra do- 
takniti razuma in duše ter da ne gre za plitko psihološko srhljiv- 
ko, temveč za fino novodobno pravljico, o kateri bi se zlahka 
pogovarjali v prosveti. 


, ki v grozi rad kriči kot mala punčka, končno nastopi v te- 
lesu temu primernega bitjeca. 


mojstrsko turobno, srhljivo vzdušje v glavni lik 
nauk, prepuščen in- 
dokaj kratka st zna najedati 

, PS4 inXBO 


poudarja občutek nemoči 


terpretaciji 
Tasier Studios / Bandai Namco za 

Day of the Tentacle, Monkey Island in Grim Fandango so večni naslo- 

vi, ki desetletja kasneje v grafično posodobljeni obliki navdušujejo ta- 
ko stare ljubitelje kot nove generacije. A vsi Lucasovi špili vseeno niso bili 
prvovrstni. The Dig jim ni uspel in spomnim se, kako je leta 1995 številne 
razočaral Full Throttle. Rokenrol motoristična tematika je bila kul, toda v 
nasprotju z igralno večplastnimi, zgodbeno naprednimi in fantastično hu- 
mornimi avanturami je Throttle spomnil na kratko, plitko risanko. Osredoto- 
čenost na izvedbo je bila tako močna, da je trpelo vse ostalo, od miselnih 
orehov prek fabule do igralne naprednosti. Razen če si k slednji štel arkadne 
vložke. Zanimivo, da so se odločili za prebarvanje ravno te igre, ampak tu je. 
Pripoved se osredotoča na motorista Bena. Stoični lederčlovek je vodja ne- 
zloglasne skupine Polecats, ki se v stepski Ameriki briga zase. A Dihurji se 
znajdejo v težavah, ko jih obtožijo umora šefa tvrdke Corley Motors. Prav tis- 
te, na katere izdelkih prdijo naokoli! Loščenje imena ne bo lahko, saj Benu 
nasproti stojijo podpredsednik firme in konkurenčne tolpe. Med njimi je taka 
z lastno religijo in srhljivimi člani, opremljenimi z naočniki za prepoznavanje 
okolice. Policisti pa se prevažajo z letečimi mopedi. Ule? Ja, smo v distopični 
prihodnosti, ki je ena večjih odlik igre; zdi se, kot bi zabredli v mešanico Po- 
besnelega Maxa ter Golih v sedlu. Motorji so harleydavidsonski, le da imajo 
protigravitacijski pogon, socialistično antenska slika na teveju pa se krega z 
lebdečimi avti. Vizijo napaja izvedba, ki je bila pred dvaindvajsetimi leti ne- 
znansko udarna. Full Throttle je vseboval govor (via Mark Hamill), celoza- 
slonske animacije, FMV- in 3D-rendrane vložke. To je bila prva lucasovska 
avantura, ki je izšla samo na srebrnem ploščku, in CD-romarji so ji gradili ol- 
tarje. Pikslasta grafika je še zmerom lična, inačica Remastered pa jo nado- 
mesti z risano, ki prikaže več okolice. Zvok je sedaj jasnejši in dodan je zvočni 
komentar avtorjev ter konceptne risbe. 
Vseeno Throttle izvedbeno ni nič več blazno posebnega, obenem pa pridejo 
do izraza njegove druge težave. Pripoved o umoru in maščevanju je enostav- 
na ter nemetaforična; skuša sicer napletati o ameriškem snu, kapitalizmu in 
poštenih srcih, a na kraju ne pove dosti. Vsebuje bistveno manj podtonov in 
referenc kot tista v kasnejšem Grim Fandangu. Le redkokdaj je izrecno ali 
ironično-satirično smešna, glavni lik pa je redkobeseden in ne prav zanimiv. 
Enorešljive uganke, ki jih treš s klikanjem po vročih točkah in rabo predme- 
tov iz inventarja, ustrezajo njegovemu karakterju. Za točenje goriva uporabiš 
gumijasto cev, za pretentanje buldoga na odpadu meso iz frižiderja in za 
oživitev avtočka na daljinsko baterijski vložek. V glavnem so rešitve na dlani, 
le občasno je treba imeti tajming, na primer da breneš v vrata tedaj, ko je za 
njimi redneck. Razen seveda takrat, ko so avtorji probleme zakomplicirali. 
Mehanskih zajčkov ne moreš tovoriti v škatli, lahko pa jih v jakni, motorista 
ne gre kresniti s pajserjem, le z leseno desko ... Svojstveni so arkadni vložki, 
kjer med vožnjo motorja z drkanjem knofa garbaš sitnobe ali iz ptičjega po- 
gleda z avtom sodeluješ na uničevalskem derbiju. Oboje je bolj tečno, okor- 
no in samo sebi namen kot luštna popestritev. Najbrž so v devetdesetih mis- 
lili, da bo to za zvrst pot naprej, a se je izkazala za slepo ulico. Ali pa so hote- 
li zgolj ponesrečeno skopirati takisto motociklistični Road Rash? 
V nekaterih pogledih je Full Throttle uspeh. Hudi motorji in zarota, ki preti z 
ustavitvijo njihove proizvodnje, usnje, žgoča glasba benda Gone Jackals, 
vzdušno ropotanje po navidez neskončni cesti ... To je najboljša rokenrol 
igra do Briital Legenda in po njem (KISS Pinball ne šteje :)). Nekateri dialogi 
in liki so super, določene puzle posrečene in vse skupaj se odvija kot film. A 
žal je dogajanja hitro konec, saj ga je kvečjemu za kakšnih pet ur. Zvečine 
gledaš animacije in se počasi sprehajaš po majhni količini mrakobnih loka- 
cij, kamor se pogosto vračaš in niso posebej antiutopično-futuristične. Ne 
prav zadovoljivi konec pa namiguje na nadaljevanje, ki ga nikdar ni bilo. In 
kakor je vmesnik v obliki kroga s temeljnimi ikonami preprost, tvori nepotre- 
ben vmesni korak in ga je nepraktično stalno klicati na zaslon. Pecejaši lah- 
ko to nadomestijo s tipkami, konzolaši ne. Slednje, ki so zvečine mlajši, bo 
bržda motil tudi lov na piksle, torej finomehanično prečesavanje prizorišč za 
vročimi točkami, ki so včasih nemarno majhne in skrite (zelena cev na zele- 
ni podlagi). Mar bi modernizirali ta vidik in tako bolj upravičili zahtevanih 15 
evrov, saj je obstoječa vsebina docela enaka izvirni. Zdaj pa dosti zajebanci- 
je, Schafer: kje so remastered Indiane Jonesi?? Sneti 
Double Fine. Prej: PC (Joker 23, 80). Zdej: PC, PS4, vita. 


P:..:.: hiše LucasArts so zvečine vredne največjega čislanja. 

Če nisi metuzalem, bržda ne veš, da je Throttle stara avantura vrste pokaži in klikni. 
Ekle gledaš risankaste animacije, prečesavaš lokacije, rešuješ oe in čvekaš. 

Osebno mi prebarvani flashevski' slog ne sede najbolj, zato sem z F1 instantno skakal 
nazaj v pikslasti videz. Žal se na ta način nisem mogel znebiti tečnih arkadnih delov. 

Škrbasti trgovec pred štadionom, kjer se arkadno zaletavaš, je eden redkih smešnih lik 
Krog z ikonami kličeš z desnim gumbom in omogoča prijemanje, gledanje, brcanje .. 


tem 


ov. 


star konzolastičen naslov, ki poudarja samotarsko arkadno tepežkanje 

po linearno razporejenih, ozko odmerjenih nivojih. V glavni vlogi pa na- 
stopa črnolasa coprnica v tesnem ledru, ki rada strelja, garba in v mučilne na- 
prave tlači tehnološko oplemenitene angele. Drugače rečeno, tole je nekaj ču- 
daško japanskega in zastarelega, kar ne sodi v moderno dobo internetnih st- 
reljank ter mob. Toda Bajonetka je prišla kakor lepotica na zabavi, ki je ne 
pričakuješ, a te nemudoma omreži in ne spusti. Okej, da jo doumeš, moraš 
čislati 3D-brawlerski žanr, kamor sodijo še denimo Ninja Gaiden, God of War 
in Metal Gear Rising. Ampak očitno je takih računalniških igralcev na splošno 
dosti, saj je špil hitro presegel sto tisoč prodanih izvodov. Upam, da je kaj ta- 
kih tudi v tej deželi pod Alpami! 
Mojstrovina oblikovalca Hidekija Kamiya je podaljšek tudi pecejašem znanega 
Devil May Crya. Ravno tako iz tretje osebe nadzorujemo junaka, okej, junaki- 
njo, ki zna mlatiti in nažigati, ravno tako je vic v razmonitiranju slehernega so- 
vraga v danem delu stopnje, da se odpre prehod naprej, ravno tako je treba iz- 
kazati skakalne veščine in iskati skrivnosti. Kleč je v dometu, v čisti norosti, ki 
jo prikaže Bayonetta. Zdi se, kot bi se Kamiya s kolegi snel s ketne in zavrgel 
strahove, kaj se utegne prodajati in kaj ne. Rezultat je ringlšpil, ki se nenehno 
zafrkava iz klišejev in kaže sredinec varnemu držanju nazaj. Že v prvih minutah 
se mali debeluh, v katerem živi duh Joa Pescija, poščije na nagrobnik s Kami- 
yevim imenom, nakar sledijo bitke proti orjaškim nebeškim ksihtom, ki so obe- 
nem zmaji, prekopicevanje tovornjaka po luftu, dirkanje konkurenčne vještice z 
motociklom po stavbi pošrek, beg pred lavo, ki golta italijansko mestece, in 
ples ob drogu na spremljavo štikla Fly me to the Moon. Kar nikakor ni vse, kar 
si Bayonetta privošči, da bi te domala sleherno minuto zabavala in pretresala. 
Šur, saj ima trenutke miru, ko je treba ancientno premagovati zaporedja 
ploščadi oziroma reševati ugankice s stikali. A ne traja dolgo, da so Platinum- 
Games spet v elementu, mir vzame vrag in nebesa se zrušijo na zemljo. In šur, 
neukročeno mešanje slogov ter vplivov se zna sprevreči v že kar neprijetno ka- 
kofonijo. Zdaj gre za komedijo, trenutek kasneje za tragedijo, tehnologija sreča 
magijo, džez zapleše z opero. V opisu izvirnika leta 2010 sem nad tem zmajeval 
z glavo. Toda danes sem očitno manj namorjen in sem se ob trušču imenitno 
zabaval. 
Še bolj sem se imel fino ob premagovanju pisane zaloge nasprotnikov. Navzlic 
drugim elementom je to v srcu hodi-naprej pretepačina, ki se odlikuje z izpilje- 
nim borilnim sistemom. Na nižjih težavnostih in spočetka čarovnica z liziko 
med grešnimi ustnami ob drkanju gumbov tvori dolge, spektakularne kombi- 
nacije, dviga gnide v zrak in jim tam šteje rebra ter udarcem s hladnim orožjem 
dodaja še strele ne dveh, ne treh, ampak štirih pištol. Tudi izmikati se ni težko, 
kar sproži upočasnjen pretek časa in priložnost, da razdeliš resne poškodbe. Na 
meniju se znajdejo terminatorski angeli s trobljami smrti, petmetrski kerubi, 
škofom slični pridigarji, štirinožni božji levi ... Z njihovim uničevanjem dobivaš 


B:«:«: na Steamu ni pričakoval nihče, saj gre za več kot sedem let 


Manjšo nesnago odstraniš s streli, brcami in klofutami, da prstani trčijo 
PRA povsod. Večje nevarnosti pa ugonobiš z levitvijo v velepošast. Zgriz vzdriz! 

Bayonetta je posebna 3D-rezljačina. Ne le, da njen borilni sistem sodi v vrh 
žanra, stil nenehno razgrajuje klišeje. Ze junakinja je coprniška domina ... 


v ne Fr 
Božji odposlanci niso prav nič kerubski, temveč so-si Japanci namislili bizar- 
ne-zlitke starodavnih bibličnih zgledov, pošasti'in napredne tehnologije. 


prstane, s katerimi kupuješ nove poteze in krepelca. Največ jih pade od polšefov 
in šefov, ki jih je toliko, da se vijejo po igri in visijo iz nje, naj govorimo o odin- 
skem bradaču, vzvišenem angelskem vladarju ali nemogoči zmedi mesojedih 
listov, kačastih lovk ter obražčkov pomočnikov Svetega Petra. Tako med z ne- 
ba padajočimi ruševinami, avtocestami in orbitalnimi mogotci priguraš do kra- 
ja ter igro odložiš, zadovoljen z razturjem in odbitostjo ... 

Ne. Kakor je prvi skozitep zadovoljujoč, je le priprava na naslednje. Vidiš, da bi 
Bayonetto izkusil količkaj sceloma, da bi zbral alternativna orožja v slogu biča, 
meča in, heh, drsalk, s katerimi se garbanje občutno spremeni, je treba skoznjo 
večkrat v obliki new game plus. Vsakič obdržiš vse, kar si nabral, lahko preideš 
na višjo težavnost in se trudiš za čimboljši rezultat v obliki točk ter medalj. Šele 
tedaj ti postane jasno, da je tole 'score attack game', kjer težji pogoji poglobijo 
izkustvo. Nič več ne mlatiš tjavdan, marveč kirurško precizno odmerjaš udarce 
in strele ter se mojstrsko giblješ v prostoru, samo da bi prejel zmikljivo platina- 
sto kolajno. Ko pridejo bombastični šefi, padeš v zen stanje, iz katerega te pre- 
makne malokaj. Za to ne potrebuješ nujno joypada, čeprav je priporočljiv, in 
sladkih 60 sličic v sekundi dosežeš že na nekaj let starem stroju z grafično kar- 
tico, na kateri je ušiv gigabajt rama. Igra pa ob povsem solidni podobi in never- 
jetno moderni igralnosti stane borih 20 evrov, kar je kljub ništrcu nove vsebine 
za znoret poceni. Zato se ne sekiraj glede občasnih težav s kamero, nekoliko 
posiljenih sekvenc GTE in nerodnega dirkanja, temveč odpri mošnjo. Bayonet- 
ta te že drži zanjo. Sneti 

Sega. Prej: xbox 360, PS3, wii U (Joker 198, 90). Zdej: PC. 


Šefi sodi med največje in najbolj žestoke v žanru, kar pomenitudi na splošno. Z 
Tacajo te, obmetavajo, grizejo, goltajo in mečejo v okoljske nevarnosti. pozi 

Dragon's Trap je fina stranskorisna igra, katere smisel ni le v skakanju in boju z 
navadnimi sovragi in takimile šefi, kot je spodnji kroks. Dosti je tudi raziskovanja: 


Nov 
% 4. morem prehvaliti. Poglej bogastvo ozadij in izraznost staromodno stripovskih likov! 


di S> 


Always a pleasure. Please get 
hurt and come back soon! 


the 


]:: a morava še enkrat od začetka?" reče mali, ko 


dragon's 


trap 


opazuje mojo vnovično pogibel. IgroAti ima seveda takoj na jeziku na- 

uk: "Že, ampak zdaj veva, kje so nevarnosti, bolje se bova pripravila, 
poskusila znova in na kraju nama bo uspelo, boš videl!" Zasvetijo se mu 
oči. Zanj to pomeni še več prisotnosti v moji igralni čumnati ob finem špilu, 
v katerem uživava oba. Zame pa nadaljnje občudovanje skoraj trideset let 
starega dizajna, ki se je postaral v redkih ozirih. 
Dragon's Trap je sprva izšel leta 1989 na mega drivovem predhodniku, Segi- 
nem master systemu, ki je bil v Evropi kar popularen. Lastnikom slednjega 
se je prikupil z odprto zasnovo, ki ji danes rečemo metroidvanijska - prostran 
svet, ki ga odstiraš z nabiranjem robe in sposobnosti. Pa s simpatičnim prota- 
gonistom, človekolikim zmajčkom, v katerega je junaka spremenil strašni ro- 
botski lintvern na kraju Monster Worlda. ln s posrečeno mešanico od strani 
gledanega raziskovanja, skakanja, bojevanja, erpegejskega razvoja ter pret- 
vorbe v različne živalske oblike. Vse to v pretežno nespremenjeni obliki velja 
še danes, saj fanovski evropski razvijalci Lizardcube v navezi z izvirnimi ja- 
ponskimi avtorji v osnovi niso storili drugega, kot da so na staro podlago po- 
veznili bistveno ličnejšo grafično tuniko. Navsezadnje stara črkovno-številčna 
gesla še vedno delujejo! (Šifre je prvenec uporabljal namesto snemanja pozi- 
cije in četudi je slednje zdaj prisotno, jih niso izrezali.) S pritiskom na gumb je 
moč med njima menjavati in se diviti prekrasnim, ročno izrisanim scenam z 
nepopisno več detajli kot njega dni. Slične dodelave je bila deležna krasna 
muzika z novim inštrumentalnim aranžmajem, ob kateri si ne moreš kaj, da 
se ne bi pozibaval in tapkal z nogo. Resda ni dokumentarnega materiala, kot 
je zvočni komentar, vendar zadostuje občutek, kako iz novinke na vsakem 
koraku buhti ljubezen do originala. 
Ta ni iz trte izvita, saj Zmajska past po vsem tem času še vedno navduši. Iz 
vasi z nekaj trgovinami se odpraviš v svet iskat dodatne življenjske srčke in 
denarce od potolčenih sovražničkov, ki jih porabiš za boljše meče, oklepe in 
ščite. S preciznim skakanjem, ki zaradi inercije in kar težkega lika ni tako 
enostavno, se prebijaš mimo zvito nameščenih platform, okoljskih nevarnosti 
po lajfu: okostnjake, kiklope, razborite sončnice, lignje, oblačke, arabske du- 
hove... Sleherni pade že po prgišču zadetkov, a kleč itak ni v kompleksnem 
boju, marveč v spretnosti, da poskakujoči, švigajoči in streljajoči golazni za- 
daš smrtonosni udarec v ravno pravem trenutku. Več kazni prenesejo šefi, ki 
so variacije na zmajsko temo, naj gre za mumijskega, ki frči, ali rudniškega, 
ki se skriva pod tlemi in napada izpod njih. Njihovi vzorci niso zakomplicirani 
in občutljivih točk ni težko najti, ampak spet je vic v tajmingu in izvedbi. Ko 
padejo, za sabo pustijo sposobnost levitve v novo žival. Šestero jih je: miš 
pleza po stropih in stenah, piraja plava, lev tolče z mečem ... Sveže forme 
omogočajo dostop do novih nivojev ter prej odrezanih delov stopenj in čeprav 
svobodno menjavanje dolgo ni omogočeno, je igranje z vsako bistveno dru- 
gačno od prejšnje. Ne le po naravnih danostih, marveč po krepelih (zmaj bru- 
ha ogenj, mišek opeta z rezilom ...) in odpornosti na okolico. Vlogo imajo tu- 
di sproti pobrani predmeti, ki lajšajo spopade, od puščic, ki jih prožiš nav- 
pično, do ognjenih krogel in bumerangov. 
Vse to pride prav, kajti čeravno v rimejku po smrti obdržiš nabrane solde in 
izbiraš med tremi težavnostmi, niti najnižja ni lahka. Sovragi ti znajo brzinsko 
izpiti energijo, saj je prisotna malce zoprna lastnost izvirnika, da tvoj lik na 
kratko obstane, ko ga zadenejo. Tako te capini včasih zaporedoma držijo v 
omedlevici in te izrinejo v prepad ali te preprosto ugonobijo. Po crkotu romaš 
v vas, od koder zna biti do šefa kar dolga pot, sploh zaradi vseh oživljenih ne- 
varnosti, ki se jim je treba vnovič posvetiti. Toda z vajo, vztrajnostjo in vse 
boljšo opremo gre, in splača se potruditi. Že zaradi raznolikosti prizorišč in 
občutka, da se stalno izboljšuješ ter napreduješ. K temu doprinese manko 
zemljevida, saj z obiskovanjem razširjenih prizorišč v glavi rišeš lastnega. Si- 
cer je res, da ni posebej privlačnih skrivnosti, zato zadostuje, če igro obrneš 
enkrat, kar ne bi smelo vzeti več kot sedem, osem ur. ln metroidvanijski kon- 
cept je od leta '89 napredoval, Dragon's Trap pa je eden njegovih zgodnejših, 
enostavnejših predstavnikov. Toda če količkaj čislaš zvrst, svetujem, da plju- 
neš 20 evrov in izkusiš pravo klasiko v novi gloriji. Res je dobra! Sneti 
DotEmu. Prej: master system, game gear. Zdej: PS4, XBO, switch (PC junija). 

Strehe Lego Cityja so polne skrivnosti, le priskakati ali prileteti j 

$ Dirke; ravbarske naloge, iskanje živali, brzoteki, razbijanje bankomatov ... Udejstvo- 

z ea dig Ta nadmočna divjačina, ki jo zapopadeš v minuti in zamojstruješ čez mesece, 
enoigralsko in v dvoje teče s 60 sličicami, v razdeljenosti za tri do štiri pa s 30. 

pi 1 samodejno, dodaten nitro pa dobiš s pritiskom gumba. To ti sčasoma preide v kri. 

lani R Xe-: 
Lovljenje velikega sončka po eni od osmih čisto novih krožnih aren zna biti prav za- 
avno. Kdor ga dobi, je počasnejši, toda če mu uspe zdržati dvajset sekund, zmaga. 

na Nekaj malega je Deluxe tudi izgubil: štampiljke in pošiljanje replayev na YouTube. 
Dokler tega na krovni ravni ne dobi ves switch, jih lahko le gledaš in urejaš v MKTVJu. 
" prome M 

bena primerljivo dobra arkadna dirkačina. Okej, Forza Horizon 3, am- 

pak ta je iz drugega, bolj realnega vica s poželjivim plehom dejanskih 
znamk, žuri pod šotorom in avstralskim svetom, ki temelji na pravi deželi 
tam spodaj. Pri Mariu se pak po docela pravljičnih progah namesto tulečih 
bikov in hrzajoče konjadi gonijo prdljivi mali gokarti, v katerih sedi znana ri- 
sankasta banda. Poniglavi Wario, cortkani Yoshi, hrabri Link, žlehtni Bow- 
ser, velika in mala kraljična Peach ... Zalega z vseh koncev Gobjega kralje- 
stva je prišla sem v osmo prijateljsko tekmovat in se imet tako fino, da ji ni- 
ti na misel ne pride, da bi nehala. Dirko za dirko za dirko, brez prestanka, v 
športnem duhu in čistih misli, le občasno z jezo na ustnah, a hitro brž spet 
dobre volje. In zdaj je ta krasota v malce dodelani obliki na razpolago za 
switch, kjer je moč v njej neokrnjeno uživati tako doma kot zdoma! 
Devet desetin vsebine je praktično enake izvirniku, ki je nevarno blizu presto- 


V skoroda treh letih, odkar je Mario Kart 8 prispel na wii U, ni izšla no- 


core. Na razpolago je kup karoserij, koles in jadralnih ponjav, ki jih privijačiš 
pred dirko in vplivajo na kartove lastnosti: hitrost, pospešek, obnašanje v 
ovinkih ... Svoje doprinese izbira lika, saj je dolgin Waluigi recimo težji od 
oblačkastega Lakituja. V pogledu od zadaj se zapodiš po krožnih stezah s 
širokimi cestišči, ki poudarjajo spretno drsenje, ki tako kot odrivanje z ramp 
prinese začasen nitro. Ključna je tudi raba sproti pobiranih predmetov, od ze- 
lenih oklepov in rož za obstreljevanje do rakete, ki te nekaj časa vozi samo- 
dejno. Če si zadaj, imaš več možnosti za boljše powerupe, kar zaostajajočim 
nudi priložnost za izenačenje, oni spredaj pa ne morejo biti nikdar mirni. 

A o tem niti ne razmišljaš, saj imaš preveč dela z razgibanimi, izvrstno obliko- 
vanimi stezami. Ne gre le za krepko število njih, nič manj kot oseminštirideset, 
in za raznoterost okolice, kjer so speljane: pod morjem in med oblaki, po 
deželi igrač, fantazijskem gradu, kmetiji in džungli, klavirju in uri ... Luštna 
poteza je, da so štiri- in dvokolesna vozilca opremljena s protigravitacijsko 
tehnologijo, kar jim omogoča vožnjo strmo navzgor, pošrek, v spiralah in 
obrnjena na glave. Povsod so nameščene zvite bližnjice in ovire, od tal, ki se 
vdirajo v lavo, do orjaških nihal in cvrčečih laserjev. Do neke mere je uspeh 
prepuščen sreči, vendar spretnost in taktika načeloma štejeta več. In ko ne - 
si mar lahko jezen na to prisrčno bando? 

Jaz že nisem mogel biti, ne prej na wiiju ne zdaj na switchu, kjer domuje ulti- 
mativna izpeljanka. Vsebuje sleherno progo, vozilo ter lik iz osnovnega špila 
ter obeh dodatkov, z malim merdecesom in Splatoonovimi Inklingi vred. Že 
vnaprej je odklenjeno vse z izjemo novega zlatega Maria, ki je ultimativna na- 
grada za zmago na slehernem enoigralskem prvenstvu. Slednje je zabavno 
voziti, a srž je v večigralstvu, kjer MK8 sije z močjo supernove. Tako je ne- 
predvidljiv, da ni nikdar dolgočasen ... tako enostaven, da ga hitro usvojiš ... 
a obenem tako globok, da terja še in še zagretega izpopolnjevanja. Internetne 
dirke še vedno podpirajo do dvanajst ljudi, kar je obogateno z razdeljenim za- 
slonom za do četvero udeležencev na eni konzoli in svežo možnostjo brezžične 
povezave dveh bližnjih switchev. Do izraza pride tudi novost glede bonusov, 
saj lahko zdaj pobereš dva. Navidez ni prav velika sprememba, a se pozna pri 
daljšem in bolj zagretem igranju. 

Spremembe se naberejo, naj gre za odstranitev alternativnega pospeševanja 
Yire hoppinga' ali bistveno večjo zalogo bojnih modusov. Prej si lahko edinole 
pokal balone na obstoječih progah, zdaj pa po namenskih arenah z mesojedi- 
mi rožami na glavah loviš kriminalce, se podiš za velikim sončkom in tekmu- 
ješ v nabiranju kovancev. Luštna popestritev tako v solo kot v lokalni ali sple- 
tni družbi. Najbolj pa draži, da je moč odslej v tem veličastnem pičimikiju 
uživati tudi na poti, za kar so večni trije krogi kot nalašč. Po telefonski pove- 
zavi 4G deluje čisto v redu! Super je torej vse - razen cene 60 evrov, ki je s 
stališča številnih kupcev inačice za wii U močno navita, zlasti če si kupil oba 
DLCja. Toda vsi switcherji niso prišli od tam in če Mario Karta 8 še nisi spo- 
znal, ne oklevaj. Najfinejša arkadna dirkačina zadnjih let je vnovič zapeljala 
na štart. Sneti 

Nintendo. Prej: wii U (Joker 251, 90). Zdej: switch. 

'ne a globo ne, kjer 

ot rojenemu v starem rudniškem mestu se mi je za časa bivanja v 
Be: večkrat utrnilo vprašanje, do kod neki segajo rovi. Več stoletij 

so ljudje vrtali v skalno posteljo pod lastnimi kajžami in vlačili na po- 
vršje dragoceno, strupeno kovino. Dandanes je 'rentgenska' karta tal slična 
mravljišču, polna razpredenih poti, ki kakor žile in kapilare ponikajo daleč v 
nepredirno temo. Kaj vse bi se dalo odkriti, če bi vzel leščerbo in se spustil 
vanjo! Pošasti, kot je bajeslovni škrat berkmandic, ki naj bi nagajal rudarjem? 
Zaklade, katerih vrednost bi presegla izkupiček prodane rude? Ali morda spo- 
znanje samega sebe v večni tišini in odsotnosti luči? 
Jajc in skisanega razuma za tovrsten podvig nisem nikdar zbral, mi je pa nekaj 
sličnega ponudil eksperimentalni, nekoliko umetniški špil Scanner Sombre 
neodvisne britanske grupe Introversion. To so tisti tipčki, ki so naredili strategi- 
jo Darwinia, hekerski Uplink in upravljavnico ječe Prison Architect. Večina nji- 
hovih iger si deli hladno, neonsko podobo, ki je do skrajnosti pritirana v Scan- 
nerju. Kot neimenovan prvoosebnež se namreč znajdeš nekje pod površjem 
brez enega samega vira svetlobe. Nadomesti ga VR-čeladi podoben vizir z roč- 
nim lidarjem. LIDAR je kratica za Light Detection and Ranging, kar pomeni la- 
sersko skeniranje okolice. Na ta način geodeti izdelujejo reliefne zemljevide in 
ravno to počneš v tej indiejanki, le da v manjšem, intimnem obsegu. Lidarček 
namreč nese le streljaj daleč, zato votlinarjenje zahteva osebno udejstvovanje. 


. - Scanner Sombre j je meditativna prvoosebniča, v kateri preprosto igranje navaja - 1 
gi - k razglabljanju. poe okolice z žarkom spomni na Sonyjev Sla Swan. 
NE o.z k <a nd H 


POTOVANJE IZ SREDIŠČA ZEMI JE 


Odprave ne začneš na površju, temveč na najgloblji točki, v šotoru sredi odmak- 
njene špilje. Razloga nimaš, kar zbudiš se tam in medias res, ne vedoč, kdo si 
in zakaj. Jasno ti je le, da moraš neprestano tiščati levi miškin gumb, premika- 
ti pogled in tako z žarkovjem graditi sliko okolice iz barvitih točkic. Zdi se, da 
imajo barve imajo subtilne pomene: rdeča označuje trdo podlago ali stene, mo- 
dra in zelena oddaljene kvartirje. Dlje kot s snopom malaš okolico, bolj popol- 
no sliko nje imaš in laže sprevidiš, kam je treba iti. Včasih je kar problematično 
odkriti edini prehod, ki te bo odpeljal naprej. Na par mestih je treba v ta namen 
temeljito prebrskati nivo, saj znaš vstopiti v širen prostor z mnogo brvmi in sle- 
pimi ulicami, ki spomni na labirint. Toda sosledje kavern je povsem linearno in 
zvečine le slediš edini mogoči poti ter sem in tja izvedeš spreten skok. Nič ni 
treba streljati, nabirati predmetov, se kakorkoli ubadati s sovražniki, ker ni niti 
enega. Samo greš, greš in greš, se sučeš ter barvaš, barvaš, barvaš. Ob krasoti 
tega včasih ostaneš brez diha, ko skozi stene vidiš druge pečine, v daljavi pa se 
rišejo odmevi že raziskanega. Edino, kar spomni na tradicionalne igre, je nabi- 
ranje nadgradenj za lidar, od burst načina do 3D-zemljevida. 

i barvalnik in mirna 


Če te to spomni na 'simulacije hoje', kot je Dear Esther, imaš povsem prav. 
Klasične videoigerne akcije v Scanner Sombru ni, je pa zato obilica tiste alter- 
nativne, ki jo imajo nekateri nadvse radi. Enostavno igranje, ki ga tvorijo farba- 
nje, razgledovanje, prgišče skokov in normalno hitra hoja brez možnosti teka, 
je vstopna točka v domala meditativno stanje. Odsotnost surovega igralnega 
truda navaja k zamaknjenosti, razmišljanju in vpijanju vzdušja, ki ga je v izobi- 
lju. V nedrjih planeta kljub temu, da to ni VR-naslov, ob igri luči in teme, izbra- 
nih zvočnih učinkov in ambientalne glasbe prav čutiš pritisk neizmernih ton 
skalovja nad sabo. Nič te ne napade, izza vogala ne privandra nikakršen zoba- 
tec in nikdo ne reče BU!, a se vseeno počutiš ogroženega. To pride od nenehne 
samote in jerbasa srhljivih vstavkov, ko zagaziš v vodo in v čelado dobiš pra- 
sketave odmeve minulega dogajanja po teh votlinah. 


ši Občasni grafični s spotiki V tis prispevajo  podled v minulo dogajanje v rud- 
niško- votlinskem kompleksu. Najprej ga najebe Agata, potem 'čilski' reveži. 
PR R.E55 ua DRE ENE 


SLAVIMO SONCE? 


A ne mrazi te zgolj takrat. Vzpenjanje z dna je povečini nelagodno, včasih pa 
dejansko grozljivo, čeprav posredno. Tvoj lik namreč skozi misli, pretočene v 
tekst na ekranu, obelodanja dogodke, ki so se skozi stoletja odvijali v votlins- 
kem kompleksu. (O)kultisti, čarovnice, templji, rudniške nesreče ... Vse to pro- 
nica skozi lidarjevo žarkovje in pikaste vizualije, ko zlagoma plezaš proti civili- 
zaciji. Do tja sicer prideš po recimo treh urah, kar je za 12-evrski špil malo. A 
tam, kjer bi morala sijati sonce in žgoleti kos, te čaka presenetljiv preobrat, ki 
celotno avanturo okopa v novi svetlobi. Dramatično razkritje te šokira in pri- 
pravi, da greš skozi špil še enkrat s polno nadgrajenim lidarjem ter preiščeš od- 
maknjene predele, ki so se ti izmaknili. Medtem pa se ti v luči razkritij krešejo 
nove misli o tem, kaj se je v resnici pripetilo. Sombra tako igraš kar nekaj časa 
in dasiravno se v njem nič zares ne zgodi, s tabo nemara ostane dlje kot še ta- 
ko bojevalno naphana igra. Z mano je že. 


PRI 


| Kdo leži na tleh? Kako je prispel tako globoko? Odgovore GE Sam z opa- » 
| zovanjem in sklepanjem. Menim, da je Scanner eden bolj krščanskih špilov zm 


Digitalne igre s kartami so nove streljačine, mobe, pretepačine. Pod škrici milijonskega 
Hearthstona so se namnožile kot ose spomladi in Snetija piči želo naslednje: Eternala. 


novodobnih kvartopirščin na splošno rabijo le 

kot okvirni zgled in ne kopito. Na ta način je 
uspel Blizzardov behemot: iz Gatheringa je vzel ti- 
sto, kar omogoča čimbolj direktno zabavo, in odvr- 
gel pretirano kompleksne globočine. Slično postopa 
Eternal Card Game teksaških specialistov za virtual- 
ne namiznice Dire Wolf Digital, ki so za Bethesdo 
naredili prejšnji mesec obdelani Elder Scrolls: Le- 
gends. Osredotoči se na temeljno, magicovsko bo- 
jevanje s podložniki, s čimer si skuša v vse bolj nap- 
hanem področju izdolbsti nišo. Mu uspe? Ne bi re- 
kel. Nekateri bodo v njegovi čistosti videli prednost, 
a menim, da se napram večini konkurence ravno za- 
radi nje prekmalu izčrpa. 


OD LESTVE DO NKEITE 


Kot ponavadi si morata čarodeja na nasprotnih stra- 
neh bojnega polja pobrati vso življenjsko energijo, kar 
terja veliko grdih pogledov in cimpranja bitij na fron- 
to. Kljub tej običajnosti oko privleče edinstvena pred- 
stavitev, ki nameša številne zglede. V originalnem 
svetu izmišljotin bivajo tako srednjeveški vitezi, zma- 
jeliki čekanarji, minotavri in vampirji kot divjezahod- 
ni revolveraši in mehanski ščurki. Slog je mišmaš tol- 
kienstva, ZFja, steampunka in azijskih vplivov, risba 
pa junaško stripovska, taka, kot se je spomnimo iz 
videoiger serije Darksiders. Glave svetih vojščakov 
so kot nakovala, ramena v oklepih kakor planinske 
verige in lakti nemogoče mišičaste. Bojno polje je si- 
cer le eno, tako z gozdnato obrobo, prgiščem podlag 
in obeliskoma, ki ju je moč klikati za udare strele 
(uporabno za opominjanje nasprotnika, naj se zgane). 


Z akomplicirane osnove očaka Magica avtorjem 


Nabor vrst kart je tipski. Temelj so bitja z napadom in 


obrambo. Nakar so tu še orožja, uroki za enkratno rabo 
in taki, ki učinkujejo stalno ter se kličejo 'relici'. 


Eternal je free 2 play igra s kartami, ki se osredotoča na večigralstvo in armade bi- 
tij. Ko imaš veliko zbirko, pričaraš kaj takega in sovraga ubiješ v enem megašusu. 

Pri napadu se enote v animaciji potegnejo nazaj in udarijo v sovražnega heroja ali krea- 
turo. Močnejše kot so, silneje to store, svetleča obroba pa postopku da rahel ZF-pridih. 


Škoda tudi, da ni dosti krovne zgodbe oziroma izro- 
čila; s tem obilneje postrežejo konkurentke, kot je 
Hex. A nenavadni, prepoznavni stil sije celo skozi 
tako revščino. 

Kdor je igral Hearthstone, si bo z igralnim okvirjem 
nemudoma domač. Eternal je načeloma brez- 
plačna igra, ki jo snameš s Steama ali mobilne plat- 
forme, nakar z igranjem ali plačevanjem kopičiš 
karte. Manj in bolj redke podobice naključno dobi- 
vaš v paketkih, odvečne pa pretapljaš v 'shiftstone', 

iz katerih skuješ sličico po želji. Ker si hoče špil pri- 
dobiti stranke, je darežljiv in solidno zbirko sestaviš 
že z igranjem samotarske kampanje, ki ni nič več 
kot niz bojev z umetno pametjo, ter opravljanjem 
dnevnih kvestov. Izven tega se udejstvuješ na lest- 
vici proti živim nasprotnikom, se v dveh modusih 
boriš z vse težjimi računalniškimi sovragi in se po- 
dajaš v draftersko areno. Tu kupček sestaviš iz na- 
ključnih kart in se pomeriš z živimi tekmeci, pri 
čemer je vic v tem, da izbrane karte obdržiš! 

Me DEE A €, KOLOSEJ 


V KOLOSEJU OD 11. MAJA! 


Fium nežise: PREN bR/K VEKA 


The Witching Hour |. Worldpyre Phoenix 
k 


Sicer je moč ustvarjati večbarvne snopiče, a načeloma 
so močnejši, bolj stabilni enobarvni. Rdeči Worldpyre 
Phoenix z oživljanjem oponaša Shard Phoenixa iz Ma- 
gica, senčni Witching Hour pa se ceni s potekom igre. 


HITKO TIOTEK, 
KFINLLI VE[I 


Če struktura spomni na Kamen, je ustroj bitk sličen 
Magiji. Bitja napadajo v točno določeni fazi in poleg 
njih imaš na razpolago hitre uroke, 'instante', s ka- 
terimi se vtikaš v nasprotnikovo izmeno, recimo vr- 
žeš ogenj v naskakujočo kreaturo. Prav tako mani- 
puliraš s pokopališčem, mana pa ne priteka sama, 
temveč je del kupčkov v obliki zemeljskih kart. Tu- 
di zato snopiči merijo najmanj 75 kart, kar je v pri- 
merjavi s Hearthstonom ogromno. Potek izmen je 
osredotočen na obračune med kreaturami, ki letijo, 
povzročajo škodo onkraj blokad in se zamrzujejo. 
Zanimivo je, da se defenzivna vrednost spake v vsa- 
ki izmeni obnovi, natanko tako kot v Magicu. Pri 
uničevanju lahko pomaga heroj z orožji, ki pa so v 
obliki kart, ne sposobnosti. Junaki so le sličice, ta- 
ko da raznolikost pristopov izvira iz petih barv. Rde- 
ča je farba naskokov, pri čemer pomaga samosvo- 
ja lastnost warcry, ki pumpa bitja v snopiču, zelena 
poudarja velike kreature, senčnomodra uživa v 


umazanih zvijačah ... i v 
Sliši se fino in spočetka me je Eternal pritegnil. Zu- CHARLIE 
nanjost je lična, nagrade poštene (v dnevnih kves- HU NNAM 


tih dobiš celotne prepripravljene kupčke!) in igranje 
dokaj taktično. A kmalu je navdušenje uplahnilo. 


En razlog je bila količina smetja med štiristo karta- č č Y o ČO 

mi in pretirano močne legendarne podobe, ki so reg : ni 4 | $ 
sposobne v eni sami potezi preobrniti potek. Še bolj ; 

kot Dr. Boom v Hearthstonu. Obstajajo kombinacij- š š a p 


ski decki in moč je igrati s poceni snopiči, toda do- OP % 
stikrat se celotna fronta sesuje po prihodu edinstve- - LEGENDA O MECU 
ne karte. Tako je zato, ker čarodeja rada strmita 
eden v drugega čez kup zagozdenih bitij. Le-ta si ne 
upajo v ofenzivo, ker napadalci merijo v junaka, ne 
na bitja. Partije se nemalokrat izrodijo v dolg(očasn)e 
pat pozicije, medtem ko zaradi ogromnosti deckov 
pogosto vlečeš le mano. 


NE KNVI1$ ZN 
VSESKOZI 


Preizkusa Eternala ne odsvetujem. Navsezadnje ne 
stane nič in te dobesedno obmetava s kartovjem. 
Vsled androidne in jabolčne verzije ga je moč igrati «W; 
tudi na sekretu, čeprav je ta inačica zazdaj le tab- — 4 IZ NIC 4 jal L KRALJ 
lična. A pri meni je pustil vtis, da je ožji od Hearth- Sd b MV 

stona, plitkejši od Hexa in Elder Scrolls: Legends V 
ter manj izviren od čarovnikarjevega Gwenta. Vsa- EKINGARTHUR 
ka kvartopirijada pač ni odlična! 

Dire Wolf Digital za PC, Android in iOS 

Sa msungova ekspresja, 


GALAKSIJA 


V ponos in čast si šteje 


več telefonov sem dal čez roke, zato me 
P::.: prevečkrat puščajo ravnodušnega. 
Na dve leti bi morali izhajati, pa bi bilo bolj za- 
nimivo. Ali majke mi, S8 me je prevzel. Ni revolu- 
cija, ki bi streljala laserje in kazala holograme, to- 
da sprememba je opazna. V formi, kajpakda, saj 
nekam višji zaslon z neverjetno malo roba pade v 
vsako oko. Displej zasede skoraj 83 % celotnega 
pročelja, kar je rekordno (iphone 7: 65 %, galaxy 
S7 edge: 76 %). Aparat pravzaprav deluje kot tisti 
fotošopani koncepti, tudi spričo še ene všečne no- 
vitete, zaobljenih kotov. LG in Samsung sta se to- 
le bržda zmenila, zakajti vse našteto definira tudi 
konkurenčni model G6, medtem ko bodo ostali ze- 
lo verjetno trendu sledili s prihodnjim rodom. Obe 
velikostni različici sta sicer kanček daljši od pred- 
hodnih, toda približno enako široki in lepo sedeta v 
dlan. Obenem ju zaznamuje konkretno večja pri- 
kazovalna površina. Ne samo, da ima navaden S8 
obsežnejši ekran od prejšnjega ta velikega, mar- 
več zaradi novega, povišanega razmerja prikaže 
več vsebine. Privlačnost in uporabnost, torej! 


Zaslonska širina, 
pomagača plitvina 


Za novo proporcijo 18,5 : 9 napram doslejšnjemu 
standardu 16 : 9 so se odločili tako zavoljo videa, ki 
se približa kinoformatu, kot na rovaš dodatne vrsti- 
ce ikonic in centimetra v programju. Aplikacije z 
neskončno, 'skrolabilno' vsebino s tem nimajo te- 
žav, naj gre za zemljevide, družabna omrežja ali 
brskalnik. Tiste s fiksno grafiko, recimo špili, delu- 
jejo v izvirni obliki z nekaj črnega roba ali jih na na 
silo raztegneš. Slednje ponekod funkcionira, dru- 
god ne. Videopredvajalniki načeloma slikosučejo od 
roba do roba, kar je videti prav izvrstno, pri čemer 
kakopak igra vlogo takisto vrhunski AMOLED-sijaj 
z razločnostjo 2960 x 1440 in nalepko HDR. Tan- 
korobi ustroj je možen na račun odpovedi fizičnemu 
domačemu gumbu, s čimer Samsung po sedmih 
generacijah uvaja nazaslonske ikonice. Samo po 
sebi to ne moti in srednja ima celo vibratorski od- 
ziv, je pa neposrečen položaj bralnika prstnega od- 
tisa na zadku. Namesto preizkušene sredine so ga 
umestili ob fotoaparat, kar je dvojna neumnost. Je 
previsoko za naraven položaj normalno dolgega ka- 
zalca, za nameček pa prst pomotoma vselej položiš 
na lečo! 

Poleg odklepanja s prstnimi vijugami S8 uvaja eks- 
perimentalno razpoznavo šarenice, ki jo je lani de- 
monstrirala lumia 950. Tako imenovanega iris sca- 
na ne gre mešati z retinal scanom. Slednji temelji 
na žilicah v mrežnici, tale pa na vzorcu barvnega 


, da rokuje z najboljšo, najbolj poželjivo letošnjo 
žepno ploščico. Rob se tanjša in še malo manjka, pa bo slika že na zadnji strani. 


kolobarja okoli zenice. V ta namen ima telefon do- 
datno IR-kamero, ki rdeče zasveti. Pristop ne deluje 
najbolje, kajti treba je nekam nenaravno zreti v zgor- 
nji rob, in niti tedaj odklep ni instanten in zajamčen, 
zlasti ne na soncu. Toda v kombinaciji s prstnim 
čitavcem se fon naglo aktivira. Še ena hardverska 
malenkost je dodaten gumb na levi strani, ki pri- 
kliče pomočnika Bixbyja. Z njim kani Samsung tek- 
movati z Googlovim asistentom, Cortano in Siri, raz- 
vili pa so ga bivši Applovi programerji, zbrani v za- 
gonskem podjetju Viv Labs. Korejci so jih enostav- 
no kupili, saj se zavedajo pomembnosti beleženja 
osebnih podatkov, ako hočejo biti več od izdeloval- 
ca pikslov in tranzistorjev. Bixby je štartal prav z S8, 
vendar bo sčasoma postal del ekosistema, ki sega 
od pametne bele tehnike prek nosljivih digitalij do 
avtonomnih avtomobilov. Sluga je sicer še močno 
zaostal in streže le z vremenskimi, opomniškimi kar- 
ticami in zanimivimi članki ter na fotkah kao prepo- 
znava artikle in krajevne znamenitosti. V času pisa- 
nja nima enega samega aduta v primerjavi s prej 
omenjeno družbo. Niti razpoznava amerikanščine 
še ne deluje. Googlov pomagač s tem seveda ni od- 
puščen, škoda pa je, da se dotičnega gumba ne da 
vezati na kakšno drugo opravilo. 

Za popoln spomin 
w " vy v.yua 

obkrožujoče bolšč im 
Škljoc. Ujet ni ozkokoten prizor, marveč celoten 
odtis prostora: spredaj, zadaj, dolaj, spodaj. Pri 
filmanju se to zdi še bolje, saj se med ogledo- 
vanjem dinamično oziraš naokrog po gibajočem 
dogajanju in se počutiš, kot da bi bil v resnici 
tam. Ne samo to: na tak način se da obkrožujo- 
če doživetje, recimo koncertno vzdušje, v istem 
trenutku streamajoče deliti na Fejsiču in Tubiču. 
Vse to so možnosti Samsungovega geara 360 z 
letnico 2017, najnovejše sferične kamere. To je 
dvoočesna priprava, ki na vsako stran zre 180- 
stopinjsko, pamet pa nato obe vide- 
nji zlepi. Gledavec se po tej obkro-  < 
žujoči panorami ozira z nagibanjem 
ploščice, premikanjem miške ali z 
rabo VR-naglavnika. (Da ne bo po- 
mote, slika seveda ni 3D.) Za razliko 
od lanske krogle je letošnji model 
bolj ploščat, stoji sam od sebe in tu- 
di držati ga je bolj praktično. Ima 
stikala in displejček, zato zna delo- 
vati samostojno, vendar je most z 
enim od novejših galaxyjev ali ipho- 
nov (drugi androidneži niso podpr- 
ti) obvezen za presnemavanje ali pretočnost v 
živo. Je 250-evrska priprava obvezen pripo- 
moček za nekoga, ki se rad fotoizraža? 
Jedrnat odgovor: še vedno ne. Odsvet se začne 
pri splošni slabi kakovosti zajetega materiala. 
Samsung je lanskih skupnih 30 megapik znižal 
na 15 in zaslonko priprl na F/2,2. Fotosfere ima- 
jo pičlih 5,5 K pikslov naokrog in so milo rečeno 
švoh, video pa je še slabši. Nadalje izkušnji gle- 
danja zavdata privzeto pačenje perspektive med 
obeh polobel, ki ostaja moteče 
kljub bolj skupaj pomaknjenima 
lečama. Zlasti grdo 
je, če gre šiv čez 
človeka. 

Enako bedno je, da se pri snemanju iz roke res 
neprivlačno vidijo porezani prsti. Ne rečem, da 
se s tako pripravo ne da ustvariti zanimivih pos- 
netkov na vrhu hriba, na sejmu ali v družbi ok- 
rog mize. Toda v končni fazi je to hecanje. Vsa- 
kdo bo raje videl kakovostne navadne fotke. Tu- 
di zato, ker fotosfere niso splošen standard. Gre 
sicer za navaden zapis JPG ali MPG, a v krogel- 
no projekcijo ga spremenijo samo Samsungo- 
va in Googlova galerija, Facebook in YouTube. 
Pripenjanje v mail ali MMS in gledanje na TVju 
in celo v računalniških programih botruje neu- 
porabni izvorni ravninski zaplati. Za najboljšo 
izkušnjo si mora gledalec na glavo povezniti 
VR-čeber. Kar seveda ni dopadljivo. 


SHRANI KOT STAND. SLIKO 


G () 


Prikaz gb 360 st pogled 


Možno je filmati s 60 (1080p) ali celo 120 sliči- 
cami, kar je obvezno za neboleče gledanje sko- 
zi gear VR. Nadalje je poleg obkrožujoče pro- 
jekcije na voljo tudi smešna inverzna, tako ime- 
novan 'majhen planet' (primer je slika spodaj). 
Gear 360 se da uporabljati tudi kot klasično 
enooko kamero, s čimer zajameš zelo široke ko- 
te. Spodaj je navoj za na stativ oziroma palico. 
Prav tako programček po novem omogoča za- 
pis ogledovanega prizora v navadno fotografijo 
(prej si moral za kaj takega narediti screenshot). 
Ampak zavoljo prej popisanih malusov 360- 
kamera enostavno nima vrednosti oziroma 

je na zadnjem mestu vseh 
mogočih fotoza- 

AVTO 
DRZALO 


Za vse tablične računalnike 


naprodaj v bolje 
založenih trgovinah 


www.chameleon.si 
www.vsezamobi,com 


Paket vsebuje: 

» nastavek za na vetrobransko steklo 

» nastavek za na vzglavnik 
avtomobilskega sedeža 


Prilagodljiva širina od 190 do 330 mm 


xiajo: Trgovina Mobi Miška 


joja: ŠUMI ELECTRONICS d.o.o. 


e-pošta: prodajadvsezamobi.com 
tel.: 04 20 14 470 

Temu Samsung pravi neskončen displej. Mogoče prehitevajo z oznako, kajti v 
nekaj letih bo šel okvir sigurno preč po vseh stranicah. A dandanes je taka za- 
polnjenost silhuete velik dosežek. Zaradi podaljšanega razmerja ima YouTube 
dodatno ikonico za proporcionalni razteg videa. Visokosijajen (tudi na sončni 
svetlobi) in izredno barvit ekran naredi zretje uživaško, zmoti le monozvok. 


(Pričujoča razlaga je bil nekoč že objavljena, 
vendar pred svojim časom, zato jo ob tokra- 
tni aktualnosti vnovič priobčujemo.) Šarenica 
je veliki krog v očesu, tisti, v katerem je zeni- 
ca. Oziroma, bolj strokovno: je gladkomišični 
kolobar, ki spreminja velikost zenice na pod- 
lagi vstopne svetlobe. Deluje torej refleksno, 
ljudje pa dotično tkivo bolj čislamo, ker daje 
barvo očesu. Za šarenost oziroma pisanost 
skrbi melanin — večja količina obarva proti rja- 
vi, manjša proti modri. A odtenek ni enoten, 
marveč gre za kompleksen mikrovzorec, za 
katerega so pred skoraj sto leti pogruntali, da 
je unikaten pri vsakem človeku in nespremen- 
ljiv. Zato skeniranje šarenice že dvajset let ra- 
bi kot biometrični način identificiranja. V ZDA 
tako delujejo celo bankomati, dočim je najbolj 
razširjena raba na letališčih, dasi potniki tega 
niti ne vedo. Kameri pri graničarju je namreč 
ksiht drugotnega pomena, saj v prvi vrsti be- 
leži ravno očesne mandale. Praviloma to 
počne v infrardečem spektru, ki da jasnejši 
kontrast in funkcionira v mraku. Algoritem 
šarenico razdeli na koncentrične kroge, ki jih 
dodatno razmeji z radialnimi linijami, nakar 
skuša popisati čimveč razdelkov. Zaradi veke 
ali razširjene zenice vsa področja niso vselej 
vidna, toda princip se je v praksi izkazal in je 
ponekod celo učinkovitejši od kožnih minucij. 
Ameriški vojaki so s šareničnimi skenerji po- 
pisovali Afganistance brez dokumentov. V ak- 
tualni begunski krizi o takem načinu biome- 
trike sicer ni slišati nič. Na računalnikih se zna 
pristop uveljaviti, saj vanje vselej gledamo 
pročelno. Pri mobilnikih pa tudi ob nagli raz- 
poznavi taka uporaba ni naravna. 


A 


Vršac železnine, 
dvojne mečine 


Srček evropske osmice je v 10-nanometrski tehno- 
logiji izdelano čipovje exynos 9 z dvema četverojed- 
roma, 2,3-gigaherčnim za urne opravke in 1,7 za 
štedilniške. Gre za najhitrejšo mobilniško rešitev ta 
hip, močnejšo od snapdragona 835, ki bije v ame- 
riški verziji S8. V primerjavi s predhodnikom je sin- 
tetični doprinos celo do četrtine, dočim se v praksi 
vsa ta moč izrazi le pri ukvarjanju z videom, v VRu 
in pri nekaterih zahtevnih igrah tipa Injustice in As- 
phalt Extreme. Samsung začuda ni sledil dvoučnosti 
tekmecev in zadnja kamera ostaja 12 mega z zas- 
lonko f/1,7. Posnetki so v tem razredu sicer vrhuns- 
ki, le bližnji selektivni fokus, s katerim se ponašata 
huawei P10 in iphone 7, je umeten in neprikladen. 
Dodani filtri in učinki, ki bolj pritičejo cenenim dols- 
netim nucnikom, ne doprinesejo veliko, medtem ko 
bodo sebkarji pozdravili res dobro prednje oko. To 
avtofokusirano zajema z 8 megapikami in v načinu 
HDR ter odpravlja dermatološke hibe. Omembe vre- 
den je še najsvežejši bluetooth 5.0, ki omogoča višje 
hitrosti, domet 200 metrov in povezanost dveh na- 
prav hkrati! Preostali hardver je prilično nespreme- 
njen: monozvočnik, SD-razširitev, barometer in me- 
rilnik srčnega utripa ter krvne oksigenacije. Vodilo- 


Levo so Bixbyjeve pametne kartice, vendar je pomočnik na začetku poti in ga 
Googlov butler, ki kaže delnice, športne rezultate, prometno zgoščenost in še 
marsikaj, močno prekaša. Je pa boljši od konkurence S Health. Poleg korakov 
meri občo aktivnost, beleži tek, kolesarjenje in počepe ter pošilja izzive. Desno je 
Samsungov Kids Mode s talkingtomastimi špilčki. Škoda, da ni prednaložen. 


polnilo je USB-C, dočim klasični jaka za slušalke osta- 
ja. Aparat je tudi vodoodporen, to pot celo do poldru- 
gega metra globine. 

Vmesnik se odslej imenuje 'experience'. Softver je pri- 
jetno oblikovan in zloščen, a mu podvojenost prog- 
ramčkov ne dela usluge. Troje oblačnih shramb, dva 
kaslca, dve galeriji, dva koledarja, dve štacuni ... Upo- 
rabnik iphona se temu upravičeno smeji. Kakšnih izpo- 
stavitve vrednih oziroma sila uporabnih novih prijemov 
okolje ni dobilo, bolj dodelave obstoječega. Najboljši 
od Samsungovih nucnikov je fizkulturni S Health, ki je 
lepo napredoval, medtem ko za obstoj dobrega otroš- 
kega okolja, avtomobilskega modusa in glasbotvorne- 
ga orodja Soundcamp ve malokdo, saj jih je treba dol- 
sneti z njihove neprivlačne štacune. Znotraj sistema je 
mnogo galaxyju lastnih malenkosti, recimo varna ma- 
pa za (s)porno vsebino, špilavska orodja z zajemanjem 
videa, hitri časovni in lokacijski opomniki ter uporaben 
fičr 'always on', ki prikazuje uro in po novem celo sliko 
v ugasnjenem režimu. Pogrešam pa potrk po zaslonu 
za instantno obuditev, boljše sporočilne predoglede, 
lepše fotografije ob klicu, samodejno kolobarjenje ta- 
pet nalik huaweiju in res uporaben detajl z motorole, 
da potreseš fon za prižig lučke. 

Ob koncu dneva S8 ni popoln telefon, je pa najbolj do- 
vršen in najbolj napreden. Predstavlja železninski vrhu- 
nec v vseh pogledih in dovolj privlačno ter poceni VR- 
platformo. Baterijska vzdržljivost je glede na ostale pa- 


Razdeljen pogled je zaradi višjega zaslona nemara bolj koristen, a v resnici ne baš. Na drugi sliki je Samsungov 
Game Launcher, ki hrani vse špilavske ikonice, preprečuje nadležne klice med partijo Hearthstona in snema igra- 
nje s pačenjem ter komentiranjem vred. Opomniki na zgrešene klice in naloge so na polovici uporabne poti. Naj- 
brž bodo prišli bolj prav ob sposobnejšem Bixbyju oziroma glasovnem ukazovanju. Na zadnji sliki pa je eden od 
prednaloženih 'učinkov' samoportretiranja. Prednja kamera je vrhunska, softver pa popravlja perspektivo in kožo. 

radneže nadpovprečna in se elektrificira bistveno hitre- 
je od iphona. Če malce pošpekuliram, je baterija po de- 
baklu z notom 7 nedvomno najbolj varna od vseh. Do- 
dana vrednost so priložene zelo kakovostne slušalke 
mojstrov AKG Acoustics. Nadalje vsebuje največ prak- 
tičnosti, od vodotesnosti, ki omogoča podgladinsko fot- 
kanje, in neprestanega prikazovanja ure prek res hitre- 
ga polnjenja, tudi brezvrvičnega, do sistemskega spod- 
bujevalnika telesne aktivnosti. Za nameček prinaša no- 
vo formo, ki priteguje poglede. Samsungov ekosistem 
sicer ne more parirati Applu in ima par mimosunkov. 
Toda kljub temu je daleč najboljši in z največ potencia- 
la na androidni strani. Poceni ta zadnji krik tehnike se- 
veda ni, saj 64-gigabajtnež košta 800 oziroma 900 
evrov v povečani izvedbi 'plus'. Ampak kdorkoli se ozi- 
ra k najjačim modelom, v mojem videnju ni druge mož- 


VR-šlem 
ni sploh problem 


Sočasno z novo galaksijo so Seulčani splovili še 
črno posodobitev naglavnika gear VR, ki je sku- 
pen projekt z Oculusom. Sama inštalacija, v ka- 
tero vtaknemo mobitel, je lažja in zračnejša, a 
podobna prejšnji beli: leče s 101-stopinjskim ko- 
tom, ročno ostrenje, drsni križec in še nekaj tipk 
ter vgrajen kiloherčni gibalni senzor. Novost pa 
je kontrolnik s pritiskovalno-božalnim večsmer- 
nikom, petelinom in mahalno zaznavo. Zdaj ni 
več treba nepraktično držati roke na glavi oziro- 
ma pritiskati po vizirju, marveč naravno kažeš na 


nosti in je še lep čas ne bo. 


Računalnik iz žepa, 
ko okrog se potepa 


Poleg očesne prepoznave ima S8 še eno stično točko 
z lumio 950. Ta je prinesla priključni dodatek conti- 
nuum, ki je telefon sparil z mišjo, tipkovnico in zas- 
lonom, Samsung pa ponuja 170-evrski DeX, ki počne 
taisto. V osnovi je to okrogla škatlica nalik plastič- 
nemu pepelniku, v katero vtakneš napajalno in vi- 
deožico ter nanjo postaviš fon. Na sistem gre mod- 
rozoba ali USB-priključljiva periferija. Ko vse to prip- 
neš, se na monitorju ali teveju pojavi predelana, de- 
sktop varianta Androida. Operiraš z miško in tipkov- 
nico, alt-tabaš, odpiraš in pomanjšuješ okna ter si 
skoraj normalno računalniško opravilen. Sistemske 
aplikacije, od pošte do galerije, so vse prilagojene 
temu modusu in bolj praktične. Samsungov brskal- 
nik recimo privzeto nalaga neokrnjene strani, ne mo- 
bilnih verzij. Izboljšana je takisto Microsoftova pi- 
sarna, ki je na velikem zaslonu videti čisto zaresna. 
Prav tako je mogoče uporabljati telefonične funkcije 
- natipkati SMS ali zvočniško sprejeti klic. 


seči ua 
sse lula] 

Večina nucnikov takega okolja seveda ne podpira ozi- 
roma ne izkorišča. Sem sodijo Googlovi, kjer najbolj 
izstopa tipično mobilniški in posledično ne prav upo- 
raben Chrome. Nekateri programčki imajo težave z 
vmesnikom ali sploh ne delujejo. Za igre povečini to 
ni in če že štartajo, so v oknu in ne podpirajo miške. 
Tudi odzivnost ob številnih oknih s pestro vsebino 
hitro pade. (Da telefon takrat res gara, pove hladilni 
ventilator, ki je v posteljici.) Zato mi je kljub DeXovi 
navidezni zanimivosti uganka, kdo točno ga bo z za- 
dovoljstvom uporabljal. Terja namreč konkreten 
strošek, troganje škatle, kablov, tipkovnice in miške 
ter iskanje prostih monitorjev. V hotelski sobi pač ne 
moreš tipkati dokumenta na televizorju. Če si lahkih 
nog naokrog in bi rad za silo besedilil kjerkoli, je ned- 
vomno boljša rešitev otipkovničena tablica, kakršne 
opisujemo nekaj strani naprej. 

ikone, ročno pištolomeriš in gibalno sabljaš. Da 
sta pogled in merek ločena, osmisli in omogoči 
marsikatero novo izkušnjo, kajti prej je bilo cilja- 
nje zvezano s sukanjem glave. Starejše titule ali 
take, katerih mehanika je v premikanju glave, 
ročnega kazanja ne podpirajo, vseeno pa s kont- 
rolnikom klikaš. Prirejenih in naprednih naslo- 
vov je kar nekaj, recimo šicanje zombijev Drop 
Dead, pravljično povezovanje zvezd Night Sky, 
sestavljanje plastičnih modelčkov Monzo VR in 
slikanje po etru Paint VR. A ne ti ne številni dru- 
gi izdelki resnici na ljubo niso čisto nič posebne- 
ga. Ni namreč ene same aplikacije, ki bi nadmoč- 
no demonstrirala mobidično VR-3D-mahanje. V 
prvoosebnih dirkalnicah ti postane slabo, ugan- 
karske prvoosebnice so brezveze, srhljivke v 
temnih bajtah ti zgolj mečejo strahce v obraz, 
streljanje kadavrov in vesoljskih ladij pa je na rav- 
ni igralnic v devetdesetih. Če bi večino teh vse- 
bin gledal na navadnem zaslonu, se ob njih ne bi 
zadržal niti pet minut. 
Saj se pozabavaš, prevetriš stereoskopske pred- 
stavitve in obkrožujoče filmčke, pogledaš troraz- 
sežno interaktivno knjigo, se spustiš v globoko- 
morje in poletiš skozi osončje. Vendar imajo ta 
doživetja kratkoročen privlak, in še tega zavoljo 
frišne tehnologije. Resda je rešitev brezvrvična, 
maska dovolj ergonomična, vmesnik dober in v 
špilu si zelo hitro. A po drugi plati je grafika ne- 
primerljiva že s playstation VRom, kamoli s PC- 
rešitvami. Pikslavost je očitna in 60-herčno os- 
veževanje zaznavno (domači sistemi imajo 90 
oziroma 120). Velik je takisto drift, kar pomeni, 
da se bodisi vizir bodisi kontrolnik odkalibrirata 
in kar naenkrat za naravnost gledaš levo, z roko 
pa meriš v desno. Na srečo je ponovno umerje- 
nje stvar ene tipke. Poleg tega se gear VR ne za- 
veda prostora. Ne moreš se premakniti pol met- 
ra v stran in pogledati za vogal ali s kontrolni- 
kom seči v globino. Nagibanje je vse, kar je mo- 
goče. Zato špili tipa Job Simulator, v katerih z 
rokami precizno grabiš reči, niso možni. Tudi sli- 
kanje v Paintu ni primerljivo s Tilt Brushem na 
vivu. Tu se moraš po prostoru nenaravno premi- 
kati s kurzorjem in čopič barva le po ravnini. Tam 
pa hodiš po prostoru, vlečeš vsesmerne sledi po 
zraku in gledaš kreacijo z vseh zornih kotov. Znot- 
raj ekosistema obstaja še kopica nucnikov, kot 
so YouTube, galerija, brskalnik in Net- 
flix, ampak vse to je bolj kot ne 
hec. Navkljub navidez precejš- 
nji razločljivosti ekrana je res- 
nična slika nejasna in na oko 
velika vsega 1024 x 1024. Mi 
na kraj pameti ne pade, da bi 

tako zrl film ali čekiral FB. 


The Manor, ena od VR-srhljivk na prvo žogo. 


Zapisano zveni, kot da je gear VR neuporaben, 
nepriporočljiv kos plastike. Vseeno ni tako, za- 
kajti komplet košta 130 evrov oziroma ga neka- 
teri operaterji prilagajo zastonj k S8. Kot tak je za 
navdušenca nad tehnikalijami čisto soliden prvi 
korak v navidezno resničnost. Nekaj doživetij 
ipak nudi in softver se bo razvijal. Je pa res, da 
kao boljše igre niso ne zastonj ne poceni, saj 
koštajo deset in še več evrov, medtem ko demo- 
tov praviloma ni. Precenjenost je samoumevna: 
lačni novih svežih doživetj bodo keširali. In nato 
bentili pičlo vsebino oziroma dejstvo, da bodo 
kljub vložku igri namenili vsega pol ure. Penis v 
usta in to ... Mimogrede, novi Samsungov šlem 
ima oba USB-priključka in je združljiv celo z mo- 
delom S6. A sam menim, da bo tisto pravo šele 
note 8 s 4K-zaslonom. 


NE- . MI CL LLII VN. AA 
Kratkoročno zabavno zlaganje modelčkov Monzo VR. 

IDRALSKI 


Po udarnem marčnem nastopu najmočnejših članov 
nove AMDjeve serije procesorjev ryzen je velikan 
zdaj osrečil še tiste z nekaj manj cvenka. 
se poigra s prvim ljudskim šestjedrnikom. 


a 

e pred šestimi meseci je bilo področje cen- 
Ge procesorjev precej duhamorno. Če 
si hotel spodobno mašino, si imel na voljo 
le intele, ki so področju vladali že skorajda deset- 
letje. Toda modri kalifornijski velikan se je zaradi 
primata polenil in nove družine srčik core so imele 
prav dolgočasno nizke pribitke v hitrosti. Nakar je 
pred dvema mesecama AMD izdal ryzene in orenk 
premešal karte. Zanesenjaki so zavihali rokave, 
spletni forumi so zopet oživeli v 'vojnah' med tabo- 
roma in procesorji so vnovič zanimivi, juhej! Ryze- 
ni se namreč dobro postavijo po robu tekmecem, 
čeprav je AMD dolga leta tehnološko capljal zadaj. 
Takisto je važno, da se podjetji zadatkov lotevata 
po svoje, saj ryzeni stavijo na več jeder za nižjo ce- 
no kot cori, kar sproži zanimive dileme. Marčna 
uvertura je vsebovala šele prvi, najdražji del novih 
čipov - osemjedrne ryzene 7. Zdaj so pred nami 
cenejši ryzeni 5, ki vsebujejo šest- in štirijedrnike. 
To je zlasti zanimivo za igralce, saj se sedmice odli- 
kujejo pri resnem delu, pri igrah pa ne toliko. Manj- 
jedrne rešitve bi lahko imele višjo frekvenco, ki jo 
špili bolje izkoristijo. Da bi to preveril, sem osedlal 

ryzena 5 1600X in ga poslal v galop. 


UGAŠANJE JEDRC 


Temelj AMDjevega povratka je načelo, da želi imeti 
več jeder ali vzporednih programskih niti kot jih ima 
tekmečev čip podobne cene. Vendar ne za ceno pre- 
nizkega učinka posameznega jedra, kar je pestilo 
predhodnike, bulldozerje. Ryzeni imajo v polni iz- 
vedbi osmerico jeder, na katerih lahko poganjajo 
po dve programski niti ali skupno šestnajst. Torej 
toliko kot Intelove ekstremne sorte navijaških čipov, 
pri čemer so kar za polovico cenejši od njih, obe- 
nem pa ne klecnejo v nalogah z malo vzporednimi 
nitmi. Novinci so, če gledamo posamezno jedro, 


tam na ravni Intelovih broadwellov, torej čipov iz- 
pred dveh generacij. Modri tabor je zaradi tega in 
bolje optimiziranega proizvodnega procesa še ved- 
no prvak, ko gre za frekvence in število inštrukcij 
na urin cikel oziroma hitrost posameznega jedra. 
Zeleni amdji v tem pogledu zaostajajo za okoli pet 
do deset odstotkov, kar pa več kot nadoknadijo v 
večnitnem programju, in to za manj novcev. 

Ryzeni so v sredici sestavljeni iz dveh tako imeno- 
vanih core complexov (CCX) s po štirimi jedri in os- 
mimi megabajti predpomnilnika L3, ki sta zvezani 
skupaj z vodilom infinity fabric. To je važno, ko gre- 
mo z osmih na manj jeder, kar dosežejo z njihovim 
ugašanjem. In sicer tako, da jih vzporedno izklaplja- 
jo v vsakem od CCXov: v šestjedrnikih 1600 in 
1600X po enega, da dobijo konfiguracijo 3 4 3, v 
štirijedrnikih 1500X in 1400 po dva za 2 2. To po- 
meni, da imajo vse inačice na voljo polnih šestnajst 
megabajtov predpomnilnika L3. Neposredno po 
splovitvi R7 je bilo dosti govora o tem, da naj bi Ok- 
na slabo razporejala programske niti. Izkazalo se je, 
da ne v Windows 10 ne Windows 7 s tem ni proble- 
mov in so ti posledica slabe optimizacije nekaterih 
programov. V dveh mesecih smo že videli posodo- 
bitve, ki so pošteno pospešile delovanje, na primer 
Total War: Warhammer. Zato se ni treba bati, da bo 
ryzen hendikepiran. AMD je v resnici ujel trenutek, 
ko postaja idealna konfiguracija s šestimi jedri - in 
ravno zato so 1600tke tako pomembne. 


PO SVOJE POSKOČNI 


Razočarani pa bodo tisti, ki so upali na višje takte, s 
kakršnimi se običajno ponašajo izvedenke z manj 
jedri. 1600X tiktaka na enaki kot paradni 1800X - 
3,6 GHz, 1600 pa na 3,2 gigaherca. Navijaški eks- 
perimenti kažejo, da začne uporabljeni silicij nad šti- 
rimi gigaherci protestirati proti nadaljnjemu višanju 


Če igraš zvečine 'ešportne' naslove, ki so prilagojeni šibkim mašinam, večjedrnosti ne občutiš. Najmodernejši 
grafični pogoni, kot je Frostbite 3 v Mass Effect: Andromedi, pa že hlastajo po vse več procesorskih nitih. 

AMD Ry zen 5 1500X 


Cinebench 15 multithreaded 


ryzen 7 1700X 
8 jeder, 3,4 GHz 


ryzen 5 1600X 
6 jeder, 3,6 GHz 


800 1 000 1 200 1400 


Battlefield 1, 2560x1440, ultra 


ryzen 7 1700X 
8 jeder, 3,4 GHz 


frekvenc in voltaž. Zato vsaj prve inačice ne bodo 
prvaki v ekstremnem britju. Prav vsi ryzeni so sicer 
odklenjeni in AMD nam je srečoma dal pri navijanju 
povsem proste roke. Če želiš absolutno višji takt, 
moraš vzeti dražje modele, ki imajo višjega že naziv- 
nega, saj zgolj 1800X in 1600X zanesljivo posežeta 
čez 4 gigaherce. Če želiš relativno boljše pribitke, 
pa so, nasprotno, primernejši cenejši. 1700tko je 
moč naviti s treh na recimo 3,9 GHz na zraku. 

1600 in 1600X torej zaradi ne ravno visokih frek- 
venc v igrah ne pometeta z Intelovo neposredno 
konkurenco pri 250-evrski cenovni nalepki, kot je 
core i5-7600. Špili so še vedno raznoliki, kar se več- 
nitnosti tiče, zato se srčike tu izmenjujejo v vodstvu, 
majceno prednost pa bi še vedno dal Intelu. Toda 
položaj se spremeni, ko všteješ drug softver, od de- 
lovnih do uporabniških orodij. Tu se jasno pokaže, 
da imajo ryzeni 5 dve jedri in kar dvanajst program- 
skih niti več od Intelovih kaby lakov, ki so brez hy- 
perthreadinga. 1600 in 1600X sta tako prva prava 
univerzalna ljudska šestjedrnika za ugodno ceno, ki 
se v igrah ostro bodeta z inteli, dočim jih drugod po- 
vozita. Upoštevaje, da bo v prihodnje v rabi vse več 
jeder v procesorju, sta zdajle res dober nakup. Manj 
pa štirijedrna 1400 in 1500X, ki ne posedujeta več 
te najvažnejše ryzenove prednosti. 

FOTNEPRIPRAVE, NENUJ NENARAVE 


Nanje se piše, 
pa tudi briše: 
film in knjiga, 

glasbe en giga, 
stripi, novice, 
gole prasice ... 
Vsebine obilo 
naprave držijo. 
jih rabi, 
življenje pozabi. 


lice, ki jih je leta 2010 definiral ipad, se že 
| lep čas prodajajo vse slabše. Lani jih je bilo 
denimo potrženih skoraj petino manj kot leto 
poprej, pa že takrat so bile v upadu. Začetno zani- 
manje je šlo na rovaš sijajne novitete, poleg tega 
so bili mobilniki včasih manjši. A že spočetka smo 
zapisali, da gre za nekam postranske onegaje, ki 
jih še najbolj cenijo otroci. Kot se kaže v praksi, 
nas večina v digitalnem vsakdanu raje poseže po 
fonu, s katerim imamo dostop do vsega. Osebnejši 
servisi v družinsko dosegljivih tablah pač nimajo 
mesta. Te naprave v mnogokaterem gospodinjstvu 
zato samevajo in ljudje jih zategadelj ne nadgraju- 
jejo. A vseeno so večji zasloni privlačni. Boljši so 
za igranje, ogledovanje fotk in brskanje po spletu, 
medtem ko za čitanje digitalnih stripov in časopi- 
sov ter uživanje v filmih sploh ni druge izbire. Kdor 
vse to početje čisla in ima za povrh naraščaj ali ve- 
liko potuje, pozna tablično korist. Če mu tošl do- 
pušča, lahko izbira med tremi (s)ličnimi 9,7-palč- 
nimi modeli, vsemi poželjivimi in sijočimi z razločlji- 
vostjo 2048 x 1536. 


ipad (201) in ipad pro 9,7 


Apple ga s svojimi poimenovanji biksa. Najnovejši 
ipad se imenuje le ipad in je naslednik niza ipad air, 
ki je naslednik niza ipad. Zato ni čudno, da celo pro- 
dajalci dodajajo v oklepaj letošnji letnik. lIpad (2017) 
je torej najnovejša Applova tabla, ne pa tudi naj- 
močnejša, kajti prestol pripada lanskemu ipadu pro. 
Navzven sta napravi težko ločljivi, saj ju dičita iden- 
tični pročelji s fizičnim prstobralnim gumbom. Po- 
dobni sta si takisto njuni aluminijasti zadnji plati. 
Model pro je z debelino 6,1 milimetra in težo 437 
gramov malce tanjši in lažji ter ima za razliko od no- 
vinca izbočeno zadnjo kamero, bliskavico in ob stra- 
ni magnetni konektor za tipkovnico. Nadalje več- 
pičično zre skozi obe očesi ter filma v 4K, trese zrak 
s četverico zvočnikov in bije s srčiko A9X (2,19 GHz), 
medtem ko ima navaden ipad le stereo in 1,85-gi- 
gaherčni procesor A9. Čipa sta 64-bitna in znatno 
hitrejša od A8 iz aira 2. Ločita se modela še po zas- 
lonu. Oba sta sicer LCDja z enako mrežo, vendar 
ima projev manj plasti, riše z več barvicami (ni HDR) 
in prilagaja belino glede na zunanjo svetlobo. 

Ceni za 32 GB wi-fi izvedenki sta 710 in 435 evrov. 
Slabi trije stotaki so precejšnja razlika, zato je na 
mestu vprašanje, kaj jo odtehta. Navsezadnje ta ce- 
nejši ni odet v poceni plastiko in oskubljen funkcio- 
nalnosti. Displejno je rahlo slabši le, ko ju daš sku- 
paj in gledaš pod kotom, fotografiranja se s tablica- 
mi pač ne gremo, videotelefonija, kjer pride do izra- 
za projevih sprednjih 5 megapik proti 1,2 mp, ni ob- 
če priljubljena in parno ozvočenje je povsem dovolj. 
Oba pomnita z dvema gigabajtoma in se napajata 
iz enake 10-urne baterije. Pri vsakdanjem tabličnem 
namenu odstopanja v izkušnji dobesedno ni, saj se 
procesorski razkorak opazi le v najbolj zahtevni gra- 
fiki. S projem Apple sicer cika na produktivnost, ki 
jo omogočata dodatna tipkovnica in modrozobi 
svinčnik. Ti komponenti veljata 170 in 100 evrov, s 
čimer se izdatek približa slabemu jurju. Čeprav pro- 


enejši ipad (2017). 


izvajalec sistem opisuje kot "tvoj naslednji računal- 
nik", moraš biti precej drzen, da se odločiš za tako 
rešitev namesto klasičnega prenosnika. Saj obsta- 
jajo Microsoftov Office, multitasking in razdeljen za- 
slon, toda vseeno je okolje izrazito mobilniško z ve- 
likimi grafičnimi elementi, tipkovnica pa bolj zasil- 
na. Stilus je drugi plati najboljši na trgu in rokoriscu 
sila uporaben. Zaznava tako jakost kot nagib, vle- 
ustvarjalnih nucnikov za ipad največ. 

Kakovostna bera softvera za dotični sistem drži tudi 
na splošno. Resda nismo več leta 2013, ko je imel 
iOS neprimerno večje izobilje tabličnih aplikacij. 
Dandanes so vsi svetovni in lokalni servisi ter prog- 
ramčki komercialnih firm, od Netflixa ali Hoferjeve- 
ga kataloga, v obeh taborih. Ampak še vedno je 
ipad v kvalitetni premoči, naj gre za vrsto eksklu- 
zivnih produktivnih orodij in par vrhunskih iger ali 
zgolj za boljšost programčka. Takisto je nekaj vre- 
den Applov zastonjski softver, kot so 

iMovie, GarageBand in pisarna iWork. 


Če bi bil komplet tablice in zasilne tipkovnice, ki ob- 


enem rabi kot ovitek, 500 evrov, po ii 
dana vrednost. A tole košta 900. Z: 4 


Za nameček je ipadov plus dodelan ekosistem. Prič- 
neš delo na moblliji, nadaljuješ na macu. Poslušaš 
muziko ali gledaš film z iphonom, nakar brezšivno 
uživaš dalje z ipadom. Na tablici lahko sprejemaš 
ifonične klice ali sporočila, instantno pregleduješ 
tam zajete fotke ... Tekmeci sicer nudijo večino po- 


vezovanja in oblačnega shranjevanja, a jabolčni 
okoliš, dasi ne brezhiben, je v praksi najbolj dovršen. 
Kajpakda to sodelovanje med napravami in servisi 
tipa Facetime in Find my Friends pride do izraza le, 
če so vse tvoje naprave Applove in jih uporabljajo 
drugi družinski člani ter po možnosti še prijatelji. 


m? 
Procreate velja za najboljši risalni p 
ipad. Tudi seriji Halo Spartan.in infin 
Papers Please ter par drugih. iOS osta 


min 
lade, MJ 


irahli ahli premoči. 


Posedovati okenski PC, androidni fon in ipad je zato 
malce neumno. A kljub temu je tablica dovolj sa- 
mostojen onegaj, ki se tudi v Googlovem ekosiste- 
mu počuti čisto v redu, saj so na voljo vsi Gjevi ser- 
visi. Ima pa iOS poleg vrste manjših bedarij in ome- 
jenosti, kot je nezaslišana odsotnost ciferne vrstice 
na tipkovnici, za podalpskega uporabnika relativno 
veliko coklo. Teže je namreč nasneti sandokansko 
mečino in klienti za torrentovanje ne obstajajo. [pad 
za razliko od androidnikov ob priključku na PC ne 
deluje kot USB-naprava, zato (pre)prosto pre- 
našanje 'varnostnih kopij' filmov in e-knjig ni mo- 
goče, marveč je treba pretvarjati in motoviliti z iTu- 
nes. Kupovanje vsebin je na tem bregu pač samou- 
mevno. Zase priznam, da se bolje počutim v odpr- 
tejšem Googlovem sistemu. A če bi kot navadnež 
kupoval ipad, bi se vsekakor odločil za znatno ce- 
nejšo izvedenko (2017). Model pro s svinčnikom je 
le za hude kreativce, dočim je tipkovnični skupek 
po mojem za večino mimosunek. 


Samsung tab S3 


Android po drugi plati ne omejuje uporabnikovih 
svoboščin in mu dovoli prosto upravljanje s shram- 
bo, bodisi s PCja bodisi na sami ploščici. Prav tako 
je Google bolj dopustljiv glede robe na tržnici, zato 
je komunistično torrentovanje TV-serij neposredno 
na napravo samoumevno. Take omembe sicer v re- 
sen opis navidez ne sodijo, ampak je že tako, da slo- 
venski uporabnik to informacijo ceni in še bolj zmož- 
nost. Dodatna svoboda, za katero Apple tradicio- 
nalno ne mara, je razširljivost shrambe z SD-karti- 
co, kar pride poceni in prav. In če sem malce zajed- 
ljiv, Gjev tablični sistem ne zahteva nepotrebnega 
preklapljanja nazaslonske tipkovnice, da prideš do 
številk. Po drugi strani Android v očeh uporabnikov 
težijo slabe izkušnje z jeftinimi brezimnimi izveden- 
kami. Razdrobljenost hardvera je namreč velika in 
ničvredno tablo se da kupiti že za sto evrov. A na 
drugem koncu cenovnice je področje dobilo nov 
kronski model, korejski tab S3. 

S3 je na milimeter enakih mer kot ipad pro in lepo 
izdelan, vendar na sicer prijetni 6-milimetrski plošči 
moti zadnje steklo, ki je kojci polno odtisov. Alumi- 
nij se mi bolj dopade. V jedru tiči snapdragon 820 
in 4 gigabajti pomnilnika, na vogalih so štirje zvoč- 
niki, medtem ko je dobesedno v središču pozornos- 
ti AMOLED-ekran. Tehnologija je s črno, ki je črna 
kot noč, in izjemnim, v resnici že kar pretiranim kon- 
trastom privzeto poželjiva, po novem pa sije z mili- 
jardami barv, ki se prodajajo pod krilatico HDR. To 
ni dodatna črka oziroma nadgradnja HDja, kakor 
mnogokdo napak misli, ampak pomeni High Dyna- 
mic Range, širši barvni razpon. Na žalost je to zaen- 
krat le marketinška postavka, kajti primerne vsebi- 
ne ni. Netflixov in Amazonov nucnik namreč ne po- 
sredujeta takega videa, niti HDRja ne podpirajo igre. 
Najbrž se bo situacija spremenila, ko bo tovrstnih 
displejev več. Tudi četverozvočenje je zvečine neiz- 
koriščeno, kajti zvoka na tablici se pač ne navija, 
na poti pa itak uporabljaš slušalice. To omenjam 
zato, ker ves ta nadmočen sijaj in zvok ter kamero 
in bliskavico plačaš. Samsung je namreč ceno na- 
stavil (pre)visoko: 32-gigabajtna wi-fi tablica je s 
730 evri dražja od ipada pro! Ta 

podatek je konkretno zavdal si- — 
ceršnji navdušenosti. 

Za razliko od ipada ima pisaljanje na tablici S3 sistem- 
sko podporo z vrsto funkcij, ki so se kalile skozi vse 
rodove naprav note. kahko.recimo enostavno napra- 
viš posnetek delazaslona, nanj načečkaš in pošlješ. 


Vseeno je-poslanstvo svinčnika v takem ustvarjanju. 


| Hkrati je risanje ali barvanje privlačno tudi deci. 


S3 je neposreden odgovor na Applov onegaj ravno 
tako po namenu, saj meri više od igralne tablice. 
Zato ima prednameščen Microsoftov Office, za 130 
evrov je moč dokupiti plastično tastaturo, dočim je 
zraven na pritisk občutljivo pisalo. Ta je oblike za- 
resnega kulija, torej ne slabo oprijemljiv plastičen 
zobotrebec kot v seriji note. Vseeno za razliko od 
Applovega elektronskega stilusa tale ostaja pasiven. 
Mogoče ga je uporabljati v sistemu, recimo čečkati 
po screenshotih, pisati beležke na ugasnjen zaslon 
in označevati tujske besede za kojšen prevod. Tega 
konkurenčni sistem ne pozna. Osrednji namen je 
pak risalni, čemur rabi prednaložen Autodeskov 
Sketchbook in vrsta drugih orodij v štacuni. Nadar- 
jeni bodo ilustrirali marsikaj, vendar menim, da je za 
to početje Applova platforma boljša. Nekaj gre na 
rovaš softverskega nabora, predvsem pa je apple 
pencil v vseh pogledih boljši. Ima manj zakasnitve 

in zaznava nagibanje, kar je odlično 


mna. senčenje. 

Mečina v S3 je klasična Samsungova, kar pomeni 
več podupliranih aplikacij. Laičen uporabnik bo 
skrajno zmeden, da dobi dvojno galerijo, brskalnik, 
poštni odjemalec in celo štacuno ter kar tri oblačne 
shrambe. Zaradi tega je večina prirejenih androidnih 
okolij prilično neresnih. Nadalje je privzeto naložen 
nišno uporaben Game Launcher za snemanje in 
streamanje videa, ne pa tudi koristen Samsungov 
otroški modus in videoeditor, ki ju je treba potegniti 
z njihove štacune. Precejšnje razočaranje je hišni 
programček Flow, ki naj bi ob povezavi s Samsun- 
govim telefonom omogočal njegovo funkcionalnost 
na tablici. Žal je rešitev napram Applovi res bedna. 
Lahko recimo dobiš in odgovoriš na SMS, a ne mo- 
reš natipkati novega. Vidiš klic, ampak se nanj ta- 
blično ne moreš odzvati ... Deluje pa preslikava na 
televizijo prek miracasta. S3 ima takenako razdeljen 
zaslon, ki je tradicionalno tablično nekoristen. 


Na oba tablična sistema je prišlo precej avantur in frpik 
s PCja, toda užitka igranju prenekatere od njih ni. V to, 
okolje bolj sodijo namensko izdelane igre, tako zavoljo 
vmesnika kot grižljajčkaste vsebine. Recimo Lara Go! | 


Obe okolji imata svoje neumnosti, toda Android mi 
je pod črto prijetnejši za rokovanje, saj zahteva manj 
klikov za enake operacije. Tudi spričo treh funkcijs- 
kih tipk. V končni fazi pa se itak ne ukvarjamo s sis- 
temi, marveč z vsebinami. Pretočni video, novice, 
sličice z oblački in igre, med katere sodijo tako krat- 
kočasnice kot trdojedrni naslovi - to je poslanstvo 
teh naprav, ne neka posiljena 'produktivnost'. Tab 
S3 je dejstveno najboljša googloidna tablica, a kljub 
temu je po tej ceni res ne morem priporočiti. Včasih 
je pretiraval Apple, zdaj so se očitno prevzeli Korej- 
ci. Za tak denar kupujemo telefone, s katerimi roku- 
jemo cel dan, medtem ko je tablica v rabi par ur te- 
densko. Ob aktualnih postavkah prej svetujem lan- 
ski model S2, ki ob enakih merah, ločljivosti in ta- 
kisto AMOLED-tehnologiji velja le dobrih 400 evrov. 

Huawei matebook 


Sočasno z rabo omenjenih 'produktivnih' tablic 
sem s pridom preizkušal še eno računalo, ki jim 
je navidezno in po 'profesionalni' službi podobno, 
a vseeno drugačne sorte. To je Huaweijev mate- 
book, praktično zaresen PC z Okni 10, le v tablo- 
lični izvedbi. Na spisku železnine so Intelov dvo- 
jedrnik core M3 s frekvenco do 2,2 GHz, 4 giga 
delovnega in 128 GB hrambenega pomnilnika, 
stereoozvočenje, 12-palčen LCD z razločnostjo 
2160 x 1440 in snemljiva, konkretna, normalno 
uporabna tipkovnica z drsno ploščico vred. Za ok- 
roglega tisočaka prideta v kompletu še aktiven 
rišibriši svinčnik in škatlica s priključkom za mre- 
žo, HDMI ter USB. Matebook ima namreč izključ- 
no en vtič USB-C. Kitajci z računalnikom torej kon- 
kurirajo Microsoftovemu surfacu, Samsungove- 
mu tabu pro in drugim okenskim hibridom. 

S skupno težo slabega kilograma sem matebook 
brez težav en mesec nahrbtniško tovoril naokoli, 
tako na biciklu kot na aeroplanu. Z njim sem za- 
dovoljivo spisal precej črk za prejšnji in tokratni 
magazin, sočasno (beri: dvookensko) brskal po 
spletu, špilal Thimbleweed Park na letališču in do- 
ma South Park z joypadom na teveju. Poskusil 
sem tudi štiri leta staro dirkačino Grid 2, a se v 
njej ni dalo uživati, prav tako nisem mogel igrati 
sodobnih trorazsežnih neodvisnic. Hardcore ga- 
ming tukaj odpade, razen če nisi čisti retro. Po 
mojem je naprava uporabna za nekoga, ki veliko 
tipka in se gre druge 'računalniške' reči na tere- 
nu. V tem primeru se takle PC neprimerno bolj iz- 
kaže od klasičnih tablic s tijpkovnicami. S tem, da 
je dotični model najcenejši tosortnik. 

Na žalost je to edina namembnost matebooka, ki 
z odstranjeno tastaturo postane nerodna, neopra- 
vilna 640-gramska plošča. Za risanje sploh ni. 
Precej lažji ipad pro z boljšim ekranom in preciz- 
nejšim pisalom je mnogo boljša ilustratorjeva iz- 
bira. Še bolj pa razočara v obči tablični rabi. Win- 
dows 10 enostavno niso okolje za službo, kakršno 
opravljata iOS in Android. Nekaj je kriva sama 
Microsoftova zasnova, ki sega v vse pore, od sla- 
bega seznama aplikacij do premajhnosti vseh 
grafičnih gradnikov. Niti nucniki niti sistem niso 
delani za prstno rabo. To se čudno sliši ob zave- 


danju, da naj bi bili Windows 8 oziroma 10 točno to. 
A vse ikonice, naj bo tista za štartni meni levo spo- 
daj, orodjeca v galeriji, vrstica v brskalniku Edge ali 
aktivator wi-fija, so nerazumljivo micene. Po drugi 
strani ima virtualna tipkovnica ogromne tipke, toda 
na 12-palčniku se programerjem ni zdelo vključiti 
še vrstice s ciframi. Neverjetno. 

A to je samo tehnična hiba, zajetnejši malus je vse- 
binska podhranjenost. Tablične aplikacije, naj gre 
za pregledovalnik fotk, brskalnik ali poštni program, 
so slabe, dodatnih pa je komaj kaj. Ta del sistema 
Windows životari. Kajpakda si lahko namestiš kla- 
sičen softver, od ACDSeeja za fotke do VLCja za fil- 
me, ampak to so programi za miš in tipkovnico. 
Številni svetovni servisi sicer imajo lastne nucnike - 
Netlix, Twitch, Facebook, Instagram, Booking -, to- 
da splošna ponudba je res pičla. Najbolj bode v oči 
popolna Googlova odsotnost. Ni YouTubove ikoni- 
ce, ni Zemljevidov, ni Fotk ... Kajpakda to ne po- 
meni, da z matebookom do njih ne moreš. Lahko: 
greš pač v brskalnik in vtipkaš YouTube.com. Sa- 
mo tega na taki prstnovnašalni napravi nisi ne na- 
vajen ne pripravljen početi. Poleg tega smo v teh 
koncih bolj v Googlovem ekosistemu kot v Micro- 
softovem, ki oblači na OneDrivu, komunicira prek 
Skypa, brska po Robu in išče z Bingom. Zato je bo- 
lje od tega tičmiša imeti dobrega tiča in dobro miš. 

Za galaktični red skrbijo različne družbe. V enem vesolju so to jediji in v drugem 
zelenelanterne,.a boljvod zakutanih'menihov'ter smaragdne milice je zabaven 


Marvelov krožek Varuhov. Zvezdooki 


ospodar zvezd s Sonyjevim hodimožem za 
Ci pasom, zajebana zelena vesoljka, ki ne ple- 

še, profesionalni drekač v podobi smetars- 
kega pande, metaforofobni gorostas s skelečimi 
bradavičkami in leseni | am Groot imajo novo vse- 
mirsko pustolovščino. Dve uri in četrt dolgo in toč- 
no toliko navdušujočo, da izpostavim že spočetka. 
Vesoljskih filmov itak manjka, zlasti akcijsko za- 
bavnih, v katere je bilo vloženih dvesto milijonov 
galaktičnih enot. Takih, kjer je poudarek na fanta- 
stiki, ne na znanstveni, in kjer imajo liki kljub ne- 
prestanemu spogledovanju z raztelešenjem, poje- 
denjem in celo koncem vesolja vselej čas za zajed- 
ljive pogovore, humorne enovrstičnice ter iskanje 
selotejpa. Ob tem pa se s kasete suče kompilacija 
prijetnih mehkorokovskih melodij izpred štirih de- 
setletij. Varuhi galaksije, kakršne smo spoznali 
pred tremi pomladmi, tudi v drugo ne razočarajo! 
Zaščitniki poznanega vesolja so se prvikrat sestali 
leta 1969, vendar v drugačni zasedbi. Edini znanec 
onih vremen je modrijan Yondu, preostalim že davno 


— H 

Marvelov začetni logo jasno oznanja stripovsko po- 
reklo ekipe. V taki sestavi Varuhi obstajajo slabo 
desetletje, pri čemer imajo po novem lastne zvezke 
tudi posamični člani. Na kanalu Disney XD je pred 
nekaj meseci štartala druga sezona animiranke po 
filmu, medtem ko so najbliže lastni igri prišli s svo- 
jo kampanjo v Disney Infinityju 3.0. 


pozabljenim likom, kot sta Martinex T'Naga in Sta- 
kar Ogord, pa se novi film pokloni s končnim prizo- 
rom. Aktualno moštvo izvira iz leta 2008, ko je ga- 
laksiji zapretila nevarnost tehno-organske rase Pha- 
lanx in je civilizacija Kree sestavila nekakšen odred 
odpisanih. A vseeno so njegovi člani precej starejši, 
vsi po vrsti iz sedemdesetih. Vodi jih Peter 'Star- 
Lord' Ouill, polvesoljski bastard v leteči obleki in z 
veliko mošnjo. Drugi po činu je Rocket Raccoon, 
genetski izdelek norega laboratorija. Mala antropo- 
morfna zverinica ume z izvijačem popraviti vesolj- 
sko ladjo, njegov nesramni sarkazem pa je bil v za- 
bavo že bralcem. Rocket je v ekipo pripeljal Groota, 
predstavnika drevesom slične vrste Flora colossus. 
Ta je edini v španoviji, ki je izšel iz naveze Stan Lee 
- Jack Kirby. Četrta na spisku je Gamora, katere iz- 
vor je tak, kot smo ga videli v prvem delu: Thano- 
sova posvojenka in izurjena morilka. Le silaka Dra- 
xa so v Holivudu priredili, kajti originalno je Zem- 
ljan, ki se mu pamet skrajša in biceps poveča šele 
po vstajenju od mrtvih. Mimogrede, polnopravni 
član krožka je bil nekoč Iron-Man. 

Star-Lordov walkman kot spomin na mamo in s 
tem povezavo Guardianov z diskomuziko je uvedel 
film. V stripu tega ni. Studio je ob obeh filmih izdal 
dobro prodajan album Awesome Mix s popevkami 
iz sedemdesetih, kot sta tokratna My Sweet Lord in 
Father and Son. Enega pa so to pot posneli prav za 
film. Izvajalec: David Hasselhoff. 


v kinu uživa; Kotiže lep čas ne. 


DOBER FILEM 


Čeprav Guardiani in Avengerji obstajajo v istem ki- 
nematografskem univerzumu, kjer se bodo zelo ver- 
jetno srečali prihodnje leto v Infinity Waru, drugi film 
ne gre v to smer. Titanska nemeza Thanos in nje- 
gov kvest po Kamnih neskončnosti, ki se redno po- 
javljajo v Marvelovih filmih, sta to pot umaknjena 
drugim tematikam. Volume 2 je samostojna epizo- 
da, ki se posveča obstoječim junakom in njihovim 
čustvom. Peter najde svojega nebeškega fotra in 
Gamora ima težave s sovraštva polno sestro Nebu- 
lo. Po svoje se izpovedujeta celo Drax in rakun, le 
otroček Groot nima nikakršnih osebnostnih težav. 
Ampak ta odstiranja preteklosti in emocij, pri kate- 
rih ne manjka sočnega medsebojnega zmerjanja, 
ne pomenijo družinske drame. Vse to se odvija 
sočasno z letalskimi pregoni, drvenjem skozi polje 
'kvantnih asteroidov' in borbo z živim, razumnim 
planetom. Predstava je neprestano v pogonu in pri- 
zori slikoviti kot iz najbolj bogate domišljije, kar na- 
pove že uvodna špica ravsanja s tentaklasto po- 


Groot se je prejšnjič žrtvoval za tovariše, zato je zdaj 
le luškan poganjek. Zanimivost: po striplori Groot ni 
njegovo krstno ime in tudi govoriti zna. Problem so 
njegove specialne glasilke, zaradi katerih vsi izrečeni 
stavki navadnim ušesom zvenijo kot "I am Groot". 

Vesoljska, stripovska akcija, smešni izustki, duhovito nesmiselni dialogi in 
Electric Light Orcestra, to so sestavni deli Varuhov. Medtem ko DCju v kinu 
zadnje čase ne uspeva najbolje, Marvelovi filmi blestijo. 


šastjo. Dotična sekvenca, ki deluje kot glasbeni spot 
za pesem Mr. Blue Sky, takisto pokaže, kdo je pra- 
va maskota filma. Zapravljena priložnost, da ob iz- 
hodu iz kina ni mogoče kupiti figurice dreveščka ... 
Globokih misli kozmosa in kompleksnih odnosov v 
zgodbi ni, kar je slaboumen očitek nekaterih kriti- 
kov, češ, da skuša film svojo plitkost prekriti s spek- 
taklom in dovtipi. Guardians of the Galaxy nočejo 
biti nič več kot vizualna in dogajalna poslastica z 
veliko posrečenimi štosi, v čemer docela uspejo. 
Vnebovpijočih neumnosti ni, zgodba in negativec 
Zvone Šeruga sta sila domiselna in presenetljiva, li- 
ki vsi po vrsti zapomnljivo simpatični ter poudarek 
na muziki iz nekega drugega časa je izredna doda- 
na vrednost. Za nameček je ob boku referencam iz 
starih stripov, kot sta Mantis in Adam, nanizanih 
mnogo aktualnih kulturnih nevezav, ki vključujejo 
celo Hoffa in Mary Poppins. Čeprav večina rivjujev 
po osnovnošolsko obnavlja in analizira fabulo ter 
nove igralce, se mi zdi, da kakršnakoli beseda v to 
smer skvari izkušnjo ob ogledu. Najbolje bi bilo ce- 
lo ignorirati napovednik. Pojdi v kino, glej in se smej. 
Ne pozabi počakati na tradicionalne medkreditne in 
pokreditne prizore ... 


Tretji del je menda že v delu. Takrat se bosta Guar- 
dianom pridružila tudi Mantis in Nebula ter na kon- 
cu namignjeni Adam. Morda celo že v Infinity Waru. 

Z Iron Fistom se španoviji Netflix-Marvel ni posre- 
čilo. Serija dejansko nima ene same svetle točke — 
nobenih originalnih učinkov, izstopajoče glasbe, za- 
pomnljivega lika ... Upam, da izjemoma, saj sta na- 
povedani še najmanj dve Marvelovi seriji. 


so zaznamovale prve videoigre, disko in kung- 

fu. Za slednji fenomen je kajpakda poskrbel 
Brusli, ki je v ladijske verige zvezan prerani konec 
storil pod rdečimi laserji zlih robotov. Toda njegov 
duh je živel naprej, en košček tudi v pretepaških 
stripovskih junakih. Borilne veščine so namreč na 
krilih vetra tisti čas napolnile oblačkaste zgodbe in 
v Marvelovih se je zvrstilo kar precej delilcev vzhod- 
njaških klofut. Shang-Chi je metal šurikene in ople- 
tal z nunčaki, White Tiger je moč dobil skozi žada- 
ste amulete in Zmajski hčeri sta brcali po žensko. 
A najbolj od vseh je uspel Iron Fist, wushujski bo- 
rec za staro pravdo. 


V MEDDIMENZIJSKEM 
SAMOSTANU IZURJEN 


S redino sedemdesetih let prejšnjega stoletja 


Iron Fista sta leta pod urednikovanjem Stana Leeja 
zastavila znameniti stripopisec Roy Thomas in risar 
Gil Kane. Debitiral je v almanahu Marvel Premiere 
maja 1974 in poldrugo leto kasneje dobil lasten zve- 
zek. Pretepač v zelenem trikoju in z rumeno masko, 
ki na naslovnici prvega stripa z ožarjeno pestjo tolče 


LordFebo se prezeha 
skozi nadaljevanko 
z Marvelovim borilno 
veščim likom Iron Fistom. 

Slab kung-fu! 


po Iron-Manu, je bil v civilu Danny Rand. Fant je kot 
devetletnik doživel tragedijo v Himalaji. Med ekspe- 
dicijo, da bi našli mitsko mesto K'un-L'un, je po- 
kvarjeni poslovni partner Harold Meachum zakrivil 
smrt njegovih staršev. Fotr je padel v prepad, ma- 
mo so raztrgali volkovi, nakar so fantiča zadnji hip 
rešili menihi z druge ravni. Pri njih se je nato deset- 
letje uril v obvladovanju in fokusiranju svojega chi- 
ja. Očitno je bil poba talentiran, kajti uspelo mu je 
poraziti nesmrtnega zmaja po imenu Shou-Lao. S 
kopeljo rok v njegovem srcu je pridobil železno pest, 
imenu zvesto super supermoč, ki razbije sleherno 
prepreko. Ko se je K'un-L'un vnovič materializiral 
na Zemlji, ga je Danny zapustil in se vrnil v rodni 
New York. Tam je našel morilca svojega očeta, po- 
dedoval firmo in postal občinski rešimož. 

Privlačnost šeme, ki je z roko lomila vrata, avtomo- 
bile in čeljusti, je bila kratkega roka, saj so mu dve 
leti kasneje samostojno edicijo ukinili in ga poveza- 
li s še enim hirajočim možakom: Power Manom iliti 
Lukom Cageom. Kungfujevec in neprebojni zamo- 
rec sta skupaj uspela in postala neločljiva. Vse od- 
tlej vodita edicijo Heroes for Hire, v kateri zaposlu- 
jeta robne Marvelove like, kot so She-Hulk, Ghost 
Rider, Human Torch ... Neredko sta se pojavila ob 

Železni pestotnik ni imel ne igre, ne 
risanke, ne filma. Pojavil se je v Le- 
go Marvelovih igrah in v pretepačini 
Ultimate Marvel vs Capcom 3. 

boku Avengerjev, po Državljanski vojni zaradi parti- 
zanstva še v Secret Avengerjih in celo v pusto- 
lovščinah z Možmi-X. Kljub občasnemu zopersta- 
vljanju vesoljcem, mutantom in meddimenzijskim 
kreaturam pa sta najbolj prepoznavna na ulicah Ve- 
likega jabolka. Pri tem Iron Fistu pomaga še ena su- 
permoč. Poleg uničujoče in neuničljive pesti, ki 
ustvari celo potres, je v civilu milijarder. Toda za raz- 
liko od Oliverja Gueena in Brucea Wayna se on ne 
zanaša na tehnologijo. Chi, torej ves kisik v eni 
točki, je vse, kar potrebuje. 


DUHAMORNO PESTOVANJE 


Iron Fist je prijatelj z vsemi njujorškimi redarji, zato 
je samoumevno, da sta ga Netflix in Marvel predvi- 
dela za televizijski svet. Tega je spočel slepi fajter- 
ski advokat Daredevil in sta ga nadaljevala trpeča 
Jessica Jones ter temnopolti Luke Cage. Serije so 
bile sicer tipično netflixovsko razvlečene, toda pre- 
senetljivo solidne, zato je našemljeni Brusli visoko 
obetal. Na žalost pa se studiu to pot ni posrečilo. 
Nizika o samostanskem padawanu v kapitalistični 
korporaciji je precej slabša, domala amaterska, in 
propade na čisto vseh področjih. Začenši z glavnim 

Ob vseh izdelanih fajterjih, ki so tudi igralci, je plesni 
Finn Jones res švoh izbira za Iron Fista. Celo v pred- 
stavi mu večkrat povedo, da je najslabši Iron Fist 
ever. Edini količkaj soliden pretep je kopija legen- 
darnega pijanskega motoviljenja od Jackieja Chana. 


likom, ki s hipsterskim videzom, nestanovitnim zna- 
čajem, pretirano čustvenostjo ter mehkim telešč- 
kom nikakor ni videti kot nekdo, ki je deset let dis- 
ciplinirano žrl riž in šibo v vzhodnjaškem templju. 
Kako bi le, ko pa je to Loras Tyrell iz Game of Thro- 
nes. Fant ostane zvest tamkajšnjemu nadimku Cvet- 
lični vitez in z brado, trpečim frisem ter v navadni 
suknji ni niti malo podoben stripovski predlogi. 

Neavtentičnost preveva celotno predstavo, naj gre 
za manko kakršnekoli mistike, obnašanje akterjev, 
organizacijo, ki obuja mrtve, ali obupne pretepaške 
dele. Daredevil je denimo mlatil pristno boleče in 
spektakularno, v kungfujski zgodbi, kjer bi pričako- 
vali smer Matrice in Prežečega tigra, pa so borbe 
mlačne in brez kakršnekoli koreografske domišljije. 
Železno pest, ki se jo Danny šele uči nadzorovati, 
vidimo komaj kdaj, zato pa toliko več njegovega ja- 


V KOLOSEJU OD 8. JUNIJA! 

Skupen podvig Daredevila, Jessice Jones, Luka Cagea in Fista dospe v osemdelnem paketu 18. avgusta. 
Negativka, tako mogočna, da se ji bo morala zoperstaviti kar četverica superherojev, bo Sigourney Weaver. 


dikovanja zavoljo davno preminulih staršev. Fabula, 
ki odpleta izvor junaka, sicer nekajkrat preseneti, 
toda vse iskrice se izgubijo v dolgočasnih prizorih, 
čudaških dialogih in nerodnem scenariju. Za name- 
ček ni niti ene same močne, zapomnljive osebe. Sla- 
bi strici in tete se sploh ne morejo meriti s Kingpi- 
nom, Purplemanom in Cottonmouthom iz prejšnjih 
pripovedi. Dogajanje je spričo vsega tega nezanimi- 
vo, k čemur doprinese izrazita neprešernost, ki je za 
Netflixov Marvel očitno obvezna. Enega koščka du- 
hovitosti ali veselega nasmeha ni. Kar dva tedna 
sem se nezainteresirano prebijal čez trinajst epizod. 
Recimo, da je druga polovica manj zanič oziroma 
bolj tekoča, ampak zaključek takisto razočara. 

Serija ima mnogo širših referenc. Tu sta medicinka 
Clair in odvetnica Jeri, ki povezujeta Iron Fista z dru- 
gimi nizikami. Organizacija The Hand, kakor se kli- 


4 ; 
— 
mov 


če mamilaški kartel, v stripih obstaja kot tajinstve- 
no društvo ašašinskih nindž. Davos, klošterski so- 
šolec od Dannyja, je nastavek za Silver Serpenta, 
enega Iron Fistovih glavnih nasprotnikov. Njegova 
prijateljica Colleen Wing je bila Dragon Daughter ... 
A vse te navezave se zdijo docela nepomembne, 
kajti med aktualnimi superjunaškimi nadaljevanka- 
mi je serija nižek zvrsti in temu primerno nepripo- 
ročljiva. Ob tako široki ponudbi vsebin je škoda st- 
ran vrženih dvanajst ur. Drži pa, da je marsikdo sko- 
zi kislo jabolko grizel zaradi kontinuitete, zato je bila 
menda gledanost solidna. Poleti namreč pridejo De- 
fenderji, krožek vseh naštetih pouličnežev, tudi Iron 
Fista. Srčno upam, da bo tam vsaj malo popravil 
vtis, dasi ga napovednik prikaže v enaki podobi. Za 
drugo sezono pa morajo fanta poslati za pol leta k 
šaolinskim menihom! 


€ KOLOSEJ 


4 
TOM GRU!LSE 

Mo 


MELČORE 
TWIH PEAKS 


Uvodni zaslon ene najbolj kultnih TV-serij iz devetdesetih. Prvotna namera avtorjev je bila populacija 5120, 
številka, ki je v izročilu obveljala kot prava. Producenti so menili, da manjši zaselki ne privabljajo gledalcev. 


rialka Twin Peaks je po televizijskih sprejem- 

nikih udarila leta 1990, ko so bile tam v raz- 
mahu limonade tipa Dallas in Beverly Hills. V njej 
je detektiv Dale Cooper v odmaknjenem mestecu 
preiskoval smrt najstniške lepotice, kar ga je po- 
peljalo v mrakobni vrtinec nenavadnosti in nadna- 
ravnosti. Navidez idilično ameriško podeželje je bi- 
lo podloženo z okultizmom, posilstvi, spletkami, 
drogami, orgijami in najstniško prostitucijo, kraja- 
ni pa eden bolj ubrisan od drugega. Prav zaradi teh 
čudnosti popularnost nadaljevanke še danes ni je- 


B:::: ekscentrična in kritiško priznana se- 


njala; nasprotno, z leti je pridobila privržence in si 
priborila kulten status. Šlo je za novo vrsto žajfni- 
ce, ki je domišljijo begala kot malokaj pred njo in 
porajala neskončne debate. Prav zato je bilo tako 
pretresljivo, ko se je s programa nepričakovano 
poslovila po pičlih dveh sezonah z boleče nerazre- 
šenim zapletom. 


Dobrodošli med Dvoglav 


Izmišljeno drvarsko naselje Twin Peaks, ugnezdeno 
med dvoje gorskih vrhov, šteje 51.201 prebivalcev. 
Oziroma enega manj, saj občino pretrese odkritje 
na rečni breg naplavljenega trupla kraljice matu- 
rantskega plesa Laure Palmer. V povezavi z umoro- 
ma drugih dveh deklet v kraj prispe FBljev agent 
Dale Cooper. Ljubitelj kave in dobre pite je s suhim 
humorjem, otroškim navdušenjem in diktafonom, 
skozi katerega nagovarja neznano Diane, kar precej 
čudaški. A še zdaleč ne toliko kot tisto, na kar nale- 
ti. Izkaže se, da se je kao nedolžna Laura porivala z 
lokalnimi motoristi, se prodajala za denar in bila od- 
visna od mamil. Osumljencev je nemalo, kajti v kra- 
ju biva cela vrsta pretkanih bizarnežev. 


4 dead 
"Enkrat na dan si podari darilo. Ne načrtuj. Ne čakaj. Pusti da se zgodi. To je lahko nova srajca z moškega od- 
delka trgovine, dremež na pisarniškem stolu ali pa dve skodelici dobre, vroče črne kave," pravi Dale Cooper. 

»Se vidiva čez petindvaj- 
set let,« je umorjena mla- 
denka sporočila ob izteku 
kultne serije Twin Peaks. 
In obljuba je pretežno 
držala! se S 
skodelico kave zlekne na 
kavč, pripravljen na nove 
dele nizike, ki se konec 
maja vrača na zaslone. 


Toda režiser David Lynch je vse skupaj popeljal dlje 
od whodunit štorije. Melodramatični odnosi med liki 
po zgledu limonad so sčasoma vodili v nadrealizem 
in tesnobno grozljivost s stopnjujočimi se vprašanji. 
Kdo je ubil Lauro, kdo je pritlikavi Mož z drugega 
kraja, kdo Enorokec? Kaj je Črna loža in kje stoji 
Rdeča soba? Kaj je sploh res in kaj so sanje, ki so 
po lynchevsko nekakšno vezivno tkivo realizmu? 
Naokoli sicer niso tavali zombiji in morilci v mas- 
kah, toda dogajanje je vse bolj preveval srh, ki ga je 
povzročalo nekaj neotipljivega, a navzočega. 


KDO JE 
DAVID 
LYNCH? 


Ekscentrični ameriški 

režiser, ki menda ne 

hodi rad v kino, pri 

filmskih ljubiteljih za- 

seda posebno mesto. Njegov prepoznavni slog 
je abstrakten in nedorečen, tako da pušča obilico 
prostora za interpretacijo. Filme rad umešča v 
banalnost predmestij in manjših mest, kjer ne 
manjka nevrotičnih, čudaških likov. Dostikrat so 
resničnost in sanje tako pomešane, da sploh ne 
veš, kje se začne eno in konča drugo. Ustvarjalca 
pač ni bilo nikdar strah raziskovanja globin člo- 
veškega dojemanja, kar je bilo očitno že veliko 
pred Twin Peaksom. Mase je opozoril s filmskim 
prvencem Človek radirka (Eraserhead, 1977), 
prvega kritiškega uspeha in oskarjevskih nomi- 
nacij pa je bil deležen s Človekom slonom (Elep- 
hant Man, 1980) o iznakažencu, ki ga v viktori- 
janskem Londonu razkazujejo kot cirkuško spa- 
ko. Njegova filma, ki sta Twin Peaksu najbolj so- 
rodna, sta neo-noir triler o seksualni obsedenos- 
ti Modri žamet (Blue Velvet, 1986) in totalna bi- 
zarijada Mulholland Drive (2001). Geekom pa se 
je priljubil oziroma zameril z adaptacijo ZF-roma- 
na Dune. Tudi ta si je pridobila kulten status, 
kljub Davidovemu mnenju, da je ustvaril zmazek. 

Identiteto morilca je bilo nemogoče uganiti. Ljubite- 
lji so se povezovali po ranem internetu in kovali teo- 
rije ter hipoteze. Žal režiser in glavni scenarist Mark 
Frost o dogajanju nista imela veliko več pojma kot 
gledalci! Potek zgodbe sta si namreč izmišljevala 
sproti, brez jasno začrtanih smernic. Namigi in ne- 
preštevne uganke so bili povsod, kot da bi bili na- 
metani z lopato. Lynch je na setu meditiral in v pod- 
obno stanje zavesti skušal vključiti igralce, ki jih je 
glede scenarija pustil v nevednosti. Za vlogo obse- 
dajočega zlega duha Boba je najel kar enega od teh- 
nikov, čigar odsev se je po nesreči znašel v ogleda- 
lu v nekem kadru, šefu pa je bil tako všeč, da mu je 
dodelil stalno vlogo. Kraj, ki je demona izpljunil, je 
sčasoma postal sučišče zgodbe, medtem ko se je 
Laurina smrt znašla na stranskem tiru. 


Killer Bob in Cooper si nikdar nista prišla tako blizu 
kot v zaključni sekvenci druge sezone. Ta je poskr- 
bela, da smo si gledalci sami razbijali glave. 


Twin Peaks je izgledal, kot da praktično ustvarja sa- 
mega sebe, kot bi imel lastno voljo. Zaradi tega je 
bil več kot serija. Bil je dogodek, vpogled v paralel- 
ne univerzume, kulturni fenomen in še do danes ne- 
razrešena narativna uganka. Videti je bil kakor v de- 
setine ur razpotegnjen arthouse film, katerega ču- 
daškost pa je bila namerna in dogovorjena. Vodji 
projekta sta si pač dala duška, tvegala sta - in uspe- 
la. Surrealistična podoba in vsebina sta televiziji da- 
la nove zglede in brez Peaksov nekaj let kasneje po 
vsej verjetnosti ne bi bilo Dosjejev X. 


SLIKOSUK 


Prebivalci Vršacev so bili tako bizarni, da najbrž niti 
skrivnostna 'Log lady', ki je okrog postopala s pole- 
nom pod roko, ni bila najbolj čudaška med njimi. 


Vršacev trnova pot 


Zloglasni David Lynch in Mark Frost, scenarist us- 
pešnice Hill Street Blues, sta Twin Peaks začetkom 
devetdesetih zasnovala na horuk. Zagrabila sta pač 
priložnost, ko so jima ponudili ustvarjanje lastne TV- 
serije, a brez prave ideje o vsebini. Mreža ABC je na- 
ročila pilota in sedem delov ter jima odobrila popol- 
no ustvarjalno svobodo. Krstno epizodo sta za vsak 
primer posnela kot dveurni film, ki sta ga kanila v 
primeru zavrnitve izdati kot samostojen izdelek. A 
producenti so prvo sezono odobrili, drugo pa name- 
ravali finančno pokriti le, če bo čimprej razkrila iden- 
titeto Laurinega morilca. Odgovor se je dejansko po- 
javil kmalu, kar pa se je izkazalo za napako. Gleda- 
nost je po posiljenem razpletu začela vztrajno pada- 
ti in Lynch sam je večkrat dejal, da so s tem ubili 
gos, ki je nesla zlata jajca, saj misterija nikdar ni na- 
meraval razkriti! Sploh pa ni pomagalo slovo enega 
najzanimivejših likov, mestnega odvetnika in Lauri- 
nega očeta Lelanda Palmerja. Posledično so niziko 
premaknili v manj gledane termine. 

Twin Peaks se je po razrešeni skrivnosti podal v še 
bolj čudaške in metafizične vode. Še bolj na silo. Z 
mitološkima Črno in Belo ložo, ki sta se v paralelnih 
dimenzijah bojevali za duše, pa obsedajoče duhove 
in vedno nove zaplete, ki so ne preveč uspešno sku- 
šali nadomestiti prehitro odmotani misterij. Propa- 
du je takisto botrovalo izmenjevanje gostujočih re- 
žiserjev in scenaristov posameznih epizod. Ne sa- 


Klimaks serije, ki je agenta Cooperja pripeljal v onostransko 
Rdečo sobo in ga soočil s plešočim pritlikavim Možem z dru- 
gega kraja, bitjem v podobi Laure Palmer ter lastnimi stra- 
hovi, je postavil več vprašanj, kot je prispeval odgovorov. 

mo gledalci, tudi osrednja ustvarjalca sta sčasoma 
izgubljala interes in moči preusmerjala v druge pro- 
jekte. Lynch se je vrnil šele ob zaključku druge se- 
zone, ko je nanovo spisal in posnel znamenito po- 
slednje poglavje v Rdeči sobi Črne lože. V epizodo 
je namenoma nametal kup novih zapletov, poveza- 
nih z večino stalne igralske zasedbe, z upanjem, da 
bo mreža ABC odobrila snemanje tretjega letnika. 
Tveganje pa se ni obrestovalo. Serijo so ukinili in 
gledalci so ostali na suhem. Kot na breg naplavlje- 
no, v polivinil zavito truplo lepotice, ki vse do danes 
ni užila miru in pokoja. Kakor ga niso trume vohlja- 
čev, ki si še vedno razbijajo betice s teorijami, ki se 
bodo bržkone izkazale za napačne. Kolikor pozna- 
mo Lyncha, nas v prihodnjih mesecih čaka marsi- 
katero presenečenje. 


OGENJ, HODI Z MENOJ 


Leto po prezgodnjem zaključku serije se je Lynch 
brez Frosta lotil samostojnega filmskega projek- 
ta z naslovom Twin Peaks: Fire Walk with Me. Te- 
ga naj bi načrtoval kot zgolj enega v nizu filmov 
o Twin Peaksu, vendar ideja ni obrodila sadov. 
Med drugim so zanj posneli nekaj prizorov z od- 
govori na vprašanja iz zaključka serije, a so jih 
kasneje izrezali. Nastala je predzgodba, ki je be- 
ležila zadnje dni življenja Laure Palmer. Ker raz- 
kriva skrivnost, ki je v prvi sezoni in začetni po- 
lovici druge gledalce držala pokonci, je pred ogle- 
dom dobro poznati 
televizijsko zgodbo. 
Toda Ogenj za razli- 
ko od serije ni nale- 
tel na odobravajoče 
kritike, saj ji stilsko 
in vsebinsko ni bil 
dorasel. Ni napač- 
na misel, da je vpo- 
gled v Laurino za- 
kulisje škodil misti- 
ki Twin Peaksa. 


TWIN PEAKS SO03 


Serija se po številnih zapletih in Lynchevemu 
večkratnem pristopanju ter odstopanju od pro- 
jekta na zaslone vrača 21. maja pod okriljem pro- 
dukcijske hiše Showtime. Skupaj z večino prvot- 
ne igralske zasedbe! Da- 

vid, ki obljublja filmsko 
doživetje, je režiral vseh 
osemnajst epizod, in zra- 

ven je izvirni scenarist 
Mark Frost. Dogajanje bo 
postavljeno četrt stoletja (W 
za nedorečeni zaključek (m 
druge sezone. Spremljalo (MW 
bo detektivko, ki v roke 
dobi škatlo z dokumenti, 
povezanimi s Twin Peak- 
som in skrivnostmi nje- 
govih prebivalcev. Poda- ič. nota 
la se bo na lov za identi- TRE RETIJEN MAY 21 sple SČEJOVWVTIME 
teto osebe, ki je ustvarila 

tako podrobno dokumentacijo. Gledalci si bomo 
končno prišli na čisto, kaj se je zgodilo z med- 
tem izginulim agentom Cooperjem. Ob tem Frost 
zagotavlja, da bodo z novimi nadaljevanji ra- 
zrešene mnoge nerazkrite skrivnosti, s katerimi 
smo si tako dolgo belili glave. 

THE GUARDIANS 


Vie popularnih superjunakov izvira iz severno- 
ameriškega izročila, s čimer širi kapitalistično 
propagando Holivuda in kvari zavedni ruski prole- 
tariat. The Guardians z izvirnim nazivom Zaščitniki 
pa je poskus oblikovanja avtohtonih modernih slo- 
vanskih herojev, ki vihtijo (nad)naravne sile in nosi- 
jo hecne gumijaste kostume. No, Marvel in DC se 
zaenkrat nimata česa bati, kajti ogled Guardianov 
je tak užitek kot Stalinove čistke. 

Premisa igra na famo hladnovojnih skrivnosti. Ta- 
krat so Sovjeti v programu Patriot z genskim inže- 
niringom izdelali superčloveke. A eden vodij, Au- 
gust Kuratov, je želel na silo prodreti z lastnim umot- 
vorom modul-1, ki omogoča nadzor strojev na da- 
ljavo, pri čemer je uničil laboratorij. Odtlej so preži- 
veli junaki pozabljeni živeli širom dežele. V današ- 
njih časih Kuratov spet pomoli od nesreče iznaka- 
ženi fris na plano; modul je izpopolnil in ga ponuca 
za ugrabitev vojaške tehnike. Z njo ukrade sloviti 
radijski stolp Ostankino, da bi z njim širom sveta 
razširil signal modula in mu zavladal. Rusi morajo 
na hitro zbobnati na kup stražarje, preden zlikovec 
globalno prevzame oblast nad toasterji in kavomati. 


Druščini gasilske fotke še gredo od rok, ker si le 
pri miru in napneš mišice. Medo se lahko spremi- 
nja na lastno željo in nima neljubih muh kot Hulk. 


Četverica herojev predstavlja dele nekdanje sovjets- 
ke države. Armenski puščavnik Ler telekinetično 
luča kamenje; Kazahstanec Khan je nindža brzin- 
skega gibanja; Sibirec Arsus se spreminja v medve- 
da, ne da bi si strgal hlače; Moskovčanka Ksenija 
pa postane nevidna. Nasproti jim stoji pošastni Ku- 
ratov s pajkovskimi tanki, ki se izmikajo s kotalje- 
njem, in kloniranimi soldati v eksooklepih. Čeravno 
ti streljajo še slabše kot stormtrooperji, je dizajn ne- 
gativcev svetla točka, podobno kot vzdušje tajin- 
stvenih laboratorijev, ki malo spomni na Stalkerja. 
A to je res absolutno vse, kar lahko filmu štejem v 
prid. Zaščitniki so grozljivo razvlečena zbirka pre- 
tencioznih scen, ki jim manjka repa, glave in še vse- 
ga vmes. Nesmisle deli hitreje kot ruska državna te- 
levizija v novicah o opoziciji, a se vseeno ne ukvar- 
jaš s praskanjem po glavi, ker napol spiš. Liki imajo 
globino akvarija in karizmo lobotomiziranega pa- 
cienta, kar podčrtuje slaba igra nastopajočih. Ti so 
tam le zato, da v telenovelasto dolgih kadrih gleda- 
mo njihove napete riti in plastične žnable. Nekatere 
akcijske sekvence so okej, a trpijo za učinki iz dobe 
pred Transformerji. Muvi je imel pravzaprav nizek 
budžet - pet milijonov dolarjev, a za tak denar so 
tam že napravili boljša fikcijska filma Night Watch 
in Day Watch. Tole je tudi v Rusiji propadlo in filma 
ne bi rešil niti goloprsi Putin na medvedu. Reci "spa- 
siba", da sem te odvrnil od ogleda. Aggressor 

The Guardians dobiš na ... ne ga dobit, no. Res. 

KING ARTHUR 


aj se zgodi, ko daš tipu, ki je v mladosti oboževal 

Butcha Cassidyja in nato besno snemal rekla- 
me, denar in ga spustiš z vajeti? Pravkar si stavil na 
ruleto. Ven lahko pride kultna udarnost, kot je Plju- 
ni in jo stisni ... obup, kot je RockMRolla ... ali ne- 
kaj srednjega, kot je Sherlock Holmes. Oziroma ta- 
le norost, ki odseva tako budžet 170 evrskih milijo- 
nov kot ego Guya Ritchieja, ki vedno misli, da je 
več bolje. Če bi znal v Kralju Arturju umiriti konje in 
razmisliti, kaj hoče povedati, namesto da z lopato 
meče na kup bombastičnosti in neumnosti, bi bil 
film boljši. Tako pa smo dobili nekoheziven, dobe- 
sedno krneki ringlšpil, podoben tistim srakoperjem 
z modnih stez, ki se jim zdi, da so hip in šik, če cu- 
nje zmečejo na rit, kot bi jih voda nanesla. No, niso. 


Artur je neodločen prostak, ki se ogiba odgovorno- 
sti. Prigovarjati mu morajo tako meč kot zamorec 
in dve babi, da se zmiga. Tipičen sodoben moški? 


'Umetniška vizija' je resda sveža. Troje scenaristov 
in šestero producentov je v pravljični srednji vek iz 
ponarodele zgodbe o vladarju in njegovem čudež- 
nem meču natočilo merico sodobnosti. Kralj Vorti- 
gern (zelo dobri Jude Law), ki si je oblast pridobil s 
čarovnijo in hudobijo, nosi belo srajčko in črn su- 
knjič, mladi Artur (Charlie Hunnam), ki je odraščal 
na cesti, je fan lederjakne in v govoru ne manjka 
modernega angleškega slenga. Sploh ne bi bilo ne- 
navadno, če bi kdo v kotu čekiral Fejs. Ob to je na- 
grmadeno veličastje, od gromozanskega Camelota, 
ki ga napadajo desetkrat večji slonoidi kot tisti v 
Gospodarju prstanov (na, Jackson, naj se ve, kdo 
je šefl), prek švigalnih mečevalskih obračunov, po- 
mešanih s plavo magijo v Ekskaliburju in že kar pre- 
tirano steroskopijo, do titanskih strupenjač, ki de- 
molirajo dvorane ter goltajo gmajno. Nakar je tu še 
za Ritchieja značilno bliskovito kadriranje in debati- 
ranje, kjer se frisi in dovtipi izmenjujejo hitreje kot 
šalčke nad kockami uličnega sleparja, vse pa 
spremlja ljudskogodbena muzika. Ja, to je herojski 
fantasy za post-MTVjevsko, internetno generacijo, 
ki ji je zvezno spremljanje vsebine tuje. 

Ali, bolje rečeno, taka je v očeh studijskih šefov, ki 
so ta rompompom odobrili. Ti imajo o gledalcih niz- 
ko mnenje, saj je Artur sceloma prepreden z neum- 
nostmi, nedoslednostmi in nedodelanostmi. Stvari 
se dogajajo, ker se pač dogajajo, na širšo sliko je le 
namignjeno (OMB, pa ne, da bo nadaljevanje?!), 
dočim zgodba in izvedba kradeta od povsod, spet 
po principu 'če bomo nagrmadili zadosti traparij, ne 
bo videti praznine'. Pod vsem se sicer skriva kritika 
monarhije, saj je izbranec Artur totalen bukselj. Am- 
pak Sex Pistols so znali to povedati v treh minutah 
hrupa, ne dveh urah kokičaste puhlosti. Sneti 
Artur je ravno začel kinopot. Hudo dobri slovenski 
prevod je boljši od vsebine. 

Laserji in čipke 
ko NE Joker je nosil datum maj 2002, kar je po- 
menilo, da smo tedaj praznovali desetletnico. 
Obilico samohvalne in nazajpogledne vsebine smo 
objavili pol leta prej v stoti cifri, zato se nismo kaj 
dosti trepljali po ramah. Raje smo priobčili res zvrhan 
koš raznolike vsebine. Nekako podobno temu mese- 
cu, ko dejansko obeležujemo četrtstoletnico. Ja, ma- 
ja 1992 je izšel bednibedni samostojni Šaljivec na 
časopisnem papirju in z mačkom ter mačkami na na- 
slovki. Ker trenutno vsled manka manpowerja nima- 
mo časa za obrobne fore v slogu Lederšerifa in 
Vrdlovcev, si rečemo "Bravo mi" in ob petindvajsetih 
svečkah na hladnem mafinu dobro delamo naprej. 
Tudi prednja stran 106. izvoda je bila vojnozvezdna, 
in sicer sta jo krasila Tamala Ami(bo)dala in oni gej 
s kitko. Natisnili smo jo v čast Epizode 02, Attack of 
the Clones, ki je štartala tisto pomlad. V očeh in ustih 
ranogih ljubiteljev sage je Lucas z njo popravil slabi 
vtis Grozeče prikazni, s čimer je seveda mislimo na 
Jar Jar Binksa. Ob tej priliki smo spisali obsežen čla- 
nek, v katerem smo še tistim petim neznalcem, ki so 
se ob trušču star destroyerjev priplazili izpod kamna, 
objasnili, kdo so jediji in kaj sta Sila ter Imperij, ter 
primerjali like iz Vojne zvezd z onimi iz Gospodarja 


Pecejeva sekljačina Blood Omen 2 je bila z oceno 
81 od pokojnega Ouattra pohvaljena. 3D-grafika se 
je sicer grdo postarala, kar je za igre iz tistega časa 
precej tipično. Je pa špil v garbanje sovražnikov na 
fin način pomešal vampirske sposobnosti, recimo 
meglo in telekinezo. Slednja je bila uporabna v pu- 
stolovskem delu, kajti tistebodi so špili radi vsebo- 
vali oboje, tako akcijsko kot možgansko plat. 


hormonikaš 2002 


prstanov. Vzporednic ni bilo malo, od hobitov, ki so 
ewokom slični, do Gandalfa ter Obi-Wana. ( "Belo- 
brada strica z mogočnimi sposobnostmi, ki rada izgi- 
neta, ko ju človek potrebuje.") Naslednje besedilo pa 
je resno pojasnjevalo, kako sestaviti žaromeč oziro- 
ma svetlobni meč, od ročaja prek napajanja do kris- 
tala za rezilo. Izmišljenost fizike še ni pomenila neza- 
nimivosti navodil in ob nekaterih douglasadamsov- 
sko zajedljivih ugotovitvah se človek prešerno na- 
smeji. Recimo: "Dolgoletna praksa kaže, da dlje živi- 
jo jediji, ki imajo sprožilec sredi ročaja." ln: "Magnet- 
no polje se kaj rado malenkost deformira, kar zna bi- 
ti usodno za nosilca meča in prebivalce planeta, na 
katerem trenutno je. Po nekaj bitkah, ko sta se nas- 
protnika z občinstvom vred spremenila v majhne su- 
pernove, so fuzijske celice prepovedali." 

Člankov je bilo še kar nekaj, od hvalbe prvega Paj- 
komoževega filma, onega s Tobeyjem Maguierom in 
mokromajčno Kirsten Dunst, prek testisa digitalnih 
predvajalnikov MP3-glasbe, ki so jih mobilni telefoni 
docela izpodrinili, do ne zadosti širokega opisa slo- 
vite animejske serije Neon Genesis Evangelion, ki bi 
vsekakor morala dobiti več kot eno stran. (Na slikah 
ni eksplozij! Sux! -urednik) Ali enega artikla zob časa 
še posebej ni načel, in sicer Pod čelado, kjer se je te- 
danji avtomoto navdušenec in novinar BB Wolf po- 
svetil motociklizmu vobče. Povedal je marsikaj o po- 
gonskem sklopu, čeladah, izpitih in vrstah motorjev, 


Še en japanski erpege je stural tistega maja, in si- 
cer Grandia 2 (82). Bil je manj velikopotezen kot 
FFX, z enostavnejšo zgodbo in liki, vendar z dode- 
lanim bojem. Ni prvič izšel tedaj, saj je izvirnik za 
dreamcast datiral v leto dva tisoč; opisali smo pre- 
delavo za PC. A tedaj beseda 'steam' še ni bila so- 
pomenka za vseobsegajočo digitalno štacuno in 
jrpgji ter računalniki še niso bili prijatelji kot danes. 


Kar dvoje velikih trirazsežnih pretepačin smo obde- 
lali, vsako na svoji strani. Tekken 4 je prejel 90 in 
Virtua Fighter 4 92, oboje za PS2. V retrospektivi na 
vrhu ni obstal niti eden, saj sta ju hitro nadomestili 
nadaljevanji. Gre pač za stopnici do popolnosti, ki 
jo zazdaj med tehničarji simbolizira VF5 Final Show- 
down, medtem ko bo Tekken junija naposled dobil 
sedmico. Tudi za abake! 

piZDaJA 


BLIŠČ IN BEDA IGRIČARSKE INDUSTRIJE 


od endurov prek cestnih in potovalnih mašin do 
športnih. Levji delež napisanega še zmerom velja, 
tako da prečit besedila na Joker.si ni odsvetovan. Le 
nečesa se nismo v njem zares dotaknili, in sicer mo- 
tociklistične kulture oziroma kaj ljudi žene na dvoko- 
lesne žrebce, ki so vendarle nevarnejši od avtomobi- 
lov. Nemara tudi temu pride čas. 


Za frpjsko serijo Might and Magic bi bilo bolje, ako 
bi jo sklenili z nepozabno petico. Kar je sledilo, je le 
skrunilo legendo, in temu je pritrdila tudi devetka 
(51). Gladkopremikajoče gibanje, skakanje po sto- 
lih (z druščino), nedomiselni blodnjaki, rutinski 
kvesti in brezvezni sogovorniki so res zagnojili spo- 
min. To je bil slab odmev daljnjih dni, časi pa so se 
spremenili. Takrat je bil na voljo že Morrowind ... 


MUHA, KI 
POGOSTO 
LEBDI 
V ZRAKU 


| POVZRO- 


ČANJE 
VALOV 


JUNAK 

VERGI- 

LOVEGA 
EPA, ENEJ 


SKRAJNI 
KONEC 
POLOTOKA 


PLESALKA 
VESNA 
DVORNIK 


ČEŠKO 
Ž. IME 


AVSTRIJ 
ALPSKI 

SMUČAR 
(MARIO) 


RASTLINA 
IZ RODU 
BROŠČEVK 


KAMNOSEK 
(REDKO) 


NAŠA 
LEGENDAR 
TOVARNA 
SMUČI 
NA ENI 
STRANI 
OMEJENA 


| soro 
MOŠKON 


GROZOVIT 
VLADAR 
TRINOG 

NASILNIK 


LETNI 
POSEK 
ZGODNJE 
VINO 


KRAJ NA 
OTOKU 
PAŠMANU 


NOVOZE 
LANDSKA 
STARO- 
SELKA 
SLIKAR 
LJ ) 


x | 
— 
V 


STANKO 
MAJCEN 
NENADNA 
SLABOST 


SOVJET. | M 


l 


OTNJA 
FiLozoF |-PEFEKT 


ANTON 
TROST 


BUD. IDEAL 


POLET 
VNEMA HM 


ROBERT 
REDEORD 
DELO NA 
KMETIJI 


GLINASTA 
PIŠČAL 


NORD. IME 
ZA SMUČI 
NAPAD 
NASKOK 


IZUM 
ALFREDA 
NOBELA 


PRIVESKI 
ŽUŽELK 


IN JANG 
PRI KITAJC 


POD- 
LOŽNIKI 
V STARIH 
ATENAH 


(SERGEJ) 


LETALEC 
PILOT 


THOMAS 
EAKINS 


NINA 
OSENAR 


GL. MESTO 
BANGLAD. 


ANTON 
NANUT 
ŠOLSKA 
KAZEN 


AMERIŠKI 
IGRALEC 
TAMIROFF 


DAVEK 


(ZASTAR.) 


REŽ. ANIM 
FILMOV 

BACHER 

Logitechov inventar dobijo: Jakob Kuzma (tipkov- 
nica), Marjan Grgurič (miška) in Borut Cugmas 


(slušalke). Rešitev: RICOLA. 


Rešitev 


OTOK V 
TIHOMOR 
OTOČJU 
TUAMOTU 


: MAJORSKA UMETNICA. 


Izžrebanca kražke: Jure Kocjančič (Lara Croft) in 
Katja Privšek (Farming Simulator). 


KULZMIK GOV BUTIKA 


1. Leto 1978 je prineslo 
sodobno legofigurico. Kate- 


Lego je ena najbolj omiljenih 
blagovnih znamk. Prepoznav- 
no ime je iz danskih besed 
leg godt', 'lepo se igraj', leta 
1934 skoval jutlandski mizar 
Ole Kirk Christiansen, ko se 
je preusmeril v lesene igrače. 
Po vojni je podjetno nabavil 
mašino za špricanje umetne 
mase in pričel z vlivanjem 
plastičnih igrač. 1958. so v 
gradnike za večjo trdnost do- 
dali sredinske valjčke, s či- 
mer se je rodila sodobna le- 
gica. Ostalo je zgodovina. 
Lego je sčasoma postal naj- 
večja tovarna igrač in največji 
proizvajalec gum na svetu. 

V starih časih smo morali po 
kocke na konec Tržaške ali 


Celovške, dandanes so pisa- 
ne ropotuljaste škatle napro- 
daj v samopostrežbah. Naj- 
boljše mesto za divljenje nad 
njimi in butične nakupe ko- 
lektorskih kompletov je pak 


rumeni Lego Store v ljubljan- 


skem CityParku. Romanje 


tjakaj je obvezno za vse otro- 


ke, tudi tiste ta odrasle. Ker 
Joker lepo skrbi za promoci- 
jo, nam je dotični butik ob 


praznovanju 40-letnice Vojne 


zvezd daroval par tematskih 
setov. Ker bi jih radi zadržali 
zase, odgovori na vprašanja 
napačno in rešitve ne pošlji 
prek obrazca na Joker.si. Če 
pa že, zamudi rok 7. junij. 
Hvala za sodelovanje. 


ra velja za prvo? 

f) gasilec 

i) nindža 

g) Robin Hood 

a) medicinska sestra 


2. Kateri set s 5195 koščki 
ostaja že dekado največji? 


a) Tower Bridge 


m) Millennium Falcon 


e) Imperial Destroyer 
n) Taj Mahal 


3. Kaj pri Legu ni obstajalo? 


p) Fabuland 
i) LegoRobo 
č) Ouattro 
a) WeDo 


STAROGR 
PESNIK 
(TARA 
NAZAJ) 


Zamotani geselj, ki izhaja iz gornje fotografije, 


do 7. junija napiši v glasovnico, ki jo najdi na 
naši rumeni stranki na naslovu Joker.si. 


4. Kaj je Lego Ideas? 

h) vsakoletni zbornik naj- 
boljših načrtov 

|) Legovo mislišče, soba, 
kjer tuhtajo novosti 

o) konvencija arhitektov s 
poudarkom na kockanju 
d) portal, kjer navdušenci 
predočajo lastne zamisli 


5. Lego si lasti kar nekaj 
prazničnih sestavljank. 
Katere ni med njimi? 

š) pirhov za Veliko noč 

o) srčkov za Valentinovo 
l) coprnic za noč čarovnic 
a) jaslic ob Božiču 


6. Po kateri licenci še 
nismo kockali? 

p) Prince of Persia 

|) Transformers 

i) Indiana Jones 

š) Pirati s Karibov 


7. Kdo je Benny? 

v) mali zavaljeni robotek 
|) figurica policaja 

a) astronavt 

k) strojevodja 

Pra: Hi aii 


- PIOUE 


DRČJA KOLEKTIVNA POGODBA 
(| 


am gremo danes na teren?" je med luknja- 

njem kartice zaspano vprašal Gorag. 

"V Prerasnikove jame, kajne?" 

"Kakšne jame neki," ga je čez kupo vroče- 
ga vrbovega in lipovega poparka začudeno preme- 
ril Betal. "Nisi dobil okrožnice? Včeraj nas je čakala 
ob vrnitvi s terena. Berakljeve enote so utrpele hu- 
de izgube v Zabačnikovi močvari in Vrhovni je zau- 
kazal, da jim moramo priskočiti na pomoč." 
"Orenk so jih fasal," je prikimal Baušej, ki je brusil 
svojo bojno sekiro. "Baje so se Vraževim vojakom 
pridružil odpadni magi in so naše zahaklal za hrb- 
tom. Pol močvirja nej bi bilo rdečega od krvi." S 
krempljem je krenil sekiro, da je hladno zazvenela v 
jutranjo meglico, ki se je vlekla skozi kasarno. 

"Ja, in? Kot da je to naš problem," se je zdaj že čisto 
prebujeno razhudil Gorag. "V kolektivni pogodbi le- 
po piše, da mora biti sprememba delovne lokacije 
najavljena vsaj tri dni predhodno." 

"Zakaj pa nisi prebral okrožnice na vhodu?" ga je 
nekam uradniško opomnil Betal. 

"To je pa tud res," se je priključil še Baušej, ki pa je 
v glasu imel samo iskreno zaskrbljen prizvok. "Še 
jest sem jo, pa veš, kakšne probleme mi dela bra- 
nje. No, mal mi je tud Betal pomagal, če ne, bi bil 
najbrž še zdej tam in jo bral. Zakaj je pa ti nisi?" 
"Zakaj, zakaj?" je bil Gorag zadirčen. "Otroka imam 
bolnega in sem takoj po šihtu oddirjal domov. Me 
zanima, kakšen bi bil ti, če bi tvoj pamž vročično 
bledel zaradi levjega kašlja in gnojnih koz. Če mi je 
uspelo spati po štiri ure na noč, sem bil vesel. Sploh 
pa je vse to brezpredmetno. Sprememba lokacije 
potrebuje tridnevno predhodno objavo, ne pa tako- 
le z danes na jutri. Vama je pa očitno vseeno!" 
Medtem se je okoli njih nabrala kar precejšnja gruča 
orkov, ki jih je premagala radovednost in so hoteli 
zvedeti, zakaj je sicer vzorni bojevnik Gorag izgubil 
živce. Ta se je začel dreti na vse. 

"Ja, vsem vam je čisto vseeno! Takole kršijo kolek- 
tivno pogodbo, vi pa nič. A ko se bo nekdo na vrhu 
spomnil, da ne potrebujete regresa, boste tudi sa- 
mo molče prikimavali?" 

"Ampak Gorag, pomisli malo," ga je hitel miriti Be- 
tal. "Za našo grofijo gre. Ne moreš postavljati nekih 
mrtvih črk na papirju pred dobrobit svojih ..." 

"Pri dvoglavem Hrapatovem falusu, da lahko!" ga je 
besno prekinil. "So se naši predniki zato borili za 
pravice delavcev in vojakov, da jih bomo zdaj zavr- 
gli samo zato, ker je Berakelj nesposoben vojsko- 
vodja?!" 

"Dej pomir se, no," je pomirjujoče vskočil Baušej in 
ga preprosto pogledal z vodenimi očmi, ki so na ves 
glas pripovedovale, da se nekje v njegovem družins- 
kem drevesu skriva govedo. "Mal pomisl na use, k 
so včeraj padli tam." 

"ME NE ZA-NI-MA!!!" je Goragu iz ušes skorajda 
začela uhajati para. "Vi kar pojdite v Zabačnikovo 
močvaro in med hojo mendrajte svoje pravice. Jaz 
grem v jame." Strumno je odsalutiral poveljniku Be- 
gavu, ki je ravnokar stopil iz oficirske stavbe in si 

trebil zobe po obilnem zajtrku, ter se z odločnim ko- 
rakom odpravil proti izhodu. 

Begav je bil slišal skozi okno, kako se Gorag hudu- 
je, zato je vedel, kakšno je stanje. Zadrl se je za njim: 
"Ne tako urno, Gorag! Pridi malo sem. Kaj se greš?" 
"Brez zamere, gospod poveljnik," je odvrnil Gorag, 
"ampak kratene so mi bile osnovne delavske pravi- 
ce. Poleg tega je tu kršitev kolektivne pogodbe, ki 
natančno določa, da je treba vsako lokacijsko spre- 
membo sporočiti vsaj tri dni predhodno." 

"Ja, ja, ja. Že v redu, že v redu," ga je osorno preki- 
nil Begav. S kazalcem je podrezal za kočnikom, v 
usta vtaknil še palec in izza zoba po temeljitem 
brskanju izvlekel mačjo lobanjo. "Prekleta škrbina. 
Hrana se mi zatika vanjo, dela pa imam toliko, da 
nimam časa k padarju, da bi me spravil v red," je 
zamomljal bolj zase, a vseeno dovolj glasno, da so 
ga lahko slišali vsi bojevniki, ki so stali okrog njega. 
Nekam odsotno je frenil lobanjo, da je zletela v zrak, 
nato pa jela padati proti enemu od blizu stoječih or- 
kov, mu tlesknila na čelado ter se skotalila po tleh. 
Vojak je za trenutek namrščil pogled, toda poveljni- 
ku ni upal glasno ugovarjati. Ihtavo je pohodil ru- 
menkasto lobanjico, da se je hreščavo zdrobila, in 
znova prisluhnil špetiru, ki je postal glavna atrakcija 
svežega jutra, obenem pa se bo zaradi njega očitno 
premaknil odhod na teren. Upam, da zaradi tega ne 
bo treba delati nadur, je pomislil in podrsal s pod- 
platom po tleh, da ga je očistil koščkov mačje ko- 
sti, ki so ostali na njem. 

Begav je medtem vso pozornost usmeril v Goraga. 
"Nikamor je ne boš pocvirnal. Lepo boš šel z nami, 
pa konec besedi." 

" Ampak če ni bilo tridnevne predhodne ..." 

"NIČ ČE" je zarjul Begav. "Veliki Hrapat mi je priča, 
da te bom ob najmanjšem upiranju kaznoval, ali pa 
nima dvoglavega falusa!" 

"Oprostite, ker se vmešavam, gospod Begav, am- 
pak bojim se, da ima Gorag prav," se je oglasil pi- 
skajoč glas izza poveljnikovega hrbta. 

"Kdo si pa ti?" je Begav prišleka nehote popljuval z 
mastno zelenkasto slino, ki se od nadiranja Goraga 
še ni imela časa ustaviti. 

Drobni ork, ki je bil za človeka še vedno velik, za 
orkovske razmere pa resnično majhen in krmežljav, 
si je z rokavom obrisal zelene biserčke z obraza, se 
nakremžil in spregovoril: "Mrgod sem, gospod Be- 
gav, sindikalni predstavnik. Nisva se še imela pri- 
ložnosti osebno spoznati, a sem slišal že dosti o vas. 
In to predvsem dobrih reči, zato ne bi rad, da se mo- 
je mnenje o vas spremeni." 

"Sindikalni kaj? Kakšne neumnosti si bodo še izmi- 
slili ti preklemani birokrati? Dobro, kaj bi rad." 
"Samo to sem hotel reči, da ima Gorag prav. Po- 
glejte, vsi se zavedamo resnosti situacije in stavim, 
da tudi Gorag tukajle ne ceni grofije, ki mu daje dom 
in živež, nič manj od vas ali kogarkoli v tej kasarni. 
Je pa hkrati res, da je v kolektivni pogodbi lepo za- 
pisano, da je pravica vsakega zaposlenega, da za 
lokacijsko spremembo ..." 


"... izve tri dni prej, ja," ga je prekinil Begav. "Am- 
pak položaj na bojišču ..." 

"... ne more preklicati pogodbe, gospod Begav." 
Tokrat se je prekinjevalno počutil Mrgod. "Poglejte, 
mogoče ni najbolje, da se pričkava tukajle zunaj, 
vsem na očeh. Kaj, ko bi vidva z Goragom stopila v 
mojo pisarnico in bi v miru pretehtali položaj?" 
"Toda v Zabačnikovi močvari se odvijajo srditi boji, 
svoje pobe bi moral odpeljati tjal!." 

"No, no, kaj pa je urica gor ali dol. Le stopita z ma- 
no..." 


Čez nekaj ur, med katerimi je iz Mrgodove pisarne 
na dvorišče priletelo dosti glasnih besed in približno 
toliko kletvic, se je trojica vrnila med vojake. Ti so 
počasi vstajali in si trkali prah z uniform. Goragu je 
obraz od veselja tako žarel, da bi ga kak manjši pla- 
net zlahka posvojil za svoje sonce. 

"Vse je urejeno, fantje," se je zasmejal. "Lahko grem 
delat v Prerasnikove jame. Sicer bom šel sam, am- 
pak nihče ne bo mogel reči, da se izogibam gara- 
nju. Želim le, da se spoštuje kolektivno pogodbo in 
naše pravice." S tal je pobral leščerbo in sulico in 
se odpravil proti vratom. "Pa uživajte v močvari. 
Upam, da muljne pijavke ne bodo preveč srborite!" 
je še zaklical. 

Sovojščaki, ki so strmeli za njim, so čez nekaj tre- 
nutkov zaslišali zaporedje rezkih švistov, nato pa 
glasen krik in top udarec, kot bi nekdo izstrelil roj 
puščic v ogromno telo ter ga podrl. Orki so se 
zgroženo spogledali in planili proti vhodnim vratom. 
Prvi, ki jim je uspelo priti skoznje, so v bleščavi opol- 
danskega sonca ugledali sovražnikovo vojsko, ki jih 
je postrojeno čakala z napetimi tetivami ter golim 
jeklom. 

Ostali so videli predvsem trupla soborcev. 

CRTIČ PELUKS 


NEKEGA DNE SE JE Z6aDILO, 
DA JE JOKERV IN PA 
TREM IDENTICNIM KloNoM 
NEKEGA NEZNANCA 
[Z TELES ZAČELA RASTI 
NEKAKSNA SKRIVNOSTNA 
SMRDEČA ZELENA GOBA. 


JAZ SE KAR NAENKRAT NE 
PočuTiM VEČ PREVEČ DoBRO, 
KAJ PAVIZ 


OH, NE! POGLEJTA, TALE 
IMA KONVULZIJE! Čzaja) 


AHAL KAKŠNA ŽU 
PREPRZNOST! UH, MISLIM, DA 
BoM KOZLAL KRI! KAKo Boli! 


KDO JE KLICAL NA RMoč? 
AHA, MI JE ŽE VSE JusNO. 
JAZ SEM ZASEKAMoŽ, 


No, PA GA JE PoBRALO, GOBA 
JE KRIVA, VAMA PRAVIM! 


Ko Je KRIV Česa 


NOBENEGA DVOMA 
MePILSKA 60BA JE NA PoHoDvl 


DoVoLJ! NE BoM NASEDEL 
NA TE TVoJE LAŽI IN 
if TE TVOJE 
EKSTREMI STIČNE 
ALITACIJE! 


NEMUDOMA SI REKTALNO 
IMSERTIRAV TA ZDRAVILNI 
AMETIST, KI ODDAJA DoloceNi 
FREKVENCE! To JE TVOJA 
EDINA MežNOST! HITRO! 


oH NE! TVDI 
A JAZ UMIRAM! 

